SunOnline: Riyaasee commission thakakee mihaaru beykaaru haradheh, uvaalan jehey: Majilis Raees\nރިޔާސީ ކޮމިޝަންތަކަކީ މިހާރު ބޭކާރު ހަރަދެއް، އުވާލަން ޖެހޭ: މަޖިލިސް ރައީސް\nޝަފްނާ ހުސައިން 14 Jul 2020, 10:04\n15 ޖޫން 2020: މަޖިލިސް ރައީސް މުހައްމަދު ނަޝީދު ނޫސްވެރިންނާއި ބައްދަލުކުރެއްވުން - ސަން ފޮޓޯ/ ފަޔާޒު މޫސާ\nމި ސަރުކާރުން ދެ ރިޔާސީ ކޮމިޝަނެއް އެކުލަވާލާފައިވެ އެވެ. އެއީ ގެއްލުވާލާފައިވާ މީހުންނާއި މަރާލާފައިވާ މީހުންގެ މައްސަލަތައް ބަލާ ކޮމިޝަނަކާއި ކޮރަޕްޝަނުގެ މައްސަލަތައް ބެލުމަށް އެކުލަވާލި އެސެޓް ރިކަވަރީ ކޮމިޝަނެކެވެ.\nއެ ކޮމިޝަންތަކަށް ބާރުދޭ ގާނޫނުތައް މަޖިލީހުން ފާސްކޮށް ތަސްދީގުކުރެއްވީ މިދިޔަ އަހަރުގެ ޖޫން މަހުގެ 24 ވަނަ ދުވަހު އެވެ. އެއާއެކު އެ ކޮމިޝަން ތަކުން ކުރާ ތަހުގީގުތަކަށް ދައުލަތުގެ އެހެން މުވައްސަސާތަކުގެ އެހީ ހޯދައި ޖިނާއީ މައްސަލަތައް ތަހުގީގު ކުރުމުގެ ބާރު ކޮމިޝަންތަކަށް ވަނީ ލިބިދީފަ އެވެ. މީގެ އިތުރުން ޖިނާއީ ތަހުގީގުތަކާގުޅޭ އެންމެހާ ކޯޓު އަމުރުތަކަށް އެދުމުގެ ބާރުވެސް ކޮމިޝަންތަކަށް ލިބިދީފައިވެ އެވެ.\nހަމައެއާއެކު ކޮމިޝަނަށް ވަނީ ހާއްސަ އިމްތިޔާޒުތަކެއް ވެސް ދީފަ އެވެ. އެގޮތުން ކޮމިޝަނުން ބަލަން ޖެހޭ ކަމަށް އެ ކޮމިޝަނުން ކަނޑައަޅާ މައްސަލަތައް ބަލަން ވާނީ ހަމައެކަނި އެކޮމިޝަނުން ކަމަށް ގާނޫނުގައިވެ އެވެ. އެހެން އޮތުމުން ފުލުހުންނަށް ކޮމިޝަނުން ބަލާ މައްސަލައެއް ތަހުގީގެއް ނުކުރެވޭނެ އެވެ.\nމި ހުރިހާ ބާރުތަކާއި އިމްތިޔާޒްތަކާ އެކުވެސް ކޮމިޝަންތަކުން ބަލާ މައްސަލަތަކުން އެއްވެސް ނަތީޖާއެއް ނުނުކުންނަ ކަމުގެ ކަންބޮޑުވުން ގިނަ ބަޔަކު އަންނަނީ ފާޅުކުރަމުންނެވެ.\nމިއަދު ރައްޔިތުންގެ މަޖިލީހުގެ ޖަލްސާގައި ވާހަކަދައްކަވަމުން މަޖިލިސް ރައީސް ވެސް ވިދާޅުވީ ގާނޫނުގައި ބުނާ މަސައްކަތް، އެ ދެ ކޮމިޝަނަށް ވެސް ކުރެވުނު ކަމަށް ގަބޫލުފުޅުކުރައްވަން ދަތި ކަމަށެވެ.\nދެ ކޮމިޝަން އޮތުމުގެ ބޭނުން ވެސް ވިސްނިވަޑައިނުގަންނަވާ ކަމަށާއި އެހެންކަމުން ރިޔާސީ ކޮމިޝަންތަކުގެ ގާނޫނާ ދެ ކޮމިޝަން އުވާލުމަކީ ވެސް ކުރެވިދާނެ ކަމެއް ކަމަށް ވިދާޅުވި އެވެ.\n"އަޅުގަނޑުގެ ބުއްދިއަށް މިހާރު ފެންނަނީ މި ދެ ކޮމިޝަނަކީ ބޭނުންްތެރި ކޮމިޝަނެއް ނޫން ކަމަށް. އެ ތަންތަން މިހާރު އުވާލެވެން ޖެހޭ ކަމަށް. އަޅުގަނޑުމެން ބޭކާރު ބޭނުން ނެތް ހަރަދު، ހާއްސަކޮށް ކޮވިޑިގެ ދަތީގައި ކުރުމުގެ އެއްވެސް ބޭނުމެއް ނެތް،" މަޖިލިސް ރައީސް ވިދާޅުވި އެވެ.\nނޫސްވެރިޔާ އަހުމަދު ރިލްވާނު އަބްދުﷲގެ މަރުގެ މައްސަލައާއި، ޑރ. އަފްރާޝީމް އަލީގެ މަރާއި ބްލޮގަރު ޔާމީން ރަޝީދުގެ މަރުގެ މައްސަލައަކީ މަރު ކޮމިޝަނުން ތަހުގީގު ކުރަމުން އަންނަ މައްސަލަތަކެކެވެ. މިހާތަނަށް ޑރ. އަފްރާޝީމް އާއި ރިލްވާންގެ މައްސަލައިގައި އެ ކޮމިޝަނުން ވަނީ ރިޕޯޓުވެސް އެކުލަވާލައިފައެވެ. އެހެން ނަމަވެސް އެ ރިޕޯޓުތަކުން ވެސް އެއްވެސް ކަހަލަ ނަތީޖާއެއް ނުކުމެފައި ނުވާކަމަށް މަޖިލިސް ރައީސް މިއަދު ވަނީ ވިދާޅުވެފައެވެ.\nއެމްއެމްޕީއާރްސީގެ ބޮޑު ހިޔާނާތުގެ މައްސަލަ އެސެޓް ރިކަވަރީ ކޮމިޝަނުން ބަލަމުން އަންނަ އިރު، އެ މައްސަލައިގައި ކުރިއެރުންތަކެއް ލިބިފައި ވީކަމަށް ބުނި ނަމަވެސް، މައްސަލައިގެ ތަހުގީގު ގޮސްފައިިވާ ހިސާބު ސާފުނުވާތީ ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ. އަދި ތަހުގީގު ގޮސްފައިވާ ހިސާބު ސާފުކުރަން މަޖިލީހުގެ ކަމާބެހޭ ކޮމެޓީތަކުން ވެސް އަންނަނީ މަސައްކަތް ކުރަމުންނެވެ.


Covid Bali Jehunu2Lakka Ahvure Gina Meehunah Faruvaa Kuri Doctor Aku Maruvejje - Vaguthu\nކޮވިޑް ބަލީގައި މަރުވި އިރުފާން އޭނަގެ އަނބިމީހާއާއި ހަތަރު ކުދިންނާއި އެކީ\nކޮވިޑް-19 ބަލި ޖެހިފައިވާ 250،000 މީހުންނަށް ފަރުވާ ކުރި އިނގިރޭސިވިލާތުގެ ޑޮކްޓަރަކު އެބަލި ޖެހިގެން މަރުވެއްޖެއެވެ.\nޑޮކްޓަރު އިރުފާން ހާލިމްގެ އަނބިމީހާ ސައިލާ ހާލިމް ބުނެފައިވަނީ އިރުފާން މަރުވެފައިވަނީ އެގައުމުގެ ރޯޔަލް ބްރޮމްޕްޓަމް ހޮސްޕިޓަލުގައި ކޮވިޑަށް ފަރުވާ ހޯދަމުން ދަނިކޮށް މިމަހުގެ 14 ވަނަ ދުވަހުގެ ހެނދުނުގެ ވަގުތެއްގައި ކަމަށެވެ. އެއީ ބަލި ޖެހިގެން ފަރުވާ ހޯދަމުން އައިތާ ނުވަ ވަނަ ހަފްތާގެ ތެރޭގައެވެ.\nސައިލާ ބުނެފައިވަނީ އިރުފާން ވެކްސިންގެ ދެވަނަ ޑޯޒު ޖަހާފައިވަނީ ޖެނުއަރީ މަހުގެ ތެރޭގައި ކަމަށާއި އެހެން ނަމަވެސް ސެޕްޓެމްބަރު މަހުގެ 10 ވަނަ ދުވަހު އޭނާ އެބައްޔަށް ފައްސިވެފައިވާ ކަމަށެވެ. އޭނާ ފައްސިވެފައިވަނީ އެގައުމުގައި ބޫސްޓާ ޑޯޒު ޖެހުމަށް ޕްރޮގްރާމް ފަށުމަށް ތައްޔާރުވެފައި ވަނިކޮށް ކަމަށް ވެސް ސައިލާ ވަނީ ބުނެފައެވެ.\nއުމުރުން 45 އަހަރުގެ ހަތަރު ކުދިންގެ ބައްޕަ އިރުފާން މަރުވިއިރު، އޭނާ ވަނީ ކޮވިޑް ބަލީގައި އެނދުމަތި ކޮށްފައިވާ އެތަށް ބައެއްގެ ފުރާނަ ސަލާމަތް ކުރުމަށް ފަރުވާ ދީފައެވެ. އަދި އޭނާ ވަނީ ބަލި ހަލުވި ކަމާއި އެކީ ފެތުރެން ފެށުމާއި އެކީ ހަތަރު މަސް ދުވަހަށް އާއިލާއާއި ދުރަށް ޖެހި ބަލި މީހުންނަށް ފަރުވާ ދިނުމަށް ކުރީ ސަފަށް ނުކުމެފައެވެ.\nއިރުފާން މި ބަލީގައި މަރުވެފައިވާއިރު، އިނގިރޭސިވިލާތުގެ ކޮވިޑް ހާލަތު އަންނަނީ ދުވަހުން ދުވަހަށް ގޯސްވަމުންނެވެ. އެގޮތުން ބައްޔަށް ހުށަހެޅޭ މީހުންގެ އިންސައްތަ އިތުރުވެ، ހޮސްޕިޓަލުގެ އެނދުތައް ފުރި މަރުތައް ވެސް ދިޔައީ އިތުރުވަމުންނެވެ.\nނޮވެމްބަރު 19, 2021 22:40\nދެ ޑޯޒް ޖަހާފައި. ކޮވިޑް ޖެހިގެން މަރުވީ.\nނޮވެމްބަރު 20, 2021 11:19\nأنا لله وأنا اليه راجعون. اللهم اغفر له وارحمه.\nނޮވެމްބަރު 20, 2021 12:47\nއެންމެން ވެސް މަރުވާނެ. މަރުވުމުގެ ކުރިން ލާދީނީ މީހާގެ ކިބައިން މިގައުމު ސަލާމަތްވޭތޯ ދުއާކުރާތި.


E-Series ge furathama chapter akee "BABY"\nޔޫއްޕެ ޕްރޮޑަކްޝަން އާއި ޝައި ޕްރޮޑަކްޝަން އިން "އެ ސީރީޒް" ގެ ނަމުގައި ޑްރާމާ ސިލްސިލާތަކެއް ގެނެސްދިނުމަށް ނިންމާ ފުރަތަމަ ސިލްސިލާގެ ޓީޒާ ދައްކާލައިފި އެވެ.\n"އެ ސީރީޒް" ގެ ނަމުގައި އެޕިސޯޑްތައް ގެނެސްދޭނީ ޗެޕްޓަރުތަކަކަށް ބަހާލައިގެން ވަކި ނަމެއްގައެވެ. ފުރަތަމަ ޗެޕްޓަރު ގެނެސްދޭނީ "ބޭބީ" މި ނަމުގައެވެ.\nޝައި ޕްރޮޑަކްޝަންގެ ފައުންޑާ އަދި "އެ ސީރީޒް" ގެ އެއް ޕްރޮޑިއުސަރު އިސްމާއީލް ޝަފީގު އަވަސްއަށް ބުނީ "ބޭބީ" ގެ ޓީޒާ އާންމުކުރި ނަމަވެސް "އެ ސީރީޒް" ގެ އެޕިސޯޑްތައް ދައްކާނެ ދުވަހެއް އަދި ނިންމާފައިނުވާ ކަމަށެވެ. އަދި ދައްކާނެ ވަކި ޕްލެޓްފޯމެއްވެސް ނުނިންމާ ކަމަށެވެ.\n"ބޭބީ" ގައި މުހިންމު ރޯލުތަކުން ފެނިގެންދާނީ ކުޅަދާނަ އެކްޓަރު އިބްރާހިމް ޖިހާދު (ޖިމީ) އާއި މުޅީން އަލަށް ތައާރަފު ކުރާ އިބްރާހިމް ޔައީޝް އަދި އައިމިނަތު ޝުހާ އެވެ. މީގެ އިތުރުން މުހައްމަދު އަފްރާހުވެސް ފެނިގެންދާނެ އެވެ.\nއާންމުކޮށްފައިވާ ޓީޒާއިން މިއީ ޝައުގުވެރި ކަންތައްތަކެއް ފެނިގެންދާނެ ޗެޕްޓަރެއް ކަމަށް ބެލެވެއެވެ.\n"ޔައީޝްއަކީ އެންމެ ފަހުން ޔޫއްޕެ ބޭއްވި އޮޑިޝަން އިން ފާހަގަވި ކުއްޖެއް. ކުރިއަށް ހުރި އެޕިސޯޑްތަކުންވެސް އޮޑިޝަން އިން ނެގި ކުދިންނަށް ފުުރުސަތު ދެމުންދާނެ. ކޮންމެ އެޕިސޯޑެއްގައިވެސް 45 މިނެޓާއި 50 މިނެޓްގެ ދިގު މިނެއް ހުންނާނެ،" ޝަފީގު ބުންޏެވެ.\n"އެ ސީރީޒް" ގައި ޖުމްލަ 8 ޗެޕްޓަރެއް ހިމެނެއެވެ.\nދެވަނަ ޗެޕްޓަރުގެ ނަމަކީ "ފޯން ކޯލް" އެވެ. ތިންވަނަ ޗެޕްޓަރު "އާޓިސްޓް" ނަމުގައި ގެނެސްދޭއިރު ހަތަރުވަނަ ޗެޕްޓަރު ގެނެސްދޭނީ "ސާވަންޓް" ނަމުގައެވެ.\nފަސްވަނަ ޗެޕްޓަރު "ލިފްޓް" ނަމުގައި ގެނެސްދޭން ނިންމާފައިވާއިރު ހަވަނަ ޗެޕްޓަރަކީ "ޝެޑޯ" އެވެ. އަދި ހަތްވަނަ ޗެޕްޓަރު "ބެސްޓް ފްރެންޑް" ގެ ނަމުގައެވެ. ފަހު އެޕިސޯޑް ގެނެސްދޭނީ "ބެލް" މި ނަމުގައެވެ.\nފިލްމީ މަސައްކަތްތައް ހުއްޓުނު ކޮވިޑްގެ ބަލިމަޑުގެތެރޭގައިވެސް ޔޫއްޕެ ޕްރޮޑަކްޝަން އާއި ޝައި ޕްރޮޑަކްޝަން އިން ވަނީ ރަނގަޅު އުފެއްދުންތަކެއް ބެލުންތެރިންނާއި ހަމައަށް ގެނެސްދީފައެވެ.


ދެވަނަ ޑޯޒް ދެނީ ރާއްޖެއިން ބޭރަށް ދިއުމަށްފަހު ވަކި މުއްދަތެއްގައި ރާއްޖެ ނާދެވޭނެ މީހުންނަށް ދެވަނަ ޑޯޒް ދެނީ ރާއްޖެއިން ބޭރަށް ދިއުމަށްފަހު ވަކި މުއްދަތެއްގައި ރާއްޖެ ނާދެވޭނެ މީހުންނަށް\nދެވަނަ ޑޯޒް ދެނީ ރާއްޖެއިން ބޭރަށް ދިއުމަށްފަހު ވަކި މުއްދަތެއްގައި ރާއްޖެ ނާދެވޭނެ މީހުންނަށް\nޤަވާއިދާ ޚިލާފަށް އުޅޭ ބިދޭސީންނަށް ވެކްސިން ދޭން ފެށުން. ފޮޓޯ:ރެޑް ކްރެސންޓް\nޚާއްސަ ހާލަތްތަކާ ގުޅިގެން ވެކްސިންގެ ދެވަނަ ޑޯޒް ޖެހުމަށް ބޭނުންވާ މީހުން ރަޖިސްޓްރީވުމަށް އާއްމުކޮށް ހުޅުވާލައިފިއެވެ. މީގެކުރިންވެސް ބައެއް މީހުން އެދުމާ ގުޅިގެން، ޚާއްސަ ޙާލަތަށް ބަލައި ދެވަނަ ޑޯޒް ޖަހައިދީފައިވެއެވެ.\nރާއްޖޭގައި އާއްމުކޮށް ހުޅުވާލައިގެން އަދި ދޭން ފަށާފައިވަނީ ކޯވިޑް-19ގެ ވެކްސިންގެ ފުރަތަމަ ޑޯޒްއެވެ. ނަމަވެސް ޚާއްސަ ޙާލަތްތަކާ ގުޅިގެން ވެކްސިންގެ ދެވަނަ ޑޯޒް ޖަހަން ބޭނުންވާ މީހުންނަށް އެ ފުރުޞާތުވަނީ ހުޅުވާލާފައެވެ. ހެލްތު ޕްރޮޓެކްޝަން އެޖެންސީ އެޗްޕީއޭއިން ވިދާޅުވީ ޚާއްސަ ޙާލަތުގެ ގޮތުގައި ބަލަނީ، ޚާއްސަ ޙާލަތަކާ ގުޅިގެން ރާއްޖެއިން ބޭރަށް ދަތުރުކޮށް، އަދި ފުރަތަމަ ޑޯޒް ޖެހިތާ 12 ހަފްތާ ވާންވާއިރަށް އަނބުރާ ނާދެވޭ މީހުންނެވެ.\nއެޗްޕީއޭގެ ނޫސްވެރިންގެ ބައްދަލުވުމުގައި ވާހަކަދައްކަވަމުން އެ އެޖެންސީގެ ޑިރެކްޓަރ އަޙުމަދު ނާޞިރު ވިދާޅުވީ ޚާއްސަ ޙާލަތުގެ ގޮތުގައި ބަލަނީ ބޭސް ފަރުވާއަށް ދިއުމަށްޓަކާ ރާއްޖެއިން ބޭރަށް ދަތުރުކުރާ މީހުންނާއި ތަޢުލީމު ޙާސިލުކުރުމަށް ރާއްޖެއިން ބޭރަށްދާ މީހުން ކަމަށެވެ.\n"މީގަ އެބަހުރި ޝަރުތުތަކެއް. އެއީ ފުރަތަމަ ޑޯޒް ޖެހިފަހުން4ހަފްތާ ވެފައިވާ ފަރާތަކަށް ވާންވާނެ. އަދި ދެވަނަ ޑޯޒް ޖަހަންޖެހޭ މުއްދަތުކަމަށްވާ، 12 ހަފްތާގެ ކުރިން އެނބުރި ރާއްޖެ ނާދެވޭނެ ފަރާތަކަށް ވާންވާނެ." ނާސިރު ވިދާޅުވިއެވެ.\nމި ޙާލަތްތަކާ ގުޅިގެން ވެކްސިންގެ ދެވަނަ ޑޯޒް ޖަހަން ބޭނުންވާ މީހުން އެޗްޕީއޭގެ ހޮޓްލައިން 1676އަށް ގުޅައިގެން ނަން ނޯޓުކުރަމުން ދިއުމަށް އެޗްޕީއޭއިންވަނީ އެދިފައެވެ. ދެވަނަ ޑޯޒް ދިނުން ކުރިއަށްދާނީ އެޕޮއިންޓްމަންޓް އުސޫލުންނެވެ.\nއެޕޮއިންޓްމަންޓް ހައްދާއިރު، ދަތުރާ ގުޅޭ މަޢުލޫމާތު ޙިއްސާކުރުމަށާއި، ސިއްޙީ ފަރުވާއަށްދާ މީހުން އެކަމާގުޅޭ ލިޔެކިޔުން އަދި ކިޔަވަންދާ މީހުން ޔުނިވަރސިޓީގެ އެންރޯލްމަންޓް ލިޔުން ހުށައެޅުމަށްވަނީ އެދިފައެވެ. އަދި އައިޑީކާޑާއި ވެކްސިން ކާޑުގެ މަޢުލޫމާތު ޙިއްސާކުރުމަށް އެޗްޕީއޭއިންވަނީ އަންގާފައެވެ.


Covid report: 1300 testun positive 18\nސާމްޕަލް ނެގުމުގައި ހަރަކާތްތެރިވާ ސިއްހީ އޮފިޝަލުންތަކެއް: މިއަދު ޕޮޒިޓިވްވީ 18 މީހުން -- އަހުމަދު އަޝްހާދު އަބްދުﷲ (ޖެރީ) | އަވަސް\nމިއަދުގެ މިހާތަނަށް ކޮވިޑް-19 އަށް ޕޮޒިޓިވްވެފައި ވަނީ 18 މީހުން ކަމަށް އެޗްޕީއޭއިން ބުނެފި އެވެ.\nއެޗްޕީއޭއިން ބުނީ މިދިޔަ 24 ގަޑިއިރު 1386 ޓެސްޓެއް ކޮށްފައިވާ ކަމަށެވެ. ޕޮޒިޓިވްވީ 18 ސާމްޕަލެވެ. ގިނައީ ބިދޭސީންނެވެ. 18 މީހުންގެ ތެރެއިން ހަތް މީހުންނަކީ ދިވެހިންނެވެ. ދެން ހިމެނެނީ ބަންގަލްދޭޝްގެ 11 މީހުންނެވެ. މިއަދު ޕޮޒިޓިވްވީ 18 މީހުންނާއެކު ރާއްޖޭގެ އަދަދު ވަނީ 2,400 އަށް އަރާފައެވެ.\nކޮވިޑަށް 52،962 މީހުން ޓެސްޓްކޮށްފައިވާއިރު މިހާތަނަށް މި ބަލީގައި 10 މީހަކު ވަނީ މަރުވެފަ އެވެ. ކޮވިޑްގެ އެންމެ ފަހުން މީހަކު މަރުވީ ރޭ ގައެވެ. ރޭ މަރުވެފައިވަނީ 92 އަހަރުގެ މީހެކެވެ. އޭނާއަކީ ދަރުމަވަންތަ ހޮސްޕިޓަލްގައި ގާއިމްކޮށްފައިވާ ކޮވިޑް ސެންޓަރުގައި ފަރުވާ ހޯދަމުންދިޔަ މީހެކެވެ.\nކޮރޯނާ ވައިރަސް ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު\nކޮވިޑް: 55 ޕޮޒިޓިވް، ނަންބަރު 14،885 އަށް\nކޮވިޑް: 65 މީހުން ޕޮޒިޓިވްވި ދުވަހެއް


vnews - AFC Cup: Bengaluru FC athun TC balivejje\nއަމިއްލަ ދަނޑުގައި ބެންގަލޫރު އެފްސީ އަތުން ޓީސީ ބަލިވެއްޖެ\nރާއްޖޭގެ ޓީސީ ސްޕޯޓްސް ކްލަބާއި އިންޑިއާގެ ބެންގަލޫރު އެފްސީ މިރޭ ކުޅުނު މެޗުގެ ތެރެއިން--- ފޮޓޯ: ޔޫސުފް ސޮފްވާން\nއޭއެފްސީ ކަޕުގެ ކޮލިފައިން ބުރުގެ ފުރަތަމަ ލެގުގައި މިރޭ ރާއްޖޭގެ ޓީސީ ސްޕޯޓްސް ކްލަބު އަތުން އިންޑިއާގެ ފުޓްބޯޅައިގެ ގަދަ ބާރު ބެންގަލޫރު އެފްސީ މޮޅުވެއްޖެއެވެ.\nގައުމީ ފުޓްބޯޅަ ދަނޑުގައި ކުޅުނު މިމެޗުން ބެންގަލޫރު އެފްސީ މޮޅުވީ 3-2 ލަނޑުންނެވެ.\nދެ ޓީމުގެ ފަރާތުން ވެސް ވާދަވެރި ކުޅުމެއް ފެނިގެން ދިޔަ މިމެޗުގެ ފުރަތަމަ ލަނޑު ޖަހާ ލީޑް ނެގީ ބެންގަލޫރު އެފްސީއިންނެވެ. އެލަނޑު މެޗުގެ ދެވަނަ ހާފު ފެށިތަނާ އެހެން އެޓީމަށް ކާމިޔާބު ކޮށްދިނީ ހޯކިޕް ތަންގްހޮސެމްއެވެ.\nބެންގަލޫރު ޓީމުގެ މުހިންމު ކުޅުންތެރިންތަކެއް ނުލައި ކުޅުނު މިމެޗުގައި އެޓީމުން ވަނީ އިތުރު ލަނޑެއް ކާމިޔާބުކޮށް މެޗުގެ ލީޑް ފުޅާ ކޮށްފައެވެ. އެލަނޑު މެޗުގެ 69 ވަނަ މިނެޓުގައި ބެންގަލޫރު އެފްސީއަށް ކާމިޔާބު ކޮށްދިނީ އެރިކް އެވެ.\nގިނަ އަދަދެއްގެ ދިވެހި ސަޕޯޓަރުން ދަނޑަށް ވަތް މިމެޗުގައި ޓީސީއަށް ހިތް ވަރެއް ލިބިގެން ދިޔައީ މެޗުގެ 70 ވަނަ މިނެޓުގައި އެޓީމުގެ ބިދޭސީ މިޑްފީލްޑަރު އެނަޓޯލީ ކާމިޔާބު ކޮށްދިން ލަނޑުންނެވެ. މިއީ މިސީޒަނުގައި ޓީސީއާ އަލަށް ގުޅުނު އެނަޓޯލީ އެޓީމަށް ކާމިޔާބުކޮށްދިން ފަސްވަނަ ލަނޑެވެ.\nއެނަޓޯލީގެ ލަނޑުން ހިތް ވަރުލިބި، ޓީސީގެ ކުޅުން ރަނގަޅުވި ކަމުގެ ނަތީޖާއަކަށް ވެގެން ދިޔައީ އިތުރު ލަނޑެއް ޖަހާ މެޗުގެ ނަތީޖާ ޓީސީއިން އެއްވަރުކުރުމުން ނެވެ. އެލަނޑު ޓީސީއަށް ކާމިޔާބު ކޮށްދިނީ މެޗުގައި މޮޅު ކުޅުމެއް ދެއްކި އިބްރާހިމް މަހުދީ ( ފޭދޫ އިއްބެ) އެވެ. އޭނާ އެ ލަނޑު ކާމިޔާބުކުރީ ބެންގަލޫރު އެފްސީގެ ޑިފެންޑަރުން އަތުން އެނަޓޯލީ ހޯދި ބޯޅައެއް ހިފައިގެން ޕެނަލްޓީ އޭރިއާ ތެރެއަށް ވަނުމަށްފަހު ފޮނުވާލި ރީތި ހަމަލާއަކުންނެވެ. އިއްބެ މިލަނޑު ޓީސީއަށް ކާމިޔާބު ކޮށްދިން އިރު، މިރޭގެ މެޗުގައި އޭނާއަށް ލަނޑު ޖަހާނެ ގިނަ ފުރުސަތު ތަކެއް ލިބިގެން ދިޔަކަން ފާހަގަ ކޮށްލެވެއެވެ.\nމިރޭގެ މެޗުން ބެންގަލޫރު އެފްސީ މޮޅުވީ މެޗުގެ 77 ވަނަ މިނެޓުގައި ކާމިޔާބު ކުރި ލަނޑުންނެވެ. އެލަނޑު ބެންގަލޫރު އެފްސީއަށް ކާމިޔާބު ކޮށްދިނީ އެޓީމުގެ ފުރަތަމަ ލަނޑުވެސް ކާމިޔާބުކޮށްދިން ހޯކިޕް ތަންގްހޮސެމް އެވެ.\nރާއްޖޭގެ ފުޓްބޯޅައިގައި ފަހަކަށް އައިސް ވިދަމުން އަންނަ ޓީސީން އޭއެފްސީގެ ގްރޫޕް ސްޓޭޖުގެ ޖާގައެއް ހޯދަން ބޭނުން ނަމަ މިމަހުގެ 20 ވަނަ ދުވަހު އިންޑިއާގައި ކުޅޭ ދެވަނަ ލެގު މެޗުން މޮޅުވާން މަޖުބޫރުވާނެއެވެ. އަދި އެމެޗުން އެއްވަރުވިޔަސް ނުވަތަ އެއް ލަނޑުގެ ތަފާތަކުން ޓީސީ މޮޅުވިޔަސް ކުރި ލިބޭނީ ބެންގަލޫރު އެފްސީ އަށެވެ.\nގްރޫޕް ސްޓޭޖްގައި ދެން ހިމެނެނީ ރާއްޖޭގެ އެންމެ ކާމިޔާބު އެއް ކުލަބް ކަމަށްވާ ނިއު ރޭޑިއަންޓާއި އިންޑިއާގެ އައިޒޯލް އެފްސީ އަދި ބަންގްލަދޭޝްގެ ޑާކާ އަބަހާނީ އެވެ.


Raajeygai furathama faharah Embalming procedure kaamiyaabee aa eku Tree Top Hospital in kohffi - vNews.mv\nރާއްޖޭގައި ފުރަތަމަ ފަހަރަށް އެމްބާމިންގް ޕްރޮސީޖަރ އެއްް ޓްރީ ޓޮޕުން ހަދައިފި\nމަރްޔަމް ލީން 20 January 2020, 11:18\nރާއްޖޭގައި ފުރަތަމަ ފަހަރަށް އެމްބާމިންގް ޕްރޮސީޖަރ އެއް، ޓްރީ ޓޮޕް ހޮސްޕިޓަލުން އިއްޔެ ކޮށްފި އެވެ.\nއެމްބާމިންގްއަކީ މަރުވުމަށްފަހު، ބޭރަށް ފޮނުވުމަށް ހަށިގަނޑު ހަލާކުވެނުދާނެގޮތަށް ރައްކާތެރިކުރުމަށް ފުރިހަމަކުރާ ޕްރޮސީޖަރ އެކެވެ.\nޓްރީ ޓޮޕް ހޮސްޕިޓަލުގެ މޯޗަރީ ޙިދުމަތުގެ ދަށުން ރާއްޖޭގައި އަލަށް މި ޙިދުމަތް ތަޢާރަފްކޮށްފައި ވަނީ2ޖޫން 2019ގަ އެވެ.\nޓްރީ ޓޮޕް ހޮސްޕިޓަލުގައި ބައިނަލްއަޤްވާމީ ޤަވާއިދުތަކާއި އެއްގޮތަށް މި ޙިދުމަތް ފޯރުކޮށްދިނުމުގައި ހަރަކާތްތެރި ވަނީ ލައިސެންސް ލިބިފައިވާ ޤާބިލް ބޭފުޅުން ނެވެ. އަދި މި ޙިދުމަތާއި އެކު ބައިނަލްއަޤްވާމީ ފެންވަރުގެ އެމްބާމް ކުރެވިފައިވާ ކަމުގެ ސެޓްފިކެޓް އެއް އެމްބާމްކުރެވޭ ފަރާތަށް ދެވޭނެ އެވެ.\nއެމްބާމިންގެ މި ޙިދުމަތަކީ ރާއްޖޭގެ އަދި ދުނިޔޭގެ ގަވާއިދުތަކުގެ ދަށުން، ނިޔާވެފައިވާ ފަރާތުގެ ހަށިގަނޑަށް އިޙްތިރާމްކޮށް، ގެއްލުން ނުވާނެހެން ނަގަންޖެހޭ އެންމެހާ ރައްކާތެރި ފިޔަވަޅުތަކާއެކު ދެވޭ ޙިދުމަތެކެވެ.\nނިޔާވެފައިވާ މީހުންގެ އެމްބާމިންގ ޕްރޮސީޖަރ ހަދަނީ، މަރުވުމަށްފަހު ހަށިގަނޑު ކުނި ނުވެ ގިނަ ދުވަހު ބޭއްވުމަށެވެ. އަދި މިކަން ކުރަނީ އާއިލާގެ އެދުމުގެ މަތިން އެފަރާތުން ބޭނުން ނަމަ އެވެ. ދުނިޔޭގެ ކުރިއަރާފައިވާ ގައުމުތަކުގައި މިއީ ޕްރެކްޓިސް ކުރަމުން އަންނަ ކަމެކެވެ.


މިގޮތުން މި ފަހުމްނާމާއާ ގުޅޭގޮތުން ކޮމިޝަނަރ އޮފް ޕްރިޒަންސް އަޙްމަދު މުޙައްމަދުފުޅު، ޑެޕިއުޓީ ކޮމިޝަނަރ އޮފް ޕްރިޒަންސް އަލްޢުސްތާޛް އިބްރާހިމް މުޙައްމަދު ދީދީ އާއި ސީނިއަރ ބޭފުޅުން ވަނީ އައިޖީއެމްއެޗްގެ އިސް ބޭފުޅުންނާ މިއަދު ބައްދަލުކުރައްވާފައެވެ.\nމި ފަހުމްނާމާގައި ދެ ފަރާތުން ސޮއިކޮށްފައިވަނީ 2021 އޭޕްރިލް 01 ގައިއެވެ. އަދި މުއްދަތަކީ 01 އަހަރެވެ.\nމި ފަހުމްނާމާގައި ސޮއިކުރުމުގެ މަޤްޞަދަކީ ޤައިދީންނާއި ބަންދުމީހުންގެ ތެރެއިން ޢާންމުކޮށް ޑޮކްޓަރަށް ދެއްކުމަށާއި ޚާއްސަ ޑޮކްޓަރުންނަށް ދެއްކުމަށް އެޕޮއިންޓްމަންޓް ލިބުމުގައި ހުރި ދަތިތައް ޙައްލުކޮށް، އަވަސް ފުރުޞަތެއްގައި އެފަރާތްތަކަށް ލިބެންޖެހޭ ބޭސް ފަރުވާ ފޯރުކޮށްދެވޭކަން ކަށަވަރުކުރުމެވެ.\nމި ފަހުމްނާމާގެ ދަށުން، ޤައިދީންނާއި ބަންދުމީހުންގެ އެޕޮއިންޓްމަންޓް ނުވަތަ ޓެލެކޮންސަލްޓޭޝަން ކުރިއަށްދާނީ ގޫގްލް މީޓް މެދުވެރިކޮށެވެ. ޑޮކްޓަރަށް ދައްކަން ހަމަޖެހިފައިވާ ފަރާތުގެ ސިއްޚީ މަޢުލޫމާތު އެޕޮއިންޓްމަންޓްގެ 01 ގަޑިއިރު ކުރިން ޑޮކްޓަރާ ޚިއްސާކުރެވޭނެއެވެ. އަދި ޓެލެކޮންސަލްޓޭޝަންތަކާ ގުޅިގެން ޑޮކްޓަރު ބޭނުންވާ ތަހުލީލުތަކަށް އައިޖީއެމްއެޗްއިން ވީވަރަކުން ވީވަރަކުން އެންމެ އަވަސް ފުރުޞަތެއްގައި ލިބޭނެ އިންތިޒާމް ހަމަޖައްސާދޭނެއެވެ.\nމިފަދަ އިންތިޒާމްއެއް ހަމަޖެހިގެން ދިއުމަކީ ޤައިދީންނާއި ބަންދުމީހުންނަށް ބޭސް ފަރުވާ ފޯރުކޮށްދިނުމަށް ލިބޭ ވަރަށް ބޮޑު ލުއިފަސޭހައެކެވެ. ޚާއްސަކޮށް ކޯވިޑް-19 ފަދަ ނުރައްކާތެރި ވައިރަސްއެއް ހަލުވިކަމާއެކު ފެތުރެމުންދާ ދަނޑިވަޅުގައި ޤައިދީންނާއި ބަންދުމީހުންނަށް ވީހާވެސް ރައްކާތެރިކަމާއެކު ބޭސް ފަރުވާ ފޯރުކޮށްދިނުމަކީ އެމްސީއެސްގެ އަމާޒެވެ.


Dhehvvadhoo Meehun Noolhey Falhu Hisaabakah Bahdhalu kuran Dhiya Dhe Loabiverinnah Dhimaavi Hageegee Hadhisaa Eh ދެއްވަދޫގަ މީހުން ނުއުޅޭ ފަޅު ހިސާބަކަށް ބައްދަލުކުރަން ދިޔަ ދެ ލޯބިވެރިންނަށް ދިމާވި ހަޤީޤީ ހާދިސާ އެއް. – Huvadhoo News Dhehvvadhoo Meehun Noolhey Falhu Hisaabakah Bahdhalu kuran Dhiya Dhe Loabiverinnah Dhimaavi Hageegee Hadhisaa Eh Huvadhoo News\nދެއްވަދޫގަ މީހުން ނުއުޅޭ ފަޅު ހިސާބަކަށް ބައްދަލުކުރަން ދިޔަ ދެ ލޯބިވެރިންނަށް ދިމާވި ހަޤީޤީ ހާދިސާ އެއް.\n12 ނޮވެމްބަރ 2011 ވީ ހޮނިހިރު ދުވަހުގެރޭ އަޅުގަނޑުގެ އެކުވެރިން ތަކަކާއިއެކި ދެއްވަދޫ ސިލުނބާ ކެފޭއަށް ކޮފީ ބޯން ގޮސްތިއްބައި ދެކެވެމުންދިޔަ ވާހަކައިގެ ތެރެއިން އެތާގައި އުމުރުން ދުވަސްވީ މީހަކު އިނީތީވެ އޭނާ ކައިރިން ދެއްވާދޫ ގައި ކުރިން ހިނގާފައިވާ ހާދިސާ ތަކުގެ ތެރެއިން ވާހަކައެއް ކިޔައިދޭން އެދުމުން ކިޔައިދިން ވާހަކައެއް ތިބޭފުޅުންނާ ހިއްސާ ކޮށްލާނަމެވެ. އެމީހަކީ ސިލުނބާ ކެފޭ ހިންގާ (ހުދުފިނިފެންމާގެ)ސަމަދުބެއެވެ. ސަމަދުބެ އަކީ ކޮންމެވެސް ވަރަކަށް ދިވެހިބޭސް ވެރިކަންވެސް ދަނެވަޑައިގަންނަވާ ބޭފުޅެކެވެ. އަޅުގަނޑު މިވާހަކަ މި ގެނެސްދެނީ ސަމަދުބެ ކިޔައިދިން ގޮތަށެވެ.\nއޮނަވިހި ސަތޭކަ ތިރީހުގެ އަހަރު ތަކުގެ ތެރެއިން އަހަރެކެވެ. ދެއްވަދޫއަށް ދޯންޏެއް ބަނުމަށް އައި ގދ.ގައްދޫ މީހަކު ދެއްވަދޫ ދަލެކާ ކިޔާ އަންހަނަކާ ހިތާވެގެން ދެމީހުން ދިޔައީ ރަށުގެ އަނދިރި\nތަންތާގައި ސިއްރުން އެމީހުންގެ ލޯބީގެ ބައްދަލުވުންތަށް ބާއްވަމުންނެވެ. މިގޮތަށް ދުވަސްތަކެއް ވަމުން ދަނިކޮށް އެއްރެޔަކު ބައްދަލުވުމަށް ދަލެކަ ގަޑިކީ އެދެމީހުން އެންމެ ގިނައިން ބައްދަލުކޮށް އުޅޭ އާއްލާ ދިހެރެޔަށެވެ.\nއެރޭގެ އިޝާ ނަމާދަށް ފަހުން ގައްދޫ މީހާ ދަލެކާ އާއި ބައްދަލުކުރަން އެތަނަށް ދިޔައިރު އެހެން ރޭތަކަށްވުރެ މާކުރިން ދަލެކާ ހުރީ ނަލަ ހެދިލައިގެން ބައްދަލުކުރަން ގޮހެވެ. ދެމީހުންގެ ބައްދަލުކުރުމުގައި އެހެންރޭތަކުގައިވެސް ލޯބިން ކޮށްއުޅޭ ކަންތައްތައް ކުރަމުން ކުރަމުން ގޮސް އެއްމެފަހުން ހުރިހާ ކަމެއް ނިމުނުއިރެ ގައްދޫ މީހައަށް އެއީ ދަލެކާ ނޫންކަން ޝައްކު ކުރެވިގެން ބިރުގަންނަން ފަށައިފިއެވެ. ގައްދޫ މީހާ ތިމަންނާ ދެން ދަނީއޭ ބުނެފައި ބާރަކަށް ހިނގައިގަތުމުން ދަލެކާ ގޮތަށް ބަދަލުވެގެން އެތަނަށް ގޮސްހުރި ޖިންނި ގައްދޫ މީހާ އަށް ހަމަލާ ދިނުމުގެ ގޮތުން ނަގައި ބިންމަށްޗަށް ޖެހީއެވެ.\nގައްދޫ މީހާ ދިރިއުޅޭ ގޭގެ މީހުން އޭނާ ނިދަން ނައިސްގެން ހަބަރެއް ނުވެގެން ރަށު ރައްޔިތުންގެ އެހީގައި އޭނާ ހޯދުމަށް ފުޅި ބައްތި ހިފައިގެން މުޅި ރަށުތެރެ ހޯދަމުން ދަނިކޮށް ފެނުނީ އާއްލާ ދިހެރޭގައި ހަބަރު ހުސްވެ ވެއްޓިފައި އޮތްވައެވެ. ގެޔަށް ގެނެސް ކިޔެވެލި ކިޔައިވައި އެތަށް ކަމެއް ކޮއްގެން މީނާއަށް ހޭލެވިއްޖެ ދެން އެރޭގެ ކަންހިގިގޮތް ފަންޑިތަވެރިޔާ އަށް އޭނާ ކިޔައިދިނެވެ. އެވަގުތު އެތާ ދަލޭކަވެސް އިނެއެވެ.\nޖެހިގެން އައި ރޭ މީނާ ހަބަރު ހުސްވެ ގަދަޔަށް ހުން އައިސް ގެން ގދ. ވާދޫގައި ހުންނަ ފަންޑިތަ ވެރިޔެއް ކައިރިއަށް ފަންޑިތަ ހަދަން ރަށުން ފުރައިގެން ދަނިކޮށް “ދެއްވަވިލިގަލާ” ކިޔާ ފަޅު ރަށަކާއި އަރައި ހަމަވި ތަނުން އެމީހާ މި ދުނިޔެއަށް ލާން ހަމަ ޖެހިފައިވާ އެންމެ ފަހުނޭވާ ލައި ނިމުނީއެވެ. އެމީހާ ވަޅު ލެވުނީ ދެއްވަ ވިލިގަނލާގައެވެ. އަދިވެސް އެރަށުގައި އެމާހަނަ ހުންނަ ކަމަށް ސަމަދުބެ ބުނެއެވެ.\nތީހާދަ ގޮތެއް ފޮތެއް ނެތް ކުއްޖެކޭ ދޯ ކަލެއަށް އެކަހަލަ ކަމެއް ދިމާ ވިނަމަ ކިހިނެއް ހަދާނީ ނޫނީ ކަލޭ ގޭމީހަކަށް ދިމާވިނަމަ ތިޔަ ވައްތަރަށް ވައްވައް ޖަހާނަން


ރާއްޖެއިސްލާމް | ދުޢާކުރުން އެންމެ ރަގަޅު ވަގުތުތަކަކީ ކޮބައިތޯއެވެ؟\nޖަވާބުދެއްވީ: އައްޝައިޚް އާދަމް ޝަމީމް އިބްރާހީމް\nސުވާލު: ދުޢާކުރުން އެންމެ ރަގަޅު ވަގުތުތަކަކީ ކޮބައިތޯއެވެ؟\nޖަވާބު: الحمد لله، والصلاة والسلام على رسول الله أما بعد:\nދުޢާކުރުން އެއްމެ ރަނގަޅު ވަގުތުތަކަކީ އެވަގުތުތަކުގައި ދުޢާ އިޖާބަ ކުރެއްވުން ގާތްކަމުގައި ﷲ އާއި އެކަލާނގެ ރަސޫލާ އަންގަވާފައިވާ ވަގުތު ތަކެވެ. އެފަދަ ވަގުތު ތަކުގެ ތެރޭގައި އެއްވަގުތަކީ: ލައިލަތުލް ޤަދްރި ވިލޭރެއެވެ. އަނެއްވަގުތަކީ: ރޭގަނޑުގެ ދަންވަރެވެ. އެއީ ރޭގަނޑުގެ ތިންވަނަ ބައި ނުވަތަ ހާރު ދަން ފެށުނީއްސުރެ ފަޖުރުލައިފުމަށް ދާނދެނެވެ. އެއީ ﷲ ތަބާރަކަ ވަތަޢާލާ ދުނިޔޭގެ އުޑަށް ނުޒޫލުވެ ވޮޑިގެން އެކަލާނގެ އަޅުތަކުންގެ ދުޢާ އާއި ދެންނެވުންތައް އިޖާބަކުރައްވާނެކަމުގައި އަންގަވާފައިވާ ވަގުތެވެ.އަނެއްވަގުތަކީ: ބަންގިއާއި ޤަމަތާއި ދެމެދުގައި ކުރެވޭ ދުޢާއެވެ.އަނެއްވަގުތަކީ: ނަމާދުގައި ސަޖިދާގައި އޮންނަ އިރުއެވެ.އަނެއްވަގުތަކީ: ފަރުޟު ނަމާދު ފަހަތުގައެވެ. ޔަޢުނީ: އައްތަޙިއްޔާތާއި ޞަލަވާތް ކިޔެވުމަށް ފަހުގައި ސަލާންދިނުމުގެ ކުރިން ދުޢާ ކުރުމާއި ސަލާމްދިނުމަށް ފަހުގައި ކުރެވޭ ޛިކުރުތަކާއި ދުޢާތަކެވެ. އަނެއްވަގުތަކީ: ހުކުރު ދުވަހުގައި ވާ ދުޢާ އިޖާބަ ކުރެއްވޭ ސާޢަތެވެ. އެއީ ހުކުރު ވަގުތުން ފެށިގެން އިރު އޮށްސުމާއި ދެމެދުގެ ވަގުތެކެވެ.އަނެއްވަގުތަކީ: ވާރޭ ވެހޭ ވަގުތެވެ.އަނެއްވަގުތަކީ: ޒަމްޒަމް ފެން ބުއިމާއި އެކުގައި ކުރާ ދުޢާއެވެ.އަނެއްވަގުތަކީ: އަނިޔާ ލިބިގެންވާ ހާލުގައި މަޡްލޫމުންގެ ދުޢާއެވެ.\nމިވަގުތު ތަކަކީ އެވަގުތު ތަކުގައި ދުޢާ ކުރުމަށް ބާރު އެޅުއްވިފައިވާ އަދި އިޖާބަ ކުރެއްވޭނެ ކަމުގެ އުންމީދު ބޮޑުކަމުގައި ޞައްޙަވެގެންވާ ތަންތަނާއި ވަގުތެވެ. އަދިވެސް ބައެއް ވަގުތާއި ހާލަތްތަކުގައި ދުޢާ ކުރުމުގެ މާތް ކަމާއި މަތިވެރި ކަމާއި މެދުގައި ޚަބަރުތައް ވާރިދުވެފައި ވެއެވެ. ކޮންމެ ވަގުތަކީވެސް ދުޢާ ކުރުން ހުއްދަ ވަގުތު ތަކެވެ. ނަމަވެސް އިސްވެދިޔަ ވަގުތުތަކާއި ހާލަތްތަކުގައި ދުޢާ ކުރުން މޮޅު އިތުރުވެގެން ވެއެވެ.


ކޯޓުގައިވެސް ސާލިމް ވީ ކުށަށް އިޢުތިރާފް، މަޙުމޫދުގެ ވާރިސުން ބޭނުންވަނީ މަރަށްމަރު! ކޯޓުގައިވެސް ސާލިމް ވީ ކުށަށް އިޢުތިރާފް، މަޙުމޫދުގެ ވާރިސުން ބޭނުންވަނީ މަރަށްމަރު!\nކޯޓުގައިވެސް ސާލިމް ވީ ކުށަށް އިޢުތިރާފް، މަޙުމޫދުގެ ވާރިސުން ބޭނުންވަނީ މަރަށްމަރު!\nސާލިމް (ހުދު ގަމީހެއްގައި) އޭނާ ކަންތައް ކުރި ގޮތް ފުލުހުންގެ ތަހުގީގަށް ކިޔައިދެނީ - ފޮޓޯ: ނިޝާން އަލީ/ މިހާރު\nއދ.ދަނގެތީގައި ރަޙުމްކުޑަގޮތަކަށް މަރާލާފައި އޮއްވައި ފެނުނު މަޙްމޫދު އަބޫބަކުރު މަރާލިކަމަށް، ޢިއުތިރާފްވެފައިވާ ބަންގްލަދޭޝްގެ، ޝާ އާލޮމް (ސާލިމް) ޝަރީއަތުގެ މަޖިލީހުގައިވެސް ކުށަށް އިޢުތިރާފް ވެއްޖެއެވެ.\nއޭނާގެ މައްޗަށް އުފުލާފައިވަނީ ގަސްތުގައި މީހަކު މެރުމުގެ ކުށުގެ ދައުވާއާއި މައްޔިތާގެ ބޭނުން ނަހަމަ ގޮތުގައި ކުރުމުގެ ކުށުގެ ދައުވާއެވެ.\nމަޙްމޫދު އަބޫބަކުރުގެ މަރުގެ މައްސަލައާ ގުޅޭގޮތުން ފުލުހުން ވިދާޅުވީ، ބަންގްލަދޭޝްގެ ރައްޔިތެއްކަމަށްވާ ޢުމުރުން 29 އަހަރުގެ ޝާ ޢާލޮމް މިއާ، މަޙުމޫދަށް ހަމަލާދީ މަރާލާފައިވަނީ ފައިސާގެ ބޭނުމުގައިކަށެވެ. މިއަދު ކްރިމިނަލް ކޯޓުގައި އޮތް ޝަރީއަތުގެ މަޖިލީހުގައި ސާލިމް ވަނީ އޭނާ މަހުމޫދު މަރާލީ އިނބިލީސް ބޮލަށް ވަދެގެންކަމަށް ބުނެފައެވެ. މަހުލޫމޫދު މަރާލީ ތޫނު ކޮށްފައިވާ ދެ ދަނގަޑުބުރިން އޭނާގެ މަޔަށާއި ކަރަށް ހަމަލާދީގެންކަމަށް ސާލިމް ވަނީ ބުނެފައެވެ.\nސާލިމް ކުށަށް އިއުތިރާފްވި ނަމަވެސް މަހުމޫގެ ވާރިސުން ބޭނުންވަނީ މަރަށް މަރު ހިފުމަށެވެ. އަދި މަހުމޫދުގެ ވަކީލް އިއުތިރާފް އެއްބަސްވުން ހަދަން ބޭނުންވާކަމަށް ވިދާޅުވި ނަމަވެސް ދައުލަތުން ބުނެފައިވަނީ ވާރިސުން މަރަށް މަރު ހިފަން ބޭނުންވާ ކަމުގައިވާނަމަ އިއުތިރާފް އެއްބަސްވުން ނުހެދުމަށް ދައުލަތުން ނިންމާފައިވާކަމަށެވެ.\nސާލިމް ކުށަށް އިއުތިރާފްވުމުން އަވަސް ނިއާއެއްގެ ގޮތުގައި މައްސަލަ ކުރިއަށް ގެންދަން ސާލިމްގެ ވަކީލު އެދިވަޑައިގެންނެވިއެވެ. މިމައްސަލާގައި ސާލިމަށް ވަކީލަކު ހަމަޖައްސަން ފައިސާ ނެތުމުން ދައުލަތުން އޭނާއަށް ހަމަޖެއްސި ވަކީލުވަނީ ސާލިމް ބޭނުންވާނަމަ ޝަރީއަތް ކުރިއަށްދާއިރުވެސް އޭނާގެ އެހީތެރިކަން ލިބޭނެކަމަށް ވިދާޅުވެފައެވެ.\nމިމައްސަލައިގައި ދެން ކުރިއަށް ގެންދަން ޖެހޭނީ އަވަސް ނިއާގެ މައްސަލައެއްގެ ގޮތުގައި ކަމަށްވުމުން، ދެން އަޑުއެހުމެއް ބާއްވާނީ މި މަހުގެ 26ވަނަ ދުވަހުގެ ހެނދުނު 9:30 ގައިކަމަށް މިމައްސަލަ ބައްލާވާ އިސް ގާޒީ އަހްމަދު ޝަކީލްވަނީ ވިދާޅުވެފައެވެ.\nމިދިޔަ އަހަރު އޮކްޓޫބަރު 14ވަނަ ދުވަހު މަހްމޫދުގެ ހަށިގަނޑު ފެނުމާއެކު ފުލުހުން ކުރި ތަޙުޤީގު ތެރެއިން އޭގެ ދެދުވަސް ފަހުން، ކޯޓު އަމުރެއްގެ ދަށުން ޝާ އަލޮމް މިއާ ހައްޔަރުކުރިއެވެ. އޭނާ ދިރިއުޅުނު ދަނގެތީ ނެދުންގެއިން މަޙްމޫދުގެ އަންނައުނާއި، ގަޑިފަދަ ތަކެތި ފެނިފައިވާކަމަށް ފުލުހުން ވިދާޅުވެފައިވެއެވެ. ފުލުހުން ވިދާޅުވީ، ޖުމްލަ6ތުހުމަތެއް ޝާ އަލޮމް މިއާއަށްކުރެވޭއިރު، ކުށް ކުރިކަން ސާބިތުވާވަރަށް ޝާ އަލޮމް މިއާއާ ދެކޮޅަށް ހެކިލިބިފައިވާކަމަށެވެ.


Rohingya meehun meri kamah Myanmar sifain ehbasveehje\nރޯހިންޔާ މީހުން މެރި ކަމަށް މިޔަންމާ ސިފައިން އެއްބަސްވެެއްޖެ\nރާޚައިން ސްޓޭޓުގައި މުސްލިމުންގެ ގެއެއްގައި ހުޅު ޖަހާފައި. މީހުން މެރި ކަމަށް މިޔަންމާ ސިފައިން މިހާރު ވަނީ އެއްބަސްވެފައި. ފޮޓޯ: އީޕީއޭ\nމިޔަންމާގެ ރާހިން ސްޓޭޓުގައި ދިރިއުޅޭ ބައިމަދު ރޯހިންޔާ ދަރިކޮޅުގެ މުސްލިމުންތަކެއް މެރި ކަމަށް އެ ގައުމުގެ ސިފައިން ފުރަތަމަ ފަހަރަށް އެއްބަސްވެއްޖެެ އެވެ.\nރާހިން ސްޓޭޓުގައި މުސްލިމުންނާ ދެކޮޅަށް އިންސާނިއްޔަތާ ހިލާފު އެތައް ޖަރީމާތަކެއް ހިންގި ކަމުގެ ފުރިހަމަ ހެކި ހުރުމާ އެކުގައި ވެސް މިޔަންމާ ސަރުކާރުން ކުރިން ބުނަމުން ގޮސްފައި ވަނީ އެމީހުން އެފަދަ ކަމެއް ނުކުރާ ކަމަށެވެ. ނަމަވެސް ދުނިޔޭގެ ގައުމުތަކުން އެ ގައުމަށް ފާޑުކިޔަން ފެށުމުން މިޔަންމާ ސިފައިން ބުނީ އެކަން ތަގުގީގު ކުރާނެ ކަމަށެވެ. އެގޮތުން ފުރަމަ ކުރި ކަމަށް ބުނާ ތަހުގީގަށް ފަހު ބުނީ މިޔަންމާ ސިފައިން އެފަދަ ކަމެއް ނުކުރާ ކަމަށެވެ.\nއެއްވަޅެއްގައި ވަޅުލާފައިވާ ބައެއްގެ ކަަށިތައް ފެނުމުން މިދިޔަ ޑިސެމްބަރުމަހު މިޔަންމާ ސިފައިން ބުނީ އެ މައްސަލަ ތަހުގީގު ކުރާނެ ކަމަށެ. އެ ގޮތުން ކުރި ތަހުގީގަށް ފަހު ނެރުނު ރިޕޯޓު އާއްމު ކުރީ މިޔަންމާ ސިފައިންގެ ވެރިޔާގެ ފޭސްބުކް ޕޭޖްގަ އެވެ. އެ ރިޕޯޓުގައި ބުނެފައި ވަނީ އެއީ 10 މީހެއްގެ ހަށިގަނޑު ކަމަށާއި އެމީހުން ގަތުލު ކުރީ މިޔަންމާ ސިފައިންގެ މަދަދާއެކު ބުޑިސްޓް އާއްމުން ކަމަށެވެ.\nނަމަވެސް އެމީހުންނާ ބެހޭ ގޮތުން ރިޕޯޓުގައި ބުނެފައި ވަނީ އެއީ "ބަންގާޅީ ޓެރަރިސްޓުން" ކަމަށެވެ. އެއި ރޯހިންޔާ ދަރިކޮޅުގެ ހުރިހާ މުސްލިމުންނަށް ނިސްބަތްކޮށް މިޔަންމާ ސިފައިންނާއި ބުޑިސްޓުންގެ އާއްމުން ބޭނުންކުރާ ނަމެވެ.\nރިޕޯޓުގައި ބުނެފައި ވަނީ އެ ގަތުލު އާއްމު ހިންގި މީހުންނާ ދެކޮޅަށް ދައުވާ ކުރާނެ ކަމަށެވެ.\nރޮއިޓާސްގެ ދެ ނޫސްވެރިއަކު މިޔަންމާގައި ހައްޔަރު ކުރީ ސިފައިންނާބެހޭ އެރިޕޯޓް އެމީހުން ހޯދުމުން ކަމަށް މިހާރު ވަނީ ބެލެވިފައެވެ.\nރާހިން ސްޓޭޓުގައި މުސްލިމުންނާ ދެކޮޅަށް ބޮޑެތި ޖަރީމާތައް ހިންގާފައެވެ.\nއެގޮތުންް ހިންގި ޖަރީމާތަކުގެ ތެރޭގައި މީހުން މެރުމާއި އިތްފަތް ފޭރުމާއި ލާއިންސާނީ އަނިޔާތައް ދިނުން ހިމެެނެއެވެ. އެ ސަރަަހަދުން ރޯހިންޔާ މީހުން ހުސް ކުރަން ހިންގި އެ ޖަރީމާތަކުގައި އެމީހުން ދިރިއުޅޭ ގިނަ އަވަށްތަކެއްގައި ހުޅުޖަހައި އަންދާވެސް ލިއެވެ. އެ އަނިޔާވެރި ކަމުން ސަލާމަތްވާން އަވަށްޓެރި ބަންގްލަދޭޝްއަށް ދިޔަ މީހުންގެ އަދަދު ވަނީ ހަ ލައްކަައަށް ވުރެ މަތިވެފަ އެވެ.


Dhaulathuge musaaraige onigandah gennanjehey badhalu...\nރާއްޖެ - ޕޭ ކޮމިޝަން\nދައުލަތުގެ މުސާރައިގެ އޮނިގަނޑަށް ގެންނަން ޖެހޭ ބަދަލު ދެނެގަނެވިއްޖެ: ޕޭ ކަމިޝަން\nބަދަލުތަކުގެ ނަތީޖާއަކަށްވާނީ ދައުލަތުގެ މުއައްޒަފުންގެ މުސާރަ އާއި އިނާޔަތްތައް އެއް ހަމަ ކުރެވިގެން ދިއުން\nކ. މާލެ 20 މާރޗް 2019 | ބުދަ 14:16 2,753\nސަރުކާރުގެ ގިނަ އޮފީސްތަކެއް ހިމެނޭ ވެލާނާގެ - މުހައްމަދު ޝަރުހާން\nދައުލަތުގެ މުސާރައިގެ އޮނިގަނޑަށް ގެންނަން ޖެހޭ ބަދަލު ދެނެގަނެވިއްޖެ ކަމަށް "ނޭޝަނަލް ޕޭ ކަމިޝަން" އިން ބުނެފިއެވެ.\nއެ ކަމިޝަނުން އާންމު ކޮށްފައިވާ ނޫސްބަޔާނެއްގައި ބުނެފައި ވަނީ އެ ބަދަލުތަކާ އެއްގޮތަށް މުސާރައިގެ އޮނިގަނޑަށް ގެންނަންޖެހޭ ބަދަލުތައް ބައިނަލްއަގުވާމީ ތަޖުރިބާކާރުންގެ އެހީއާ އެކު ތަންފީޒު ކުރަންޖެހޭ ކަންތައްތައް ކުރަމުންދާ ކަމަށެވެ. އަދި އެ ބަދަލުތަކުގެ ނަތީޖާއަކަށް ވާނީ "ދައުލަތުގެ މުސާރައިގެ ސިޔާސަތުގެ ގާނޫނު" ގައި ކަނޑައެޅިފައިވާ ގޮތުގެ މަތިން ދައުލަތުގެ މުއައްޒަފުންގެ މުސާރަ އާއި އިނާޔަތްތައް އެއް ހަމަ ކުރެވިގެން ދިއުން ކަމަށް އެ ކަމިޝަނުން ބުނެއެވެ.\nދައުލަތުގެ މުސާރައިގެ ސިޔާސަތުގެ ޤާނޫނުގައި ބަޔާންކޮށްފައިވާ ކަންތައްތައް ހާސިލްކުރުމަށްޓަކައި ނޭޝަނަލް ޕޭ ކޮމިޝަނުން ގިނަ މަސައްކަތްތަކަކާއި ދިރާސާތަކެއް ކޮށްފައިވާ ކަމަށް އެ ކަމިޝަނުން ބުނެއެވެ.\nއޭގެ ތެރޭގައި ދައުލަތުގެ ހުރިހާ ޕްރޮފެޝަންތަކާއި ޖޮބް ގްރޫޕްތައް ހިމެނޭ ގޮތަށް "މޯލްޑިވްސް ޕަބްލިކް ސަރވިސް ސްޓޭންޑަޑް ކްލެސިފިކޭޝަން އޮފް އޮކިއުޕޭޝަން" މެނުއަލެއް އެކުލަވާލުމާއި، ދައުލަތުގެ ހުރިހާ އިދާރާތަކުގެ މުސާރަ އާއި އެލަވަންސްތަކާއި ރިޓަޔަރމަންޓް ޢިނާޔަތްތައް ހަމަޖެހިފައިވާ ގޮތްތަކާއި އެ ތަންތަނުގެ މެދުގައި ހުރި ތަފާތުތަކާއި ޢިނާޔަތްތަކަށް ގެންނަންޖެހޭ ބަދަލުތަކާ ބެހޭ ދިރާސާތައް ކުރުން ހިމެނެއެވެ.\n"ޤާނޫނުއަސާސީންނާއި ޤާނޫނުންނާއި ރައީސުލްޖުމްހޫރިއްޔާއަށް ލިބިގެންވާ ބާރުގެ ދަށުން އުފައްދާފައިވާ ކޮމިޝަންތަކާއި، ބޯޑުތަކާއި، ކޮމިޓީ އަދި ކައުންސިލް/މަޖިލިސްތަކުގެ ކްލެސިފިކޭޝަން ފްރޭމްވަރކް" އެކުލަވާލުމާއި، ދައުލަތުން ނަގާ ލޯނު އަދި ދައުލަތަށް ލިބޭ ހިލޭ އެހީގެ ދަށުން ހިންގާ މަޝްރޫޢުތަކުން ޚަރަދުކުރާ މަގާމުތަކާއި އެ މަގާމުތަކަށް ހޯދާ މުވައްޒަފުންނަށް ދޭނެ މުސާރައާއި ޢިނާޔަތްތައް ކަނޑައެޅުމާބެހޭ އުޞޫލެއް އެކުލަވާލުން ހިމެނޭ ކަމަށް އެކަމިޝަނުން ބުނެއެވެ.\nނޭޝަނަލް ޕޭ ކޮމިޝަނަށް ރައީސް އިބްރާހިމް މުހައްމަދު ސޯލިހު ވަނީ ޖެނުއަރީ 27 ވަނަ ދުވަހު އަލުން ބޭފުޅުން އައްޔަން ކުރައްވާފައެވެ. އެއީ މަރްޔަމް ނިޔާފް މުޙައްމަދާއި ޢަފާފް އިބްރާހީމް ޢަލީދީދީ އާއި ޢަބްދުﷲ ޢަލީ އާއި ފާޠިމަތު ޝާނާ ފާރޫގެވެ.


UK in 'Suicide Prevention'ah aa vazeereh kanda alhaifi - vNews.mv\nއިނގިރޭސިވިލާތުން 'ސުއިސައިޑް ޕްރިވެންޝަނަށް' އާ ވަޒީރެއް ކަނޑައަޅައިފި\nމަރްޔަމް ޝަނީޒާ 11 October 2018, 21:52\nއެންމެ ފުރަތަމަ ބައިނަލްއަގްވާމީ 'މެންޓަލް ހެލްތް ސަމިޓް' ހޯސްޓް ކުރުމަށްފަހު އިނގިރޭސިވިލާތުން ނަފްސާނީ ބަލިމަޑުކަމުން ރައްކާތެރިވުމަށް ނުވަތަ މެންޓަލް ހެލްތް ޕްރިވެންޝަން އަށް އާ މިނިސްޓަރެއް ކަނޑައަޅައިފި އެވެ.\nއިނގިރޭސިވިލާތުގެ ބޮޑުވަޒީރު ތެރީސާ މޭ އިއްޔެ ވިދާޅުވީ 'މިނިސްޓަރ ފޯ ސުއިސައިޑް ޕްރިވެންޝަން'ގެ މަގާމަށް އައްޔަން ކުރެއްވީ ހެލްތް މިނިސްޓަރ ޖެކީ ޑޮއިޔެލް ޕްރައިސް ކަމަށެވެ.\nހެލްތް މިނިސްޓަރާއި މި މަގާމު ހަވާލުކުރީ އިއްޔެ ދުނިޔޭގައި ފާހަގަ ކުރި 'ވޯލްޑް މެންޓަލް ހެލްތް ޑޭ' އާއި ގުޅިގެން ލަންޑަނުގައި އޮތް ސަމިޓަށް 50 އަށްވުރެ ގިނަ ގައުމުން މަންދޫބުން ވަޑައިގެން ތިއްބެވި ދަނޑިވަޅެއްގައެވެ.\nބޮޑުވަޒީރު މޭ ވިދާޅުވީ ނަފްސާނީ ބަލިމަޑުކަން އަމިއްލައަށް ތަހަންމަލުކޮށް އެވާާހަކަ އެހެންމީހަކާ ހިއްސާާ ނުކޮށް ގިނަބައެއްގެ އަމިއްލަ ފުރާނަ ނަގާލާ ހިސާބަށް ކަންކަން ގެންދިއުމުގެ ވިސްނުން ހުއްޓުވޭނެ ކަމަށެވެ.\nނަފްސާނީ ބަލިމަޑުކަމުން ރައްކާތެރިކުރުމުގެ މަސްއޫލިއްޔަތު މިނިސްޓަރ ޖެކީ ޑޮއިޔެލް ޕްރައިޒް އާ ހަވާލުކުރެއްވުމުން ނަފްސާނީ ބަލިމަޑުކަމާއި ގުޅިގެން އަމިއްލައަށް މަރުވާންވީ ކަމުގެ ވިސްނުން އެ މުޖުތަމައުގައި އަށަގެންފައިވާ މިންވަރު ނިމުމަކަށް ގެންނެވުމަށް އެކަމަނާ މަސައްކަތް ކުރައްވާނެ އެވެ.\nއިނގިރޭސިވިލާތުގައި ނަފްސާނީ ދުޅަހެޔޮކަމަށް ހާއްސަ ސަމާލުކަމެއް ދިނުމުގެ ގޮތުން ސުކޫލުތަކުގައި ކުދިން ހޭލުންތެރިކުރުމަށް މިހާރަށްވުރެ ބޮޑަށް އިސްކަން ދެއްވާާނެ ކަމަށްވެސް އިނގިރޭސި ސަރުކާރުން ވަނީ ވައުދުވެފައެވެ.\nއެގޮތުން ސުކޫލުތަކަށް މެންޓަލް ހެލްތް ސަޕޯޓް ޓީމްތައް ފޮނުވާނެ ކަމަށާއި ކުދިންގެ ނަފްސާނީ ދުޅަހެޔޮކަން ވަޒަންކޮށް އެހީ ބޭނުންވާ ކުދިންނަށް އެހީތެރިކަން ފޯރުކޮށްދެއްވާނެ ކަމަށް ސަރުކާރުން ބުންޏެވެ.\nއިއްޔެގެ ބައްދަލުވުން ހޯސްޓް ކުރެއްވީ ހެލްތް ސެކެއްޓްރީ މެޓް ހެންކޮކް އެވެ. މި ބައްދަލުވުމަށް ޝާހީ އާއިލާގެ ދެކަނބަލުން, ކޭޓް މިޑްލްޓަން އާއި ޕްރިންސް ވިލިއަމްވެސް ހާޒިރުވެވަޑައިގެންނެވިއެވެ.\nއިނގިރޭސިވިލާތުން ވަނީ މިއަހަރުގެ އޭފްރީލް މަހު 'މިނިސްޓަރ އޮފް ލޯންލިނަސް' ނުވަތަ އެކަނިވެރިކަމާ ގުޅޭ ކަންކަން ބެލެހެއްޓުމަށްވެސް ހާއްސަ ވަޒީރެއް ކަނޑައަޅާފައެވެ.\nއަމިއްލައަށް މަރުވާ މީހުންގެ ކަންކަން ހައްލު ކުރެއްވުމަށް ހެލްތް މިނިސްޓަރާ އާ ޒިންމާއެއް ހަވާލުކުރައްވާފައިވާއިރު ފާއިތުވި ހަތް އަހަރު އިނގިރޭސިވިލާތުގައި ސުއިސައިޑް ރޭޓް އަންނަނީ ދަށްވަމުންނެވެ.\nކޮންމެ އަހަރަކު އިނގިރޭސިވިލާތުގައި 4،500 މީހުން އަމިއްލައަށް މަރުވާ ކަމަށް ރިކޯޑްތަކުން ދައްކައެވެ.


HPA Therein Fake Vaccine Card Hadhaidhey Massala eh Fenmathi Vejje އެޗްޕީއޭ ތެރެއިން ފޭކު ވެކްސިން ކާޑް ހަދައިދޭ މައްސަލައެއް ފެންމަތިވެއްޖެ – Huvadhoo News HPA Therein Fake Vaccine Card Hadhaidhey Massala eh Fenmathi Vejje Huvadhoo News\nއެޗްޕީއޭ ތެރެއިން ފޭކު ވެކްސިން ކާޑް ހަދައިދޭ މައްސަލައެއް ފެންމަތިވެއްޖެ\nފޮޓޯ: އެޗްޕީއޭގެ ވެކްސިން ކާޑް\nހެލްތު ޕްރޮޓެކްޝަން އެޖެންސީ (އެޗްޕީއޭ) ތެރެއިން ފޭކު ވެކްސިން ކާޑު ހަދައިދޭ މައްސަލަ ތަހުގީގުކުރަން ފަށައިފި ކަމަށް ފުލުހުން ވިދާޅުވެއްޖެއެވެ.\nއެޗްޕީއޭގެ ސިސްޓަމް ބޭނުންކޮށްގެން ހުރިހާ ޕޯޓަލަކާއި ޑާޓާބޭސްއިން ވެކްސިން ނުޖަހާ މީހުންނަށް ވެކްސިން ޖެހިކަން ފެންނަ ގޮތަށް އިންތިޒާމުކޮށްދީ ވެކްސިން ކާޑު އަގުނަގައިގެން ހަދައިދެމުންދާކަން މީގެ ކުރިން ވަނީ ފެންމަތިވެފައެވެ.\nމި މައްސަލަ ފެންމަތިވުމާއެކު ހެލްތު މިނިސްޓްރީން ބުނެފައިވަނީ އެފަދަ މައްސަލަތައް ބަލައި އެކަންކަން ހުއްޓުވުމަށް ފިޔަވަޅުތައް އަޅަމުންދާނެ ކަމަށެވެ. އެހެންނަމަވެސް މިމައްސަލަ ތަހުޤީގުކޮށްފައި ނުވެއެވެ.\nފުލުހުން ވިދާޅުވީ އެޗްޕީއޭ ތެރެއިން ފޭކު ވެކްސިންކާޑް ހަދައިދީ މީހުންގެ އަތުން ލާރި ހޯދަމުންދާ މައްސަލަ ފުލުހުންނަށް ރިޕޯޓްކޮށްފައިވާ ކަމަށާއި އެމައްސަލަ މިހާރު ތަހުޤީގު ކުރަމުން ގެންދާ ކަމަށެވެ.\n“ދިޔަރެސް” މީޑިޔާއިން ބުނާ ގޮތުގައި އެޗްޕީއޭ ތެރެއިން ހަދައިދޭ ފޭކް ވެކްސިން ކާޑެއް މިހާރު ވިއްކަމުންދަނީ 1،500 އާއި 2،000 ރުފިޔާއާ ދެމެދުގެ އަގެއްގައެވެ.


ރާއްޖެއިސްލާމް | ދީނީ ލިޔުން\nއެޑްމިން3އޯގަސްޓް 2016\nމީސްތަކުންނަށް އެހީތެރިވެ ހެޔޮ ފޯރުކޮށްދިނުމަކީ ވަރަށްވެސް ދަރުމަ ހުރި ކަމެކެވެ. ނަމަވެސް ނިޔަތް ރަގަޅު ނަމައެވެ.ތިމާ ހެޔޮ ފޯރުކޮށްދިން މީހާގެ ކިބައިން އޭގެ ބަދަލު ލިބުމުގެ ނިޔަތުގައި އެއްވެސް މީހަކަށް އެހީތެރިނުވާށެވެ! އެއްވެސް މީހަކު ތިބާއަށް އެކަމަށް މަޖުބޫރުކުރި ހެއްޔެވެ؟ އެހެނެއްކަމަކު މީސްތަކުންނަށް ހެޔޮ ފޯރުވައި އެހީތެރިވެ އުޅުމަށް އަމުރުކުރައްވި އިލާހުގެ ޙަޟުރަތުން ހެޔޮކަމުގެ ބަދަލުލިބުމަށް އެދޭނަމަ، އެކަލާނގެ މަޚުލޫޤުނަށް ހެޔޮފޯރުކޮށްދީ އުޅޭށެވެ! މުއުމިނުންގެ ސިފައަކީވެސް އެއީ އެވެ. ﷲ ތަޢާލާ، މުއުމުނުންގެ ސިފަ ބަޔާންކުރައްވަމުން ވަޙީކުރައްވާފައިވެއެވެ. […]\nތަރުޖަމާ: އިނާޒް ޢަދުނާން ޝަކުވާ ޝަކުވާގެ ދެ ބާވަތެއްވެއެވެ. ފުރަތަމަ ވައްތަރަކީ ﷲ ތަޢާލާ އަށް ޝަކުވާ ދެންނެވުމެވެ. އަދި މިއީ ކެތްތެރިކަން ނަފީކުރާކަމެއްނޫނެވެ. މިބާވަތުގެ ޝަކުވާގެ ވަރަށް ގިނަ މިސާލުތައް ކީރިތިޤުރުއާނުގައި ބަޔާންވެގެންވެއެވެ. އޭގެ ތެރެއިން އެއް މިސާލަކީ ﷲ ގެ ނަބިއްޔާ يعقوب عليه السلام ގެ ޝަކުވާއެވެ. އެކަލޭގެފާނު ދެންނެވި ޝަކުވާ ކީރިތިޤުރުއާނުގައި ބަޔާންކުރައްވާފައިވަނީ މިފަދައިންނެވެ. قَالَ إِنَّمَا أَشْكُو بَثِّي وَحُزْنِي إِلَى اللَّـهِ [سورة يوسف 86] މާނައީ: އެކަލޭގެފާނު […]\nދުނިޔޭގެ މުޞީބާތްތަކާއި އުނދަގޫތައް -9\nއެޑްމިން 19 މާރޗް 2012\nތަރުޖަމާ: އިނާޒް ޢަދުނާން استرجاع އަދި ދުޢާ استرجاع ކުރުމަކީ ﷲ ސުބުޙާނަހޫ ވަތަޢާލާގެ ރައްބުވަންތަކަން ފާޅުކޮށް އެކަލާނގެ ޙުކުމްފުޅަށް ކިޔަމަންވާކަން ތިމާގެ ދުލުން ފާޅުކުރުމެވެ. އެއީ މިފަދައިން ބުނުމެވެ. ] إِنَّا لِلَّـهِ وَإِنَّا إِلَيْهِ رَاجِعُونَ y [ [سورة البقرة 156] މާނައީ: ހަމަކަށަވަރުން ތިމަންމެން މިލްކުވެވޮޑިގެންވަނީ ﷲ އަށެވެ. އަދި ހަމަކަށަވަރުން ތިމަންމެން އެނބުރިދިޔުންވެސް ވަނީ އެކަލާނގެ ޙަޟްރަތަށެވެ. ﷲ ތަޢާލާ ވަޙީކުރައްވާފައިވަނީ މިފަދައިންނެވެ. ] وَلَنَبْلُوَنَّكُم بِشَيْءٍ مِّنَ الْخَوْفِ […]\nވިސްނާށެވެ! ފިކުރު ކުރާށެވެ!\nއެޑްމިން7މާރޗް 2012\nލިޔުއްވީ: އައްޝައިޚް އާދަމް ޝަމީމް އިބްރާހީމް الحمدلله، والصلاة والسلام على رسول الله : أمابعد: ވިސްނާށެވެ! ފިކުރު ކުރާށެވެ! ހޯދައިބަލާށެވެ! ތަހުގީގުކޮށް އޮޅުން ފިލުވާށެވެ! އުނގެނި ދަސްކުރާށެވެ! ކިޔާށެވެ! ކިޔަވައި ދޭށެވެ! މީހުން ކިޔާހައި އެއްޗެއް ކިޔައި، މީހުން ދެކޭހައި ގޮތެއް ގަބޫލު ނުކުރާށެވެ! ފަހެ ތިބާމެނަށް ނުވިސްނެނީހެއްޔެވެ؟! ތިބާމެނަށް ބުއްދި ނުވަނީ ހެއްޔެވެ!؟ ބުއްދީގެ އަހުލުވެރީންނަށް ފިލާވަޅެއް ވެއެވެ. ވިސްނުމުގެ އަހުލުވެރީންނަށް ޢިބުރަތެއް ވެއެވެ. ޢިލްމްވެރީންނަށް އިނގޭނެއެވެ. ޢިލްމުގެ އަހުލުވެރީންނަކީ ބިރުވެތި ވާމީހުންނެވެ. […]\nދުނިޔޭގެ މުޞީބާތްތަކާއި އުނދަގޫތައް -8\nއެޑްމިން 14 ފެބްރުއަރީ 2012\nތަރުޖަމާ: އިނާޒް ޢަދުނާން ﷲ ތަޢާލާގެ ރުހިވޮޑިގަތުމާ ރަޙުމަތް ޙާޞިލްކުރުމަށްޓަކައި ކެތްތެރިވާށެވެ! ”صبر” މިއީ ޢަރަބި ލަފްޡެކެވެ. އޭގެ ލުޣަވީ މާނައަކީ ހުއްޓާލުމެވެ. ދުރުހެލިވުމެވެ. ދެރަވެ ހިތާމަކޮށް ރޮއި ހޭރި ހެދުމުން ރައްކާތެރިވެގެން ހުރުމެވެ. އެފަދަ ކަމަކަށް އަރައިނުގަތުމެވެ. (مختار الصحاح) ޝަރުޢީ އިޞްޠިލާޙުގައި ”صبر“ ގެ މާނައަކީ ބޮޑެތި ހިތާމަތައް ކުރިމަތިވާހިނދު މާޔޫސްކަމާއި ނާއުންމީދުން ތިމާގެ ނަފްސު ސަލާމަތްކުރުމެވެ. ހުތުރު ބަސްތައް ބުނުމުން ދޫ ރައްކާތެރިކުރުމެވެ. މޫނުގައި ތަޅައި ހެނދުންވީދައި ހެދުމުން ދެއަތް މަނާކުރުމެވެ. އެހެނީ […]\nދުނިޔޭގެ މުޞީބާތްތަކާއި އުނދަގޫތައް – 7\nއެޑްމިން 1 ފެބްރުއަރީ 2012\nތަރުޖަމާ: އިނާޒް ޢަދުނާން ﷲ ތަޢާލާ، ފަސޭހަކަން މިންވަރުކޮށްދެއްވައިފިނަމަ…. މުއުމިނު އަޅާއަށް އެދެވިގެންވަނީ ﷲ ތަޢާލާ، އޭނާއަށް ފަސޭހަކަން މިންވަރުކޮށްދެއްވައިފިނަމަ އެކަމަށް ޝުކުރުއަދާކުރުމެވެ. އަދި ފަހަރެއްގައިވެސް އެހެންއެވީ ތިމާގެ ތެދުވެރިކަމާ ތަޤުވާވެރިކަމުގެ ސަބަބުންކަމުގައި ހީނުކުރާށެވެ. އެހެނީ އިމްތިޙާނަކީ ހަމައެކަނި ދުނިޔަވީ މުޞީބާތްތަކާ އުނދަގޫތައް އެކަންޏެއްނޫނެވެ. އަދި ކިއެއްތަ! ދުނިޔަވީ ތަނަވަސްކަމާ މުއްސަނދިކަމާ ފަސޭހަކަމަކީވެސް އިމްތިޙާނުގެ ބައެކެވެ. ﷲ ތަޢާލާ ވަޙީކުރައްވާފައިވެއެވެ. وَنَبْلُوكُم بِالشَّرِّ وَالْخَيْرِ فِتْنَةً ۖ [سورة الأنبياء 35] މާނައީ: އަދި ނުބައިގޮތާއި ހެޔޮގޮތް މެދުވެރިކުރައްވައި، […]\nދުނިޔޭގެ މުޞީބާތްތަކާއި އުނދަގޫތައް – 6\nއެޑްމިން 22 ޖެނުއަރީ 2012\nތަރުޖަމާ: އިނާޒް ޢަދުނާން މުޞީބާތްތައް ޖެހުމަށް ނޭދޭށެވެ! ދުނިޔޭގެ ޙަޔާތުގައި ތިމާއަށް ޖެހޭ މުޞީބާތްތަކަށް ހެޔޮގޮތުގައި ކެތްތެރިވެ، އޭގެ ބަދަލުގައި އާޚިރަތުގެ ޢަޒާބުން މިންޖުކޮށްދެއްވައި ގިނަވެގެންވާ ހެޔޮކަމާއި ދަރުމައަށް އުންމީދުކުރެވިދާނެއެވެ. ނަމަވެސް ދުނިޔަވީ މުޞީބާތްތަކަކީ މުއުމިނުއަޅާއަށް އެތައްގިނަ ހެޔޮކަމެއް ޙާޞިލްކުރެވިދާނެ ޒަރީޢާއަކަށްވުމާއެކުވެސް ﷲ ތަޢާލާ ވަނީ އެއިލާހުގެ އަޅުތަކުންނަށް މުޞީބާތްތައް ޖެހުމަށް އެދުން މަނާކުރައްވާފައެވެ. އޭގެ ފުރަތަމަ ސަބަބަކީ އިންސާނާއަށް އުފުލޭނީ އަދި ކެތްތެރިވެވޭނީ ކިހާވަރެއްގެ ދަތި އުނދަގޫތަކަކަށްކަން އެންމެ މޮޅަށް ދެނެވޮޑިގެންވަނީ ﷲ ތަޢާލާއެވެ. އެހެންކަމުން […]


Finifenmaa Govvaali Dhuvahuge Aslu Footage Mirey Dhakkanee - Vaguthu\nފިނިފެންމާ ގޮއްވާލި ދުވަހުގެ އަސްލު ފޫޓޭޖު މިރޭ ދައްކަނީ\n"ފިނިފެންމާ" ގޮއްވާލި ހާދިސާ ހިނގި ވަގުތު ނަގާފައިވާ ފޮޓޯއެއް\nކުރީގެ ރައީސް އަބްދުﷲ ޔާމީން ދަތުރުކުރައްވަމުން ގެންދެވި ރިޔާސީ ލޯންޗުކޮޅު "ފިނިފެންމާ" ގައި އެއްޗެއް ގޮއްވާލި ދުވަހު ރައީސް އޮފީހުގެ ކެމެރާތަކަށް ރިކޯޑުވި ރޯ ވީޑިޔޯ ފޫޓޭޖު މިރޭ "ސަންގު ޓީވީ" އިން ދެއްކުމަށް ނިންމައިފިއެވެ.\nއެޓީވީ އިން މިއަދު ކޮށްފައިވާ ޓްވީޓެއްގައި ބުނެފައިވަނީ އެދުވަހު ރައީސް އޮފީހުގެ ކެމެރާ އަށް ރިކޯޑުވި މަންޒަރު ފެންނަ ރޯ ފޫޓޭޖު ދައްކާނެކަމަށާއި މިކަމުގެ ސަބަބުން ދޮގު ހަދަނީ ކާކުކަމާއި އަދި މިއީ އެޑިޓު ކޮށްފައިވާ ވީޑިޔޯ އެއްކަންވެސް ހާމަވެގެންދާނެކަމަށެވެ.\n#FinifenmaaGovun: Riyaasy Launch govumugai fenunu alifaanaky edit eh tha? Dhogu hadhany Muaz, Umar nuvatha R Yamin tha? Edhuvahu Raees Office camera ah record vi manzaruge raw footage SanguTV ah libijje! Mirey 21:00 ga aslu manzaru dhakkaalaane! Alhaakiyeyne! Inthizaarukollavvaa! pic.twitter.com/jkdBa8jMDJ\n— Sangu TV (@Sangu_tv) January 1, 2019\nސަންގު ޓީވީ އިން ބުނެފައިވާ ގޮތުގައި މިކަމުގައި ދޮގު ހަދަނީ ކުރީގެ ރިޔާސީ ތަރުޖަމާނު އިބްރާހީމް މުއާޒު އަލީތޯ، ކުރީގެ ހޯމް މިނިސްޓަރު އުމަރު ނަސީރުތޯ ނުވަތަ ކުރީގެ ރައީސް ޔާމީންތޯ އެނގިގެންދާނެކަމަށެވެ. އަދި އެދުވަހުގެ ވީޑިޔޯތަކުން ފެންނަ އަލިފާނަކީ އެޑިޓެއްކަންވެސް ހާމަވެގެންދާނެކަމަށް ބުނެފައިވެއެވެ.\nވަރަށް ފަހުން ބޭއްވެވި ނޫސްވެރިންގެ ބައްދަލުވުމުގައި މުއާޒު ވިދާޅުވެފައިވަނީ ލޯންޗް ގޮވި ވަގުތު އަލިފާން ނުފެންނަ ކަމަށާއި އަލިފާނުގެ ކުލަ ފުރަތަމަ ފެނުނީ ވެސް އުމަރު ނަަސީރު އޭނާގެ އަތައް ދެއްވި ސީޑީއެއްގައި އިން ވީޑިއޯ އަކުން ކަމަށެވެ.\nއެގޮތުން އުމަރު ބައްދަލު ކުރައްވައި އޭނާގެ އަތަށް އެ ދުވަހުގެ ހާދިސާއާ ގުޅޭ ގޮތުން ވީޑިއޯ ސީޑީއެއް ދެއްވި އިރު، އެ ވީޑިއޯ އިން އަލިފާނުގެ ކުލަ ފެނުނު ކަމަށް މުއާޒް ވިދާޅުވެފައިވެއެވެ. އެއީ ކޮމްޕިއުޓަރު ޑިޒައިނަރަކަށް ނުވަތަ ވީޑިއޯ އެޑިޓްކޮށްލާ މީހަކަށް ވެސް ކޮށްލެވިދާނެ އެޑިޓެއް ކަމަށް ވިދާޅުވެފައިވެއެވެ.\nއެހެންނަމަވެސް، އުމަރު ވިދާޅުވެފައިވަނީ އޭނާ މުއާޒާ ޙަވާލުކުރެއްވި ވީޑިއޯއަކީ ރައީސް އޮފީހުގެ ކެމެރާއަކަށް ރެކޯޑުކުރެވިފައިވާ ވީޑިއޯއެއް ކަމަށެވެ. އެއީ ލޯންޗުގައި އެއްޗެއް ގޮވި ޙާދިސާ ތަޙުޤީޤު ކުރުމަށް ރައީސް ޔާމީން އެކުލަވާލި ކޮމިޝަނަށް ލިބުނު ވީޑިއޯއެއް ކަމަށް އުމަރު ވިދާޅުވިއެވެ.\nމި ވީޑިޔޯ ދައްކަން ހަމަޖެހިފައިވަނީ މިރޭ 21:00 ގައެވެ.\nފިނިފެންމާ މައްސަލައިގައި ސުވާލެއް ނުކުރޭ، އާ ތަހްގީގަށް މައުލޫމާތު ދޭނަން - ޝައިނީ\nމުއާޒުގެ ވާހަކަ ޤަބޫލު ކުރާތީ ހަމަ ހައިރާންވޭ - ރައީސް ޔާމީން\nފިނިފެންމާ ގޮވި ހާދިސާގެ ވީޑިއޯ ތަހުގީގުކުރަން ޕީޖީގެ ލަފާ ހޯދާނަން – އެކްޓިން ސީޕީ\nޖެނުއަރީ 1, 2019 18:41\nއިބޫގެ ވެރިކަމަށް ދެމަސް ދުވަސް ވަމުންދާއިރު ވެސް އިބޫގެ ވެރިކަމުން ރައީސް އޮފީހުގެ ޕޮލިސީ ޑިޕާރޓްމެންޓް ގައި ތިބޭ އަމިއްލަ އެދުން ބޮޑު މީހުންނަށް ނުފެނެއޭ ގައުމުގައި ހުރި ބޮޑެތި އިޝޫސް ތައް މިގައުމުގައި ހުރި އެންމެ ބޮޑެތި އިޝޫސް ތަކަކީ އެއީ މާލެ ސަރަހައްދުން ފްލެޓްސް ތައް ބޭނުންވާ އެންމެންނަށް ފްލެޓްސް ނުވަތަ ބިން ދިނުން ނޫންތޭ އެކަން ނުކޮށް ތަމެންގެ އުފަންދުވަހޭ ކިޔުން އެއީ ރައްޔިތުން ގައިގައި ޗާބޫކުން ތެޅުން ނޫންތޭ ޗާބޫކުން ތެޅީމާ ޗާބޫކުން ތެޅީމާ ޗާބޫކުން ތެޅީމާ ވަރަށް ތަދުވެ ގައި ގައި ރިއްސައޭ އަވަހަށް އެޗާބޫކުނޭ ގެންދަވާ އޯއް އޯއް އޯއް ޗާބޫކުން ތެޅީމާ ޗާބޫކުން ތެޅީމާ ޗާބޫކުން ތެޅީމާ ހޯއް ހޯއް ހޯއް ހޯއް...\nޖެނުއަރީ 1, 2019 18:45\nފަޒީނާގެ މި ރިޕޯޓް މިދިއަ އަހަރުގެ އެއް ވަނަ އޭ ކިޔާ ދޭތެރެ ޖައްސަން ނޫންތޭ ނޫސްވެރިންނަށް އިނގެނީ ތަމެން އަމިއްލަ އަށް ތޭ ތަމެން އެއްވަނަ ދެނީ ތިޔާއީ ތާރޑް ޕާރޓީ އަކުން ކުރަން ޖެހޭނެ ކަމެކޭ ތަމެން ތިޔާ އުޅެނީ ތަމެންގެ ވެރިކަމުގައި އިބޫ އަށް ރައްޔިތުންނަށް ކަމެއް ކޮށް ނުދެވޭތީވެ މަމެންގެ ރައީސް ގެ އަބުރު ކަތިލައިގެން ތަމެން ގެރައީސް ރަނގަޅު ކަމަށް ދައްކަންތޭ ތިޔާއީ ރައްޔިތުން ގައި ގައި ޗާބޫކުން ތެޅުން ނޫންތޭ ޗާބޫކުން ތެޅީމާ ޗާބޫކުން ތެޅީމާ ހޯއް\nޖެނުއަރީ 1, 2019 19:01\nއަހަރަމެން ނުބަލާނަން އެދުވަހު ނޫސްވެރިންގެ ކެމެރާތައް ހުރީ އަދާފަތޯ... ހާދަ ފެންވަރުދަށޭދޯ.. ރަގަޅަށްވެސް ތިއޮތީ ބޭރުއަރާފަ .. ސަންގް ރީލޯޑްވީތޯ.\nޖެނުއަރީ 1, 2019 19:04\nހުރިހާ ކަމެއްވެސް މޮޅަށް ދެނެވޮޑިގެންވަނީ މާތްރަސްކަލާންގެ.\nޖެނުއަރީ 1, 2019 19:11\nތި ވީޑިއޯ އަކީ އެޑިޓް ނޫންކަން ކިހިނެއް ޔަގީން ކުރާނީ\nޖެނުއަރީ 1, 2019 19:12\nހަމަ ކޮންޕިއުޓަރ އެޑިޓަކުން އަސްލު އަލިފާން ނުފެންނަގޮތެވެސް ހަދާލެވިދާނެ. އަނެއްކާ ތިޔަ އެޕިސޯޑު ރިލީސްކުރަނީވެސް ސީދާ ބްރޯ ޓީވީ އިންކަމުން އެގަހު ކޭލެއް މިގަހުކޭލެއް ނޭގެ. ތިޔަދައްކާވާހަކައިގެ ހަޤީގަތް ދެނެވޮޑިގެންވަނީ ﷲ ކަމުގައި ޤަބޫލްކޮއްގެން ތިބީމު!\nޖެނުއަރީ 1, 2019 19:13\nތީ އަސްލު އެއްޗެއްތަ؟\nޖެނުއަރީ 1, 2019 19:24\nތީދެން ނުވާކަމަކަށް ހަދަންތަ ތިއުޅެނީ، މިރޭ ތިތަނާ އެއްކޮށްކަން ނޭގެ ގޮވައިގެން ދާނީ\nޖެނުއަރީ 1, 2019 19:25\nއަލިފާން ފެންނަ ވީޑިއޯއެއް އެޑިޓްކޮށް އެ ފުހެލަފައި ދެއްކުމަކިވެސް ކުރެވޭނެ ކަމެއް. އެކަމަށް ވަރަށް ވގުތުވެސް ލިބިއްޖެ މިހާރު.\nޖެނުއަރީ 1, 2019 19:39\nތިވީޑިއޯ ސަންގު ޓީވީގެ މުއައްޒަފުންނަށް އެޑިޓެއް ނުުރެވޭނެތަ ތިވީޑިއޯވެސް ގަބޫލުކުރާ ބަޔަކާއި ނުކުރާބައެެތިބޭނެ ވީޑިޔޯ މިހާރު އޮންނާނީ ޔާމީނާއި ދިމާ އިދިކޮޅަށް\nޖެނުއަރީ 1, 2019 19:43\nސަންގު ޓީވީއަކީ ކޮން ޓީވީއެއްކަން ރަނގަޅަށް ރައްޔިތުންނަށް އިގޭއިރު އެއިންދައްކާ އޯޑިއޯއާއި ވީޑިއޯގެ ކިހާވަރެއްގެ ހަގީތެއްވާނެކަން މިހާރުވެސް އެގިއްޖެ، ވީމާ ދެންއިތުރަށް ބަލާކަށް ބޭނުމެއްނުވާނެ، އެމްއެމްޕީއާރސީގެ ފައިސާގަނޑު ކާލާފައިވާ މީހުންނާއި މިހާރު އެފައިސާގަނޑުގެ ފަހަތުން ދުވާމީހުން ތިކަހަލަ ފިލްމު ކުޅޭނެކަމީ ހައިރާންވާވަރުގެ ކަމެއްނޫން.\nޖެނުއަރީ 1, 2019 20:01\nޙަޤީގަތަކީ އެއްވެސް ނުރައްކާތެރި ކަމެއް ނުހިނގާ. ސަޢުދީންވެސް އެމެރިކާ އިން ވެސް އައި ޓީމުގެ މެމްބަރުންގެ ތަޙުޤީގު ތަކުންނާއި އެވެރިންކރި ދިރާސާ ތަކުން އެނގުނީ އާދައިގެ ފަޓާހެއް ގޮއްވާލިކަން. އަލިފާނުގެ އެއްވެސް އަސަރެއް ނެތް.\nޖެނުއަރީ 1, 2019 20:03\nބަލަ ގައުމީ ސަލާމަތުގެ ރޯ ވީޑިއޯ ސަންގުޓީވީ އަށް ލިބެންވީ ކިހިނެއްކަން ތަހުގީގުކުރަންޖެހޭ..\nޖެނުއަރީ 1, 2019 20:11\nއަލިފާނެއްވެސް ނުފެނޭ އަދި އެއްޗެއްވެސް ނުގޮވާ ... ލޯންޗުކޮޅު ފަހަތަށް ޖެހިތަނާ އެރި ލޮޅުމެއްގަ ދޮރުފަތް ނެއްޓުނީ ދޯ\nޖެނުއަރީ 1, 2019 20:34\nކޮން އަސްލު ފުޓޭޖެއް؟. ލައިވްކޮށް އަހަރެމެން ދުށިން. ޓީވީ އެމް ކްރޫ ވަގުތުން ދެއްކި އެއްޗެއް އެއީ. މިރޭ ތިދައްކަން އުޅެނީ މަކަރުވެރި ހިޔަޅުގރ ވާހަކައިން ހަދާފައިވާ އެއްޗެއް. ކަލޭމެންގެ ތިޔަ ނުބައި މަކަރުވެރިކަމުގެ ސަބަބުން މިވެރިކަން ވީއްދަވާނދޭވެ. އާމީން\nޖެނުއަރީ 1, 2019 20:54\nތީރައްޔިތުން ކުރިމަތާ ލައިވް ކޮން ފެނުނު މަންޒަރެއް. ދެން އެތައް އަހަރެއް ކޮއްފަ ފާޑެއްގެ ޓީވީ ޗެނަލް އަކުން ދައްކާ ފިލްމެއް ތަ އަދިވެސް ތެދު ކަމައް ގަބޫލް ކުރަންވީ. މޮޔަނުވޭ.\nޖެނުއަރީ 1, 2019 21:00\nސަންގުޓީވީ ރިލޯޑް ވެއްޖެ.\nޖެނުއަރީ 1, 2019 21:10\n21:00 ޖަހައިފި. އަދި ނުދައްކާ. ކޮމެނޓް ފޮނުވި ގަޑި ފެންނަން އިންނާނެ.\nޖެނުއަރީ 1, 2019 21:23\nސަންގުގެ މަގްސަދަކީ ކޮބާ؟ ޢަލީފާނެއް ނުފެނުނަސް ގޮއްވި ދޯ ސަންގުގެ ދަތްދިގު ނޫސްވެރިޔާ\nޖެނުއަރީ 1, 2019 21:35\nއެމްޑީޕީ އަކީ އަސްލު ފިލްމު ހަދަން ވަރަށް މޮޅު ބައިގަނޑެއް އުޅޭ ކްރިމިނަލް ކަލްޓެއް. މީގެކުރިން އައި ރީނދޫ ސަރުކާރުގައި ސިފައިންގެ ވެސް އޮތީ އެކިއެކި މީހުން ފްރޭމް ކުރުމަށް ވީޑިއޯ ފުޓޭޖް ހަދާ ތަނަކަށް ވެފަ.\nޖެނުއަރީ 1, 2019 21:37\nދިވެހިގައުމީ ލޭ ހިނގާމީހަކު ތިޔަ ފުޓޭޖް ލޮލުގެ ކުޑަކޮޅުންވެސް ބަލާ ނުލާނެ. އިނގޭނެވިއްޔަ ރީނދޫ މީހުން ދަމާލި ގުއިރޯނެއްކަން.\nޖެނުއަރީ 1, 2019 21:38\nދޮގު ހަދަނީ ކާކު ކަމެއް ނޭނގޭނެ ކޮންމެ އެއްޗެއް ދެއްކިޔަސް. އަދީބުގެ ސަންގު ޓީވީން ހަގީގަތެއް ހާމައެއް ނުވެސް ކުރާނެ. ޔާމީން ދިފާއު ކޮށް ދޭން އުމަރު އުޅެން ޖެހޭ އެއްވެސް ސަބަބެއްވެސް ނުދެއްކޭނެ. ދެން މުއާޒުގެ ވެއްޓޭ ފާހަގައިގެ ހަގީގަތްވެސް ހާމަކޮށް ދެއްޗޭ. ކަލޭމެން ކިތަންމެ ވަރެއް ވިޔަސް ލޯންޗު ގޮއްވާ ނުލާ ކަމަކަށްވެސް އަދީބަކީ ވަގެއް ނޫން ކަމަކަށްވެސް ނެހެދޭނެ. ކަލޭމެންނަށްވެސް މިިކަން އެނގޭނު.\nޖެނުއަރީ 1, 2019 21:39\nރައީސް ޔާމީން ފްރޭމް ކުރަން ތިޔަ ވަގުންގެ ގޭންގުން ކިތަންމެ ވަރަށް އުޅުނަސް އިންޝާﷲ އެކަމެއް ނުވާނެ.\nޖެނުއަރީ 1, 2019 21:41\nއަސްލު ފުޓޭޖޭ؟ ތިޔައީ ނަގުލީ ފުޓޭޖު. ތިޔަ ދެއްކިޔަކަސް ކެއްކޭނެ ގަރުދިޔައެއް ނުހުންނާނެ. ފޭރޭ ބައިގަނޑާ.\nޖެނުއަރީ 1, 2019 23:17\nރާވާވާ ނުބައި ރޭވުން ދޯ ވަގު ހެދުމާ އޮޅުވާލުމުގަ މުޅި ހަޔާޔް\nޖެނުއަރީ 2, 2019 19:12\nފިނިފެންމާ ލޯންޗް ގޮއްވާލި ހެއްޔެވެ؟ ފިނިފެންމާ ލޯންޗް އަނދައި ހުލިވެއްޖެ ހެއްޔެވެ؟ ފިނިފެންމާ ލޯންޗު ބޭނުންނުކުރެވޭ ވަރަށް ހަލާކުވެއްޖެ ހެއްޔެވެ؟ އެލޯންޗުގެ ތެރޭގައި ތިއްބެވި ބޭފުޅުންގެ ތެރެއިން އެއްވެސް ބޭފުޅެއްގެ ޖިސްމާނީ ހަށިގަނޑުގެ އެއްވެސްތަނެއް ޒަޚަމްވެފައި ވޭހެއްޔެވެ؟ އެއްވެސް ބޭފުޅެއްގެ ހެދުންކޮޅުގައިވެސް ބޮލުގައިވެސް އަދި ތުނބުޅިގައިވެސް އަލިފާނުގެ އަސަރެއް ހުރި ހެއްޔެވެ؟


ލޯތްބޭތީ ހިތްއެދޭ.. (9) | Esfiya - Dhivehi Vaahaka Site\nއެހެނިހެން ލޯބި July 24, 2016\nލޯތްބޭތީ ހިތްއެދޭ.. (9)\n“ކިއާ ސާބަހޭ..ފަހުން ކިޔައިދޭނަން ހުރިހާ ވާހަކައެއް..އެކަމްފުރަތަމަ ހިނގާ ކްލާހަށް..”ލޫހާން ބުނެލިއެވެ.\nއެއްއަހަރުތެރޭގައި ލޫހާން ވަރަށް ބަދަލުވެއްޖެއެވެ.އޭނާ ކުރިން އަޅަމުން އައި ‘ނާރޑްގްލާސް’ ވެސް ވަނީ ނަގައިލެވިފައެވެ. އެހެނެތްކަމަކު އެ ނޫކުލައިގެ ދެލޯ ވަނީ ކަޅު ލެންސް އަކުން ފޮރުވައިލެވިފައެވެ. އަދި ހަމައެއާއެކު ކުރީގެ އެހުންނަ ހިނިތުންވުމަށް ވުރެ އެތައް ގުނަ ރީތި މީހުންބަލާ ފޫހިނުވާވަރުގެ ހިނިތުންވުމެއް އެ ތުންފަތް މަތީގައި ވެއެވެ. “ވަން އިޔާރ ޗޭންޖެސް އަ ލޮޓް..” ކިއާގެ ކަންފަތުގައި މީގެ ދެ އަހަރުކުރިން އެންމެ އެކުވެރި ޝީން ބުނެލިބަސް ޖެހުނެވެ. ތެދެކެވެ. އެއީ ހަމަ ތެދެކެވެ. އެއްއަހަރު ވަރަށް ގިންކަންތައް ބަދުލުކޮށްލައެވެ.ޚިޔާލުތަކުގެތެރޭގައި އިން ކިއާއަށް ޚިޔާލީދުނިޔެއިންނިކުމެވުނީ ލޫހާން ކިއާގެގައިގާ ކޮށްޓައިލުމުންނެވެ. “ކޮން ވޯރލްޑްއެއްގަ؟..”ލޫހާން ހޭންފެށީ ކިއާ ސިއްސައިގެން ދިއުމުންނެވެ.\n“އަމްމްމް..ކީކޭ ލޫހާން ބުނީ؟.. މި ސްކޫލަށް ބަދަލުތަކެއް އައިސްފައިހުރުމުން.. އެހެންވެއައިވޯޒް ތިންކިންއެބައުޓް އިޓް..” ކިއާ އިސްޖަހައިލަމުން ބުނެލިއެވެ. “އޯވްވްްހް.. އައި ވޯޒް ސެއިން އަދިވެސް ޑޭޑް ކިއާ އާއި ޓޯކްނުކުރޭހޭ؟” ލޫހާން އަހައިލިއެވެ. ކިއާ އިސްޖަހައިލިއެވެ.އޭނާގެ ފެންކަޅިވެފައިވާ ދެލޯ ލޫހާން އަށް ނުދެއްކުމުގެ މަގުސަދުގައެވެ. “އޯ މިއެއްނު 12ޑީ؟”ކިއާ ގަސްދުގައި މައުޟޫ ބަދަލުކޮށްލިއެވެ. “ޔެއާ..”ލޫހާން ބުނެލިއެވެ. “އޯ ކިއާ..ޔޫ ކޭމް؟؟..ހުރޭ..!” ކިއާގެ އެކުވެރި ޝީން ބުނެލިއެވެ. “ހޭއި ޝީން.. ހައު ހޭވްޔޫ ބީން؟؟..” ލޫހާން ކިއާ އަށްވުރެކުރިން ޝީންއާއި ވާހަކަ ދައްކަންފެށިއެވެ.ކްލާހަށް ޓީޗަރުދުރުވުމުން ކުލާހުގައި ތިބި ހުރިހާ ކުދިން އެކުއްޖަކު އިށީންނަން ހާއްސަކުރެވިފައިވާ ތަނެއްގައި އިށީނެވެ.\n“ސްޓޫޑެންޓްސް ވީ ހޭވްއަ ނިއު މޭޓް.. ޕްލީޒްކަމްއިން..އެންޑް އިންޓްރޮޑިއުސް ޔުއާރ ސެލްފް..” ޓީޗަރުކްލާހަށް ވަނދެ ބުނެލިއެވެ. “ހާއި..މައި ނޭމް އިޒް މީޝާކް..” މީޝާކް ހަމައެކަނި އޭނާގެ ނަން ބުނެލުމަށްފަހު ފުއްދައިލިއެވެ. ‘މީޝާކް..ގޯ ސިޓް ނިއާރ ލޫހާން..” ޓީޗަރު އަންގައިލުމުން މީޝާކް ގޮސް އިށީނެވެ.\n“ހާއި އައމް ލޫހާން..” ރިީފްގަޑިއެއް ޖެހުމުން ލޫހާން ވާހަކަދައްކަން ގަސްދުކުރިއެވެ. “ހާއި މީޝާކް..”މީޝާކް ވެސް ހިނިތުންވެލަމުން ލޫހާން ސަލާމަށް ދިއްކުރި އަތުގައި ހިފައިލިއެވެ. “ލޫހާން..ޔޫ ޓޯލްޑް ޔޫ ވިލް ޓެލް.. ސޯ ލެޓްސް ގޯ..” ކިއާ ދުވެގައި ކަހަލަގޮތަކަށް އައެވެ. އޭނާގެ ފަހަތުން ޝީންވެސް އައެވެ. “ހާއި..އައިމް ކިއާ އެން ޝީއިޒް މައި ފްރެންޑް ޝީން..” ކިއާ މީޝާކްއަށް ބަލައިލަމުން ބުނެލިއެވެ. “އޯ ހާއި..ޝީން އެން ކިއާ..” މީޝާކް އަތުން ހަނާއަޅައިލިއެވެ. ޝީން މީޝާކްގެ ތިރިން ފެށިގެން މައްޗަށް ސްކޭން މެޝިނެއްގެ މިސާލުން ބަލަމުން ދިއައެވެ.\n“ހިނގާ ލައިބްރަރީއަށް އޭރުން ބުނާނަން..އޯކޭ؟..” ލޫހާން ކިއާގެ އަތުގައި ހިފައިގެން ދުއްވައިގަތެވެ. “ހޭއި..ވެއިޓް..” ޝީން ބުނެލިއެވެ. ނަމަވެސް އޭރު ކިއާމެން ކްލާހުން ނިކުމެގެން ހިނގައްޖެއެވެ. “ދިޔައީ ދޯ..؟ ހިނގާ އައި ވޮނަ ސީ ދަ ލައިބްރަރީ.. ވިލް ޔޫ ޓޭކް މީ ދެއާރ..؟” މީޝާކް ޝީންގެ ކުރިބެއްދިއެވެ. “އަމްމްމް..ޔެއާ..ކަމް..” ޝީންގެ މޫނަށް ރަތްކުލަ ވެރިވިއެވެ. “އޯކޭ..” ޝީން ދާން ހިނގައިގަތެވެ.\n“ލޫހާން..ކިހިނެއްވެގެން ތި އުޅެނީ؟” ކިއާ ލޫހާން މަޑުކޮށްލުމުން ބުނެލިއެވެ…..\nTwitty…. Mi part haadha kurey.. Ekamu vx varah nice…. Dhn upload kuraa part diguvaane kamah umeedhu kuran.. And upload it soon….\nEhaa gina dhuvas fahun ekam kuda thahkolhen\nMi dhn vahaka eh tha vahaka eh liyan feshunyma liya vahaka eh thohchei adhivs kuru kollan fennNy\nMeega vaanuvaa eh eba in’geytha??\nMashakah neynge myga vaagotheh.. Abadhuves yeaa yeaa…. lol..??\nLiyaa konmess eh bahakun liyebala\naslu ves…. mi vaahaka kiyaa iru varah bolah undhagoo vey….. eng in liyanya eng in… dhivehin liyanya dhivehin liyebala dhww… ehn liyuntherin ves eng words beynun kurey… ekam mi vareh noon… mi dhn boduvaru kanneyge\nDhn vaahakaiga in gothah luhan ge pic eh leenama. Taemin and song joon ki pic eh leema kada ey. Luhan ge pic akah badhalu kuran feney.\nDhn vaahakaiga in gothah luhan ge pic eh leenama. Taemin and song joong ki pic eh leema kada ey. Luhan ge pic akah badhalu kuran feney.\nstroyy v reethi bt mi part maa short\nHadi vaahaka eh…\nmidhen kon kamehtha hus negative comment kurany vaadha kurany tha\nAddu Goo Baddaa\nhus negative comment ehnu dheynvy. eha kuni vaahaka eh viyya mee.. gondah dhiyaeema nimunyehnu\nBahyeh thaa dhw.. adives hiy nufurey vihyaa.. Hus nagative baeh.. kaemen deyba gondah.. Positive comment eh deyn daskuran furathama schoolah drn ulheyy.. angagada mithurun.. Anyway twitty nice stry ingeyy.. whn nxt prt?\nAxlu vaahaka kiyaa hiyy v pp ah SHINee boys ge pic eh laafa inyma ingey…;-) ekam stwry v v salhi…. gud luckk….\nލޯބި September 23, 2018\nއިންތިޒާރެއް މަ ނުކުރާނަމޭ (10)\nހިތާމަ ލޯބި May 10, 2017\nބިރުވެރި ލޯބި April 25, 2017\nކަޅުސާލެއް ލެވިފައިވާ އުޑުމަތީ\nލޯބި March 22, 2015


Supreme Court Ge Amuru Thanfeez Kurinama Gaumu Faalun Nehtigen Dhaane - Hussain Waheed - Vaguthu\nސުޕްރީމް ކޯޓުގެ އަމުރު ތަންފީޒު ކުރިނަމަ ގައުމު ފާލުން ނެއްޓިގެންދާނެ – ހުސައިން ވަހީދު\nފެބްރުއަރީ 01 ގައި ސުޕްރީމް ކޯޓުން ނެރުނު އަމުރު ތަންފީޒު ކުރިނަމަ ގައުމު ފާލުން ނެއްޓިގެންދާނެ ކަމަށް ކުރީގެ ކޮމިޝަނަރ އޮފް ޕޮލިސް ހުސައިން ވަހީދު ވިދާޅުވެއްޖެއެވެ.\nހުސައިން ވަހީދު މިހެން ވިދާޅުވީ މިރޭ "ވަގުތު" އަށް ދެއްވި އިންޓަވިއުއެއްގައެވެ.\nހުސއިން ވަހީދު ވިދާޅުވީ ފުލުހުން ވެސް އަދި ކޮންމެ ބަޔަކު ވެސް އަމަލު ކުރަން ޖެހޭނީ ޤާނޫނީ އަމުރުތަކަށް ކަމަށާއި ފެބްރުއަރީ 01 ގައި އަމުރު ނެރުނީ ސުޕްރީމް ކޯޓުން ކަމުގައި ވީނަމަވެސް އެއަމުރަކީ ޤާނޫނީ އަމުރެއްތޯ ސުވާލު އުފެދޭ ޚިލާފުތަކެއް އެބަހުރި ކަމަށެވެ.\n"ކުރުކޮށް ދަންނަވާނަމަ އެއަމުރު އޮތީ އަދުލް އިންސާފަށް ހުރަސް އެޅޭ ގޮތައް" ހުސައިން ވަހީދު ވިދާޅުވިއެވެ.\nއޭނާ ވިދާޅުވީ "ސުޕްރީމް ކޯޓަކީ އިޙްތިރާމް ލިބިގެންވާތަނެއް. އަދި އެކޯޓުގެ އަމުރުތައް ދިފާޢު ކުރުން އެންމެންގެ މައްޗަށް ލާޒިމުވޭ. ނަމަވެސް އެފަދަ ތަނަކުން ކޮށްފާނެ ކަމަށް ގަބޫލު ކުރަން އުނދަގޫ އަމުރެއް ނެރުނީ."\nހުސައިން ވަހީދު ވިދާޅުވީ ބައެއް ކަހަލަ ހުކުމް ތަކަކީ އެ ހުކުމަކަށް އަމަލު ކުރުމުން އާންމު މަސްލަހަތު ގެއްލިގެންދާ ފަދަ ހުކުމެއް ނަމަ އެ ހުކުމެއް އިސްތިއުނާފް ކުރުން ނުވަތަ އިލްތިމާސް ކުރުމަކީ ޒަމާނުންޒުރެ އަމަލު ކުރަމުންދާ ބެސްޓް ޕްރެކްޓިސް ކަމަށާއި ގާނޫނު ތަކުގައި ޖުމުލަ މަސްދަރަކީ އާންމު މަސްލަހަތު ކަމަށެވެ.\n"އާންމު މަސްލަހަތައް އަސަރެއް ކޮށްފާނެފަދަ އަމަލެއް އެއްވެސް ތަނަކުން ކުރަން އަމުރު ކުރި ނަމަވެސް، އެ އަމުރެއްގެ ނަތީޖާ އަކީ ކޮބައި ކަން ދެނެގަނެ ފިޔަވަޅު އެޅުމުގެ ކުރިން ސާފުކުރަންޖެހޭ ކަންކަން ސާފުކުރަން ޖެހޭނެ." ހުސައިން ވަހީދު ވިދާޅުވިއެވެ.\nހުސެއިން ވަހީދު ކޮމިޝަނަރ އޮފް ޕޮލިސްގެ މަގާމުގައި ހުންނަވައިގެން އެފަދަ އަމުރެއް ތަންފީޒު ކުރައްވާނަންތޯ ސުވާލު ކުރުމުން އޭނާ ވިދާޅުވީ އެ އަމުރުގައި ބަލަންޖެހޭ ބައިވަރު ކަންކަން ހުރި ކަމަށެވެ. "އަޅުގަނޑެއް ނޫން އެއްވެސް ކޮމިޝަނަރަކު އެއަމުރަށް އަމަލު ކުރަން އަވަސް އަރުވާލައިގެން ކުރިއަކަށް ނުގެންދާނެ" ކަމަށެވެ.\nއެ އަމުރުގެ ސަބަބުން ދިވެހި ވެއްޓަށް އައިސްދާނެ ނުތަނަވަސްކަމާ ނުރައްކާތެރި ކަމަށް ބަލާ އެ އަމުރު ތަންފީޒު ކުރުމުގެ ކުރިން މަޝްވަރާ ކުރަންޖެހޭ ފަރާތްތަކާ މަޝްވަރާ ކުރަންޖެހޭ. އަދި ހަމަ އެހެންމެ އެ އަމުރަން އަމަލުކޮށްފިނަމަ ދިމާވާނެ ކަންކަމާ ބެހެގޮތުން ވާހަކަ ދެއްކެން ޖެހޭނެ. އަދި އެ އަމުރު އެ އޮތް ގޮތަށް އޮއްވާ އެ އަށް އަމަލުކުރުން އަޅުގަނޑަކަށް ފަސޭހައެއް ނުވާނެ." ހުސައިން ވަހީދު ވިދާޅުވިއެވެ.\nހުސައިން ވަހީދު ވިދާޅުވީ ރާއްޖެ އަކީ މުސްލިމް ގައުމެއް ކަމަށާއި އިސްލާމް ދީނުގައި ވެސް އިސްކުރަނީ މަސްލަހަތު ކަމަށެވެ. "އެހެންކަމުން އަޅުގަނޑު ގަބޫލު ކުރަނީ އަމުރަށް އަމަލު ނުކުރުމަކީ ދީނީ ވާޖިބެއް" ކަމަށެވެ.\n"ޤާނޫނީ ވަކީލުން ވެސް ގަބޫލު ކުރާނެ ކަމަށް އަޅުގަނޑު ގަބޫލު ކުރަނީ އެއަމުރަކީ އަމަލު ކުރެވޭނެ އަމުރެއް ނޫން ކަން. ނަމަވެސް ހަމައެކަނި ޤާނޫނީ ވަކީލެއްގެ ސެޓްފިކެޓް އޮތް ވަކީލެއް ނަމަ ދަންނަވާނެ ވާހަކައެއް ނެތް." ހުސައިން ވަހީދު ވިދާޅުވިއެވެ.\nހުސައިން ވަހީދު ވަނީ ސުޕްރީމް ކޯޓުން ފެބްރުއަރީ 01 ގައި ނެރުނު އަމުރަށް ފަހު ފުލުހުންނާއި ސިފައިން އަމަލު ކުރެއްވި ގޮތައް ތައުރީފް ކުރައްވާފައެވެ.\n"އަޅުގަނޑު ދިވެހި ފުލުހުންނާއި ސިފައިން އެރޭ އަމުރުގެ ކަންކަމުގައި އަމަލު ކުރެއްވި ގޮތައް ސެލިއުޓް ކުރަން. އެރޭ ފުލުހުން އެދެއްކެވީ ހުއްބުލް ވަތަނުގެ ވަރަށް ރީތި ނަމޫނާއެއް. އެކަމަށް އެފަރާތްތަކަށް އައްސަރިބަސް ދަންނަވަން." ހުސައިން ވަހީދު ވިދާޅުވިއެވެ.\nހުސައިން ވަހީދު ވިދާޅުވީ ސުޕްރީމް ކޯޓުގެ އަމުރާއި ގުޅިގެން ރައީސް ޔާމީން ވެސް އަމަލު ކުރެއްވީ ވަރަށް ފުރިހަމައަށް ކަމަށެވެ.\n"ރައީސުލްޖުމްހޫރިއްޔާ އެހުތޫރަތްތެރި ދަނޑިވަޅުގައި އެގެންގުޅުއްވި ހިކުމަތު އަމަލީއަކީ ހިތްވަރުގަދަ ކަމާއި ގައުމުގެ ސަލާމަތްތެރިކަމަށް އެމަނިކުފާނު ބަހައްޓަވާ ސަމާލުކަން، ހުޝިޔާރުކަން އަދި ގައުމީ ލޯބީގެ އިންތިހާ." ހުސައިން ވަހީދު ވިދާޅުވިއެވެ.\nމާޗް 1, 2018 00:14\nހުސައިން ތިޔަ ވިދާޅުވީ ރަނގަޅަށް .ހަގީގަތުގަ އެ އަމުރު ލިޔެ ޕޯސްޓްކުރީ ފަނޑިޠާރުން ކަމަކަށް ގަބޫލު ނުކުރެވޭ ކިތަންމެ ކަމެއް އެ އަމުރުން ދޭހަވޭ .އެ އަމުރެކޭ ނަސީދު ގޭބަންދުގަ ހުއްޓާ ނަސީދު މިނިވަން ކުރަންނެރުނު ލިއުމެކޭ ތަފާތެއްނެތް. އެލިއުން ބަޔަކު ލިޔެ އިންޓްނެޓަށް ލުމުން ދަޅަޖެހިފާތިބި ބަޔަކު އެއަށްއަމަލުކުރީ، ވީމާ އިތުރަށް ތަހުގީގު ފުޅާކުރަންޖެހޭ\nމާޗް 1, 2018 00:15\nޜައީސްޔ ޔާމީން ލިޔެފަދޭ ހުކުމް ތަންފީޒް ކުރުން އެއީ ކޮންކަހަލަ ކަމެއްތޯ !!\nމާޗް 1, 2018 00:32\nޤައުމު ހަމަ މަގަށް ގެނައުމަށް ސީޕީގެ މަޤާމް އަށް އަލުން ގެންނަން ގޮވާލަން.\nމާޗް 1, 2018 01:22\nސޮރީ ދެން ނެއް ފުރުސަތެއް ތިހެން ވާވައްދައިގެން ވަރަށް ލަންޑު ދީފި ކިރިޔާ ވެރި މީހާ ސަލާމަތުން އެހުންނެވީ...\nމާޗް 1, 2018 06:40\nޙައްޤުބަސް ވިދާޅުވުމުގައި އިސް ނެންގެވީތީ ހުސެންއަށް އައްސަރިބަހާއި ސާބަސް ރައްދުކުރަން. ވީ ސެލިއުޓް ޔޫ ޓޫ ސަރ\nމާޗް 1, 2018 07:35\nމައުމޫނު އާއި ގައުމަށް ގައްދާރުވެފައިވާ ދެ ހުކުމޭގެ މައްސަލަ ޕީޖީ އަށް ފޮނުވުމުން ޖެހޭނެއޭ ޕީޖީން އެކަން ރަނގަޅަށް ބަލާ އަވަހަށް އެމައްސަލަ ކޯޓަށް ފޮނުވަން. ތިޔާއީ ގައުމަށް ގައްދާރުވެފައިވާ ތިން މީހުން ކަމަށް ތުހުމަތު ކުރެވޭތީވެ އެކަން ޖެހޭނެ ލާރޖް ކޮށް ޖައްސަން. މިރާއްޖޭގެ ރައްޔިތުންގެ %85 ވޯޓް އިން ހޮވާފައިވާ ބިއުޓިފުލް އެން އޯސަމް އެން ފްލޯލެސް ވެރިކަމެއް އެންމެ މަތީ ކޯޓުގައި ތިބޭ ދެ ހުކުމޭ އަކު ބަގާވާތެއް ގެނެސްގެން ރަންރީނދޫ ބޮޑޭ އަތުން ކަޓް ކާލައިގެން ވެރިކަން ވައްޓާލަން އުޅުނަސް އެކަން އެހެން ނުވާނެ ކަން މިހާރު ތަމެން ރަންރީނދޫ ޓްވިޓަރޭ އަށް އިނގެންވާނެ އެއް ނޫން ތޭ ބިކޮޒް މަމެން ނަކީ މީ ދަ ހާކިމާއިންނޭ ތަމެން ތިޔާއީ ނޮން ހާކިމާއިންނޭ. އޯއް ކާންޓް ޔޫ ސީ ތަމެންގެ ނެތޭ އެއްވެސް ބާރެއް މިހާރު ރޭގަނޑު 10:30 ގައި ގެއަށް ވަންނަން ދެން ކުއްލި ނުރައްކަލުގެ ހާލަތު އުވާލާނީ ތަމެން މުޒާހަރާ ހުއްޓާލުމުންނޭ. އައި ކީޕް މޭކިންގް އިޓް އޮން ދިސް ވޭ ބޭބީ ބޭބީ ބޭބީ އޯއް ޕްލީޒް ގޯ ހޯމް އޯއް ކާންޓް..\nތިޔަވެސް އަދީބުގެ މީހެއް.. މަޤާމުގަ ހުރެގެން ލައްކަ ޖަރީމާ ހިންގީމަ ވަކިކުރީ ރައީސް.. މިހާރުދެން ސަރުކާރަށް ވައިޖަހަން ސަނާ މިކިޔަނީ އޮޅުވާލާފަ.\nމާޗް 1, 2018 08:15\nއަސްލު ތިޔައީ ހަގީގީވާހަކައެއް\nމާޗް 1, 2018 08:17\nތީޔަ ބުނަނީ މީހާރު އަލީފުދާލުންނާއީ ތަންތަނުން ރާއްޖޭގެ ހާަތާމެދު ކަންބޮޑުވެ ގައުމުތަކުން ޓުރެވަލް އެޑުވައީޒަރީ ނެރެ ގައުމު ކުއްލީހާލަތައް ވައްޓާލީމަ ވެސް މީހާރު އަދީ ގައުމު އޮތީ ފާލުން ނުނައްޓާތޭ..\nއިބްރަތްތެރި ވާހަކައެއް ތިފަދަ ތަޖުރިބާ ހުރި ބޭފުޅެއް ތިހެން ވިދާޅުވީމަ ވަރައް ގިނަ މީހުން ގަބޫލްކުރާނެ.\nހެއޮވިސްނޭ މި ގައުމާ މި ގައުމުގެ ދީން ދެކެ ޅޮބިވާ އެއްވެސް މީހެއް ނުބުނާނެ އެ ކުހުމަކީ ރަނގަޅުނިތްމުމެއްކަން ، މި ގައުމު ބަޔަކުމީހުންގެ އަމިއްލަ އެދުމަށް ހަލާކުގެ ތެރެއަށް ގަންބާލަން އުލުނަސް އަށްލޯހުގެ ރަހުމަތުން މި ގައުމު މިވަނީ ސަލާމަތް ވެފަ.\nމާޗް 1, 2018 09:40\nގާނޫނަށް ތަބާނުވާށޭތަ މިބީތާބުނަނީ\nމާޗް 1, 2018 10:57\nތިގޮތަށް ވެރިކަން ކުރެވޭނޭ މި ގައުމުގެ ކޮންމެ ފަރުދަކަށްވެސް. އެމީހެއްގެ ހުރިހާ އެނެމީސްއެއް ފުރަތަކަ ޖަލަށް އަޅާފަ ނުވަތަ މުޖުތަމައު އާއި އެކަހެރިކޮށްފަ.\nދެކޮޅަށް އެއްޗެއް ބުނަން ކެރޭވަރު މީހަކު ނެތް.\n1 ފެބްރުއަރީ 2018 ގެ ސްޕްރީމް ކޯޓްގެ\nއަމުރު ތަމްފީނުކޮށް ދޫކޮށްލެއްވުމަކީ ދިވެހިރާއްޖެއަށް ރައީސުލް ޖުމްހޫރިއްޔާ ކޮށް\nދެއްވި ވަރަށް މަތިވެރި ޖިހާދެއްކަން ކަށަވަރެވެ\nއެ އަމުރު ތަމްފީޒް ކުރިނަމަ ދިވެހިރާއްޖޭގެ\nމިނިވަންކަން ތާއަބަދަށް ގެއްލުނީސް ކަން ކަށަވަރެވެ\nސީޕީ ހުސެން މެން އަދިވެސް އެތިބީ ނަމޫނާ މީހުންގެ ގޮތުގަ. ދެން ރިޔާޒް އަށް ބުނެލަން އޮތީ ރިޔާޒު ހުރި ނަމަ ތިއަށް އަމަލު ކޮށްފާނޭ. ނަޒާހަތްތެރިކަމުގެ ކޮޅެއްވެސް ނުހުންނާނެ. އެހެނވީމަ އަމުރުތައް ކޮންމެ ގޮތަކަށް ހުއްޓަސް ކުރާނެ. އަމިއްލަ އަށް ބުނީ ދޯ ރާއްޖޭގެ ކަންކަން ގޯސްކުރީ އަމިއްލަ އަށޭ. ނެރެން ނުޖެހޭ ނުނެރެވޭނެ އަމުރު ތައް ނެރެ ގައުމު މިހާލަތައް ގެނައީ. ޑްރަގުގެ ބޮޑުންނާއި ބޮޑެތި މުޖުރިމުން ރާއްޖޭގެ މަގުތަކަށް ނުގަވާއިދުން ނެރެ ދޫކޮށްލި ކަމަށް އަދި ގައުމުގެ އަމަނާއި އަމާން ކަން ރިޔާޒް ސީޕީ އަކަށް ހުރި ހިސާބުން ދުއްވާލިކަމަށް އަމިއްލަ ބުނެފި. ވަރަށް ސަލާމް\nމާޗް 1, 2018 12:34\nބިރުން ގޮސް ގަޔައްރެވިދާނެތީ ހުކުމް ތަންފީޒް ނުކުރީ.... ވ.ވާހަކަ\nމިހާރުވެސް ގައުމު ހުރީ ފާލުން ނެއްޓިފަ ކަމަށް ގަބޫލު ކުރާ މީހުން މަދެއް ނޫން\nމާޗް 1, 2018 13:59\nހުސައިން ވަހީދު ، ބްރޯ ސަލާމް ބުނި.\nމާޗް 1, 2018 16:07\nހެޔޮބަސް ގަބޫލު ކުރަންވާނެ\nމާޗް 1, 2018 16:54\nހުސެން ވަހީދު ލަދުގަންނަން ޖެހޭނެ ތިވާހަކަ ދައްކަން


BREAKING: Covid Jehigen2Gadi Iru Therey3Meehaku Niyaa Vehjje - Vaguthu\nކޮވިޑް ޖެހިގެން ދެގަޑިއިރު ތެރޭ ތިން މީހަަކު ނިޔާވެއްޖެ\nކޮވިޑް-19 ޖެހިގެން ފަރުވާދެމުންދަނިކޮށް ދެގަޑިއިރު ތެރޭ ތިން މީހަަކު ނިޔާވެއްޖެ އެވެ.\nއެންމެ ފަހުން ނިޔާވެފައި ވަނީވެސް ދިވެހި އަންހެނެކެވެ. އެއީ 79 އަހަރުގެ މީހެކެވެ.\nމިރޭ 11 ޖެހިއިރު ކޮވިޑްގައި ނިޔާވެފައި ވަނީ 72 އަހަރުގެ އަންހެނެކެވެ. އޭގެ ފަހުން މިރޭ 12ގެ ފަހުން ފުރަަތަމަ ނިޔާވީ 54 އަހަރުގެ އަންހެނެކެވެ.\nމިރޭ ނިޔާވި ތިން މީހުންނަކީވެސް ކޮވިޑް ފެސިލިޓީގައި ފަރުވާދެމުންދިޔަ މީހުންނެވެ.\nމި މަރުތަކާއެކު މިހާރު ރާއްޖެއިން ކޮވިޑްގައި ނިޔާވި މީހުންގެ އަދަދު ވަނީ 180 އަށް އަރާފައެވެ.\nއަދި މި މަހު މިހާތަނަށް ކޮވިޑްގައި ނިޔާވި މީހުންގެ އަދަދު ވަނީ 19 އަށް އަރާފައެވެ.\nކޮވިޑް-19 ޖެހިގެން ފަހަކަށް އައިސް ރާއްޖެ އިން ނިޔާވާ މީހުންގެ އަދަދު ވަނީ ވަރަށް ބޮޑަށް އިތުރުވެފައެވެ. ނަމަވެސް އެޗްޕީއޭ އިން ވިދާޅުވާ ގޮތުގައި ރާއްޖެ އިން ކޮވިޑް ޖެހޭ މީހުންގެ އަދަދަށް ބަލާއިރު ނިޔާވާ މީހުންގެ އަދަދު ނިސްބަތުން އިތުރުވަމުންނެއް ނުދެއެވެ.\nކޮވިޑް ޖެހިގެން ގިނަ ބަޔަކު ނިޔާވާ އެއްސަބަބަކީ ރާއްޖޭގައި މިހާރު ފެތުރެމުން އަންނަ ކޮވިޑްގެ އާވޭރިއަންޓް ކަމަށްވުން އެކަށީގެންވާ ކަމަށް ސިއްހީ ދާއިރާގައި މަސައްކަތް ކުރައްވާ ބައެއް ބޭފުޅުން ވިދާޅުވެއެވެ. ނަމަވެސް ސަރުކާރުން އެހެން ނުބުނެއެވެ.\nރާއްޖޭގައި މިހާރު ފެތުރެމުންދަނީ ކޮވިޑްގެ ކޮން ވޭރިއަންޓެއްތޯ ބެލުމަށް ޓެސްޓްތައް ހަދަން ސުންކު ރާއްޖެ އިން ބޭރަށް ފޮނުވިތާ މަހަކަށް ވުރެ ގިނަ ދުވަސް ވީއިރުވެސް އޭގެ ނަތީޖާ ނުލިބެއެވެ.\nޖޫން 5, 2021 07:19\nކޮވިޑް ފެޒިލިޓީގައި މީހުން މަރުވާ އަދަދުން އެބައެގޭ އެތަނުގެ ފަރުވާކުޑަކަން އިންތިހާއަށް.\nޖޫން 5, 2021 08:29\nމިރާއްޖޭގެ ރައްޔިތުން އެބަޖެހޭ މަގުތަކަށް ނިކުމެ މިސަރުކާރުގެ އިހްމާލުތަކާ ދެކޮޅަށް އިހްތިޖާޖުކުރަން!! ރައިސް ސޯލިހް އަދި ސަރުކާރުން މިވަނީ ރައްޔިތުންނަށް މިބަލިފެތުރޭނެ އެތައްގޮތަކަށް ކަންކަންކޮށްފަ!! ރައްޔިތުންގެ ފުރާނަތައް ނުރައްކަލަށް ލެވިފައިމިވަނީ ދޯހަޅި ސިޔާސަޔުގެ ސަބަބުން!! އެތައް ގޯހެއް މިސަރުކާރުން ހަދައިފި! އަދިވެސް ދަނީ ހަދަމުން!! މިމީހުންނަށް އެއްމެކަމެއް ބޮޑުވެގެން ތެޅި ބާލާތަން މިފެންނަނީ މަޖްލިސްތެރެއިންވެސް!! ފާއިތުވި އެއްމަސް ދުވަސް މަޖްލިސްތެރޭ ހަޅޭ ލަވަމުން ތަހްގީގު ނުކުރެވިގެން ގާނޫނު ނެހެދިގެން އުޅޭތަން ފެނުނީ އެންމެ މީހެއްގެ ހިމާޔަތުގައި!! މިއޮތީ ބަލާވެރިކަމެއް މިހާރު މިރާއްޖޭގައި! މިވެރިކަމުން މިކުރާހާވެސް ކަމަކީ ވަގުތީ އުފަލަށް ގައުމު އިންޑިޔާއަށް ވިއްކަމުން ދިއުމާ ރައްޔިތުންގެ ޖީބުތައް ޖޫރިމަނާކޮށްގެން ފެލުން!! މުޅި ރާއްޖެއަށް ކޮވިޑް ފެތުރޭނެ ހުރިހާ ކަމެއްކޮށް ރައްޔިތުންގެ ފުރާނަތައް ނުރައްލަލަށްލުން!! ރައްޔިތުންނަށް ބިރުދައްކާ ރައްޔިތުން ގެއަށް ވެއްދުމަށްފަހު ވައްކަންކުރުން!! މިއީ މިސަރުކާރު ނިމުމަކަށް ގެންނަން ޖަވާބުދާރީ ކުރުވަން މުޅި ރާއްޖޭގެ ހުރިހާ ރައްޔިތުން ބިރުފަހައަނަޅާ ނިކުންނަންވީ ވަގުތު!! ނޭއްގާނީކަން އިންތިހާއަށްބޮޑު!!!


SAIEVAC ge governing board bahdhaluvun raajjeyga fashaifi\nސައިވާކްގެ ގަވަނިން ބޯޑު ބައްދަލުވުން ރާއްޖޭގައި ފަށައިފި\nސައިވާކްގެ ބޯޑް ބައްދަލުވުމުގެ ބައިވެރިން -- އަވަސް ފޮޓޯ: މުހައްމަދު އަނާމް\nސައުތު އޭޝިއާ އިނީޝިއޭޓިވް ޓު އެންޑް ވަޔަލަންސް އަގެއިންސްޓް ޗިލްޑްރަން (ސައިވާކް) 8 ވަނަ ގަވަނިންގ ބޯޑު ބައްދަލުވުން މިއަދު ފަށައިފި އެވެ.\nސައިވާކްއާއި، އާއި ޖެންޑާ މިނިސްޓްރީ ގުޅިގެން މި މަހުގެ 17 އިން 19 އަށް ހުޅުމާލޭ ޔޫތު ސެންޓަރުގައި ކުރިއަށް ގެންދާ އެ ބައްދަލުވުމުގެ މަގްސަދަކީ ސައިވާކް މޫވްމަންޓްގެ ފަރާތުން ހާސިލުކުރަމުން ދާ ކުރިއެރުންތަކާއި، ކުރިމަތިވާ އެކި ބާވަތްތަކުގެ ގޮންޖެހުންތަކާ ގުޅޭ ގޮތުން މެންބަރު ގައުމުތަކުގެ މެދުގައި މަޝްވަރާކޮށް، ސައިވާކްގެ7ވަނަ ގަވަނިންގ ބޯޑު މީޓިންގގައި ނިންމުނު ކަންތައްތައް ހާސިލުކުރުމުގައި ހޯދިފައިވާ ކުރިއެރުންތައް ދެނެގަތުމާއި،5ވަނަ ސައިވާކް މިނިސްޓީރިއަލް މީޓިންގގެ ލަނޑުލަނޑިތަކާއި ތައްޔާރީތަކާ ގުޅޭ ގޮތުން ހިޔާލު ބަދަލުކުރުން ކަމަށް ޖެންޑާ މިނިސްޓްރީން ވަނީ ބުނެފަ އެވެ.\n3 ދުވަހުގެ މުއްދަތަށް ކުރިއަށްދާ އެ ބައްދަލުވުމުގައި ސައުތު އޭޝިއަން އެސޯސިއޭޝަން ފޮރ ރީޖަނަލް ކޯޕަރޭޝަން (ސާކް)ގެ މެންބަރު ހުރިހާ ގައުމެއްގެ މަންދޫބުން ބައިވެރިވެވަޑައިގަންނަވާ ކަމަށާއި، މިއީ ދިވެހިރާއްޖޭގައި މި ބައްދަލުވުން ބޭއްވޭ ފުރަތަމަ ފަހަރުކަމަށާއި، އެ ބައްދަލުވުމާ ގުޅޭ ޕްރީ-ޓެކްނިކަލް ސެޝަނެއް އިއްޔެ ކުރިއަށް ގެންގޮސްފައިވާ ކަމަށް ޖެންޑާއިން ވަނީ ބުނެފަ އެވެ.\nސައިވާކްއަކީ ދެކުނު އޭޝިއާގައި ދިރިއުޅޭ ކުޑަކުދިން އެކި ބާވަތްތަކުގެ އަނިޔާ، ހާނިއްކަ، ނަހަމަ ގޮތުގައި ބޭނުންކުރުން، އިހުމާލުވުން އަދި ނަސްލީ ތަފާތުކުރުމުން އެއްކިބާވެފައިވާ މާޙައުލެއްގައި ބޮޑުވުމުގެ ހައްގު ތަނަވަސްކޮށްދިނުމުގެ ތަސައްވުރުގައި ސާކްގެ މެންބަރު 8 ގައުމުގެ މައްޗަށް އުފެދިފައިވާ އިންޓަރ-ގަވަރމެންޓް ސާކް އެޕެކްސް ބޮޑީއެކެވެ.


ދ. މާއެނބޫދޫ ކައުންސިލްގެ ރައީސް\nދ. މާއެނބޫދޫ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nޙިލްމާ ޢަބްދުﷲ ޚަލީލް\nދ. މާއެނބޫދޫ ކައުންސިލްގެ މެންބަރު\nމުޙައްމަދު ތައުފީޤު (ރޭނީގެ މުހައްމަދު)\nއިބްރާހީމް ސިރާޖް (ސިރާޖް)\nDh. Atoll, Male - 1


Covid-19: Rajjeyga Bali Jehifai Thibi 8 Meehunge Haaluves Rangalhu - Vaguthu\nކޮވިޑް-19: ރާއްޖޭގައި ބަލި ޖެހިފައި ތިބި އަށް މީހުންގެ ހާލު ވެސް ރަނގަޅު\nރައީސް އޮފީހުގެ އަންޑަ ސެކްރެޓަރީ މަބްރޫކް މިއަދު ނޫސްވެރިންނާ ވާހަކަ ދައްކަވަނީ. --- ވަގުތު އިމޭޖަސް: އިބްރާހިމް ޝާބިލް\nރާއްޖެ އިން ކޮވިޑް-19 އަށް ފައްސި (ޕޮޒިޓިވް) ވެފައި ތިބި އަށް މީހުންގެ ހާލު ވެސް ރަނގަޅު ކަމަށް ރައީސް އޮފީހުގެ އަންޑާ ސެކްރެޓަރީ މުހައްމަދު މަބްރޫކް އަޒީޒް މިއަދު ވިދާޅުވެއްޖެއެވެ.\nދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި މަބްރޫޚް ވިދާޅުވީ ރާއްޖެ އިން މިހާތަނަށް ކޮވިޑް-19 އިން ފައްސިވި ހުރި ފަސް މީހުން ރަނގަޅުވި ނަމަވެސް، އެމީހުން އަދިވެސް ތިބީ 30 ދުވަހަށް މޮނިޓަރިންގެ ހާލަތުގައި ކަމަށެވެ. އަދި ބަލި ޖެހިގެން މިހާރު ފަރުވާދޭ އަށް މީހުންގެ ހާލު ގޯސް ނޫން ކަމަށް އޭނާ ވިދާޅުވިއެވެ.\nރާއްޖެ އިން މިހާތަނަށް 13 މީހެއްގެ ގައިން ވަނީ ބަލި ފެނިފައެވެ. އެއީ ރާއްޖެ އަށް އައި ބައެއް ފަތުރުވެރިންނާއި ރިސޯޓުތަކުގައި މަސައްކަތް ކުރާ މުވައްޒަފުންގެ ގައިންނެވެ.\nމަބްރޫކް ވިދާޅުވީ މިހާތަނަށް ރަނގަޅުވެފައިވާ ފަސް މީހުން ވެސް އަދި ދޫކޮށްލާފައި ނުވާ ކަމަށެވެ.\n"މި ބައްޔަށް ފަރުވާ ހޯދަމުން އަންނަ އަށް މީހުންނަށް ބަލާއިރު، އެމީހުންނަށް އަދިވެސް ދަނީ ފަރުވާ ދެމުން،" މަބްރޫކް ވިދާޅުވިއެވެ.\nމަބްރޫކް ވިދާޅުވީ މިހާތަނަށް 732 ސާމްޕަލެއް ނަގައި ޓެސްޓު ކުރި އިރު، ނައްސި (ނެގަޓިވް) ވެފައި ވަނީ 719 ސާމްޕަލް ކަމަށެވެ. އަދި ނަތީޖާ ނުލިބޭ ދެ ސާމްޕަލެއް ހުރި އިރު، ސާމްޕަލްތަކުގެ ތެރޭގައި ތަކުރާރުކޮށް ނެގި ސާމްޕަލްތައް ވެސް ހިމެނޭ ކަމަށް މަބްރޫކް ވިދާޅުވިއެވެ.\nމިވަގުތު އައިސޮލޭޝަން ފެސިލިޓީގައި ތިބި މީހުންނަށް ބަލާއިރު ވެލިދޫ އައިލެންޑް ރިސޮޓުގައި 16 މީހުން، ދަރުމަވަންތަ ހޮސްޕިޓަލުގައި ތިން މީހަކު، އެހެނިހެން ކަރަންޓީނު ފެސިލިޓީ ތަކުގައި މިވަގުތު 574 މީހުން އެބަތިބި ކަމަށް މަބްރޫކް ވިދާޅުވިއެވެ.


Viyafaari Kurumah Eh Vaguthehggai Haahehaa Meehun Ulheyne: Fuluhun\nވިޔަފާރި ކުރުމަށް އެއްވަގުތެއްގައި ހާހެއްހާ މީހުން އުޅޭނެ: ފުލުހުން\nރޭގެ ނޫސްވެރިންގެ ބައްދަލުވުމުގައި އެސިސްޓެންޓު ކޮމިޝަނަރު އޮފް ޕޮލިސް، ޑރ. ފައިރޫޝް ވާހަކަދައްކަވަނީ ---\nކޮވިޑް19 ގެ ސަބަބުން މާލެ ސަރަހައްދު ލޮކްޑައުންކޮށް އަޅާފައިވާ ބައެއް ފިޔަވަޅުތަކަށް ލުއި ދިނުމުން، ވިޔަފާރި ކުރުމަށް ދޭ ހުއްދައިގެ ދަށުން އެއްވަގުތެއްގައި މާލޭގެ މަގުތަކުގައި ވިޔަފާރި ކުރުމަށް ހާހެއްހާ މީހުން އުޅޭ ކަމަށް ފުލުހުން ބުނެފިއެވެ.\nރޭ އިސްކަންދަރު ކޮށީގައި ބޭއްވި ނޫސްވެރިންގެ ބައްދަލުވުމުގައި އެސިސްޓެންޓު ކޮމިޝަނަރު އޮފް ޕޮލިސް ޑރ. އަބްދުﷲ ފައިރޫޝް ވިދާޅުވީ ލޮކްޑައުން އަށް ދިން ލުއިތަކާއެކު ވިޔަފާރި ކުރުމަށް އިތުރު ހުއްދަތައް ދޭން ފެށުމުން ދެން މާލޭގެ މަގުމަތީގައި އެއްގަޑިއިރު އެވްރޭޖްކޮށް އުޅޭނީ 1،000 މީީހުން ކަމަށެވެ. ފައިރޫޝް ވިދާޅުވީ މީގެކުރިން ކޮންމެ ގެއަކުން ވެސް އެކަކަށް ވިޔަފާރި ކުރުމަށް ހުއްދަ ދިން ނަމަވެސް ލޮކްޑައުން އަށް ދިން ލުޔާއި އެކު ކޮންމެ ގެއަކުންވެސް ތިން މީހަކަށް ހުއްދަ ދިނުމަށް ނިންމާފައިވާ ކަމަށެވެ.\nމީގެކުރިން ފުލުހުން ހުއްދަ ދީފައި ވަނީ މާލެ 26 ޒޯނަކަށް ބަހާލައިގެންނެވެ. ނަމަވެސް އަލަށް ދެވިގެންދާ ލޮކްޑައުން ލުއިތަކާއި އެކު ހުރިހާ ސަރަހައްދަކަށްވެސް ވިޔަފާރި ކުރުމަށް ހުއްދަ ދެވިގެން ދާނެ ކަމަށް ފައިރޫޝް ވިދާޅުވިއެވެ. އެގޮތަށް ހުއްދަ ދޭން ނިންމީ ވެސް އެއްވަގުތެއްގައި އެހާ ގިނަ ބަޔަކު މާލެ ތެރެއަށް ނިކުމެ މާލެތެރެ ތޮއްޖެހުމުން ކުޑަ ކުރުމަށް ކަމަށް ފައިރޫޝް ވިދާޅުވިއެވެ.\n"އެހެން ހުއްދައިގެ ދަށުންވެސް މީހުން އުޅޭނެ. މަގުމަތީގައި ވިޔަފާރިތަކަށް [ޑެލިވަރީކުރުމަށް] ހުއްދަ ދީފައިވޭ 17،000 ޕާމިޓް،" ފައިރޫޝް ވިދާޅުވިއެވެ.\nފައިރޫޝް ވިދާޅުވީ، މީގެ ކުރިން ގަޑިއިރަކަށް ވިޔާފާރި ކުރުމަށް މިހާތަނަށް 31،000 މީހުންނަށް ހުއްދަ ދީފައިވާ ކަމަށާއި އޭރު އެއްވަގުތެއްގައި 26 ޒޯންގައި އެ ހުއްދައިގެ ދަށުން 624 މީހުން އުޅޭ ކަމަށެވެ. އޭނާ ވިދާޅުވީ އެއް ގެއެއްގައި އުޅޭ ތިން މީހުންނަށް ހުއްދަ ދެވޭއިރު އެއް ވަގުތެއްގައި ހުއްދަ ނުދޭނެ ކަމަށެވެ. އެގޮތުން ތިން މީހުންނަށް ވެސް ހުއްދަ ލިބޭނީ އެކި ވަގުތުތަކުގައި ކަމަށް ފައިރޫޝް ވިދާޅުވިއެވެ.


ޑރ. ނަޒްލާ ރަފީގް (އެޗްޕީއޭ)\nAugust 03, 2020 29\nބިރު ބޮޑުވެއްޖެ، ފަރުވާކުޑަކޮށް ނުލާ!\nލުއިތައް ލިބުމާ އެކު، ބައެއް މީހުން ހީކުރި ގޮތާ ހިލާފަށް، ކޮވިޑް-19ގެ ބިރު ބޮޑުވެ، ދިވެހިންގެ ތެރޭގައި ހަލުއިކަމާ އެކު ފެތުރެމުން ދިއުމުގެ ނުރައްކަލާ މި އޮތީ ކުރިމަތިވެފަ އެވެ.\nAugust 02, 2020 14\n64 ހެލްތު ވޯކަރެއް، 67 ފުލުހަކު ކޮވިޑަށް ޕޮޒިޓިވް\nކޮވިޑް-19 އަށް 64 ސިއްހީ ޚިދުމަތްތެރިއަކު އަދި 67 ފުލުހަކު ޕޮޒިޓިވްވެފައިވާ ކަމަށް ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ރޭ ބުނެފި އެވެ.\nފްރޮންޓްލައިން މުވައްޒަފުންނަށް އެލަވަންސް ދޭން ފަށައިފި\nކޮވިޑް-19 އިން އާންމުން ރައްކާތެރިކޮށް، އެ ބަލި ކޮންޓްރޯލް ކުރުމާއި އެހީތެރިވުމަށް އިސް ސަފުގައި ހަރަކާތްތެރިވާ މުވައްޒަފުންނަށް ހާއްސަ އެލަވަންސް ދޭން މިއަދު ފަށައިފި އެވެ.\nJuly 20, 2020 44\nސިއްހީ މާހިރުންގެ ލަފާ އޮންނަން ޖެހޭ: ނިޔާފު\nސިއްހީ ކުއްލި ނުރައްކަލުގެ ހާލަތު އިއުލާނު ކުރާ ގަރާރުން ބައެެއް ނުވަތަ ގަރާރު ބާތިލުކުރުމުގެ ބާރު ރައްޔިތުންގެ މަޖިލީހަށް އޮންނަ ގޮތަށް އާއްމު ސިއްހަތު ރައްކާތެރި ކުރުމުގެ ގާނޫނަށް އިސްލާހު ގެނައުމާ މެދު އޭޑީކޭގެ ނިއުރޮލޮޖިސްޓް ޑރ. އަލީ ނިޔާފް ރޭ ކަންބޮޑުވުން ފާޅުކުރައްވައިފި އެވެ.\nJuly 06, 2020 20\nކޮވިޑް-19 ފެތުރޭތީ ކެފޭ/ރެސްޓޯރެންޓުތައް ބަންދުކުރުމަށް ފަހު ދިން ލުޔާއެކު، އަލުން ހުޅުވި އިރު، އެ ތަންތަނުގައި ދުންފަތުގެ އިސްތިއުމާލު ކުރުން މަނާ ނުކުރުމުން ބައެއް ޑޮކްޓަރުން ކަންބޮޑުވުން ފާޅުކުރަން ފަށައިފި އެވެ.\nމަނަދޫން ޕޮޒިޓިވްވި މީހުންގެ ތެރޭގައި މަސައްކަތު މީހުން\nކޮވިޑް-19 އަށް ނ. މަނަދޫން މިއަދު ޕޮޒިޓިވްވި ނުވަ މީހުންގެ ތެރޭގައި އެ އަތޮޅު ހޮސްޕިޓަލްގައި މަސައްކަތް ކުރާ ޑޮކްޓަރުންނާއި ނަރުހުން ނުހިމެނުނު ނަމަވެސް އެ ތަން ސާފު ކުރާ ދެ މުވައްޒަފަކު ހިމެނޭ ކަމަށް އެ ރަށު ޓާސްކް ފޯހުން މިރޭ ބުނެފި އެވެ.\nMay 09, 2020 5\nއައިޖީއެމްއެޗުގެ 16 ނަރުހަކު އައިސޮލޭޝަނަށް\nއައިޖީއެމްއެޗުގައި ބަލި މީހަކަށް ފަރުވާ ދިނުމުގެ ތެރޭގައި ކޮވިޑް-19 ޖެހި އެއްވެސް ޑޮކްޓަރަކާއި ނަރުހަކު މިހާތަނަށް ޕޮޒިޓިވްވެފައި ނުވިޔަސް އެއް ޑިޕާޓްމެންޓެއްގެ 16 ނަރުހަކު އައިސޮލޭޝަންގައި އެބަތިބި ކަމަށް އެ ހޮސްޕިޓަލުން މިއަދު ބުނެފި އެވެ.\nApril 19, 2020 87\nކޭސް 26 އަކީ ޕްރޮބަބްލް ކޭހެއް\nއުލިގަމުން ކޮވިޑް-19 އަށް ޕޮޒިޓިވްވި މީހާއާ ކޮންޓެކްޓްވި 131 މީހަކު މިހާތަަނަށް ފެނިފައިވާ ކަމަށް އެޗްޕީއޭ އިން ބުނެފި އެވެ.\nApril 17, 2020 44\nކައްދުއަށް ދިޔަ ފްލައިޓުގައި ޑޮކްޓަރު އަދާކުރީ ޒިންމާ\nކޮވިޑް-19އަށް މާލެއިން ޕޮޒިޓިވްވި މީހަކާ ޑައިރެކްޓް ކޮންޓެކްޓް ވެފައިވާ މީހަކު ލ. އަތޮޅަށް ދަތުރުކުރި ފްލައިޓެއްގައި އިންކަމުގެ މައުލޫމާތު އެޗްޕީއޭއަށް ދެއްވި ޑޮކްޓަރު. ސާރިއު އަލި ދީދީ އަދާކުރެއްވީ އޭނާގެ ޒިންމާ ކަމަށާއި އެ ޑޮކްޓަރާ މެދު ފަހުރުވެރިވާ ކަމަށް މޯލްޑިވްސް މެޑިކަލް އެސޯސިއޭޝަނުން މިއަދު ބުނެފި އެވެ.\nApril 09, 2020 18\nނުތަކާ ވަރަށް ފަރުވާދޭން ޖެހިދާނެތީ ބިރުއެބައޮތް: މޫސަ\nކޮވިޑް-19ގެ ފަރުވާގައި އޮތް އެންމެ ބޮޑު ކަންބޮޑުވުމަކީ އާއްމުންގެ ތެރޭގައި ބަލި ފެތުރި، ހޮސްޕިޓަލްތަކަށް ނުތަކާ ވަރަށް އެއްފަހަރާ ފަރުވާދޭން ޖެހިދާނެތީ ކަަމަށާއި އެކަމަށް...\nApril 09, 2020 64\nކޮވިޑް-19 އަށް ޕޮޒިޓިވްވެ، އެންމެ ހާލު ބޮޑުވި، އިޓަލީގެ 80 އަހަރުގެ ޓޫރިސްޓު ހޮސްޕިޓަލުން ދޫކޮށްލަން، ދިވެހި ޑޮކްޓަރުންގެ ޓީމު އޭނާއާ ބައްދަލުކުރުމުން އުފަލުން ރޮއިގަތީ އެވެ....\nކޮރޯނާވައިރަސް ފެތުރުން ހުއްޓުވަން އިސް ސަފުގައި ހަރަކާތްތެރިވާ ސިއްހީ ހިދުމަތްތެރިންނަށް ހާއްސަ ގޮތްތަކެއް ރާވަމުން އަންނަ ކަމަށާއި ރަނގަޅު އެހީތެރިކަމެއް ފޯރުކޮށްދޭނެ ކަމަށް ރައީސް އިބްރާހިމް މުހައްމަދު ސޯލިހު އިއްޔެ ވިދާޅުވެއްޖެ އެވެ.\nމިއީ ބިރުވެރިކަމެއް، އާ ކަމެއް ނޫން: ޑރ.އިސްމާއިލް\nކޮވިޑް-19 ޖެހިފައިވާ މީހުންނަށް ފަރުވާ ދެއްވަން ގާތުގައި އުޅުއްވުމަކީ ބިރުވެރިކަމެއް ކަމަށާއި ނަމަވެސް އެއީ އެއްވެސް ޑޮކްޓަރަކަށް އާ ކަމެއް ނޫން ކަމަށް، ކޮވިޑް-19ގެ ބަލި މީހުންނަށް ފަރުވާ ދޭ ޓީމުގެ އިސް އެއް ޑޮކްޓަރު މުހައްމަދު އިސްމާއިލް ރޭ ވިދާޅުވެއްޖެ އެވެ.\nMarch 22, 2020 6\n"ސިއްހީ ހިދުމަތްތެރިންނަށް އަދި ހަމަޖެހިލެވޭކަށް ނެތް"\nކޮވިޑް-19 އަށް ރާއްޖޭން ޕޮޒިޓިވްވި މީހުންގެ ތެރެއިން ތިން މީހަކު ރަނގަޅުވުމަކީ ކާމިޔާބީއެއް ކަމަށާއި ނަމަވެސް އަދި ހަމަޖެހިލައިގެން ތިބެވެން ނޯންނާނެ ކަމަށް ވިދާޅުވެ، ޑރ.މޫސާ...\nނޭޕާލުގައި ޑޮކްޓަރުކަން ކިޔަވާ ދިވެހިން ރާއްޖެ ގެނެސްފި\nރާއްޖެ އިން ކޮރޯނާވައިރަސް ފެނި، އެ ވައިރަސް އިތުރަށް ފެތުރުނަ ނުދިނުމަށްޓަކައި ސަރުކާރުން ކުރާ މަސައްކަތްތަކަށް އެހީތެރިކަން ހޯދުމަށް، ނޭޕާލުގައި ޑޮކްޓަރުކަން ކިޔަވާ ދިވެހިން...\nރާއްޖެ އިން ކޮރޯނާވައިރަސް ފެނި، އެ ވައިރަސް އިތުރަށް ފެތުރުނަ ނުދިނުމަށްޓަކައި ސަރުކާރުން ކުރާ މަސައްކަތްތަކަށް، ބޭރުގެ ގައުމުތަކުގައި ތިބި ދިވެހި ހުރިހާ ސިއްހީ ފަންނުވެރިން...\nMarch 21, 2020 9\nހުރިހާ ޑޮކްޓަރުން ކްރިޓިކަލް ކެއާއަށް ތަމްރީން ކުރަނީ\nރާއްޖޭގައި މި ވަގުތު ތިބި ހުރިހާ ޑޮކްޓަރުން ކްރިޓިކަލް ކެއާ އަށް ތަމްރީން ކުރަން ނިންމައިފި އެވެ.\nބުރަ މަސައްކަތެއް ކުރަން ޖެހުނު، ގިނަ ތަޖުރިބާތަކެއް!\nރާއްޖޭން ކޮވިޑް ޖެހުނު މީހުންގެ ތެރެއިން ދެ މީހަކަށް ފަރުވާ ދީ ރަނގަޅު ކުރެވުމަކީ ލިބުނު ބޮޑު ތަޖުރިބާއެއް ކަމަށާއި އަދި އެއީ ވަރަށް ބުރަ މަސައްކަތެއް ކަމަށް، އެ މީހުންނަށް ފަރުވާ ދިނުމުގައި އިސްކޮށް ހަރަކާތްތެރިވެ ވަޑައިގެންނެވި އައިޖީއެމްއެޗްގެ ސީނިއާ ޑޮކްޓަރު، ޑރ. މޫސާ ހުސައިން މިރޭ ވިދާޅުވެއްޖެ އެވެ.\nކޮވިޑް 19: ކާމިޔާބާ ގުޅިގެން ތައުރީފާއި ޝުކުރު\nކޮވިޑް 19ގެ ހާލު ބޮޑުވެގެން ފަރުކޮޅުފުށިން ދަރުމަވަންތަ ހޮސްޕިޓަލުގެ އައިސީޔޫ އަށް ލި އިޓަލީގެ، އުމުރުން 70 އަހަރުގެ މީހާ އާއި އޭނާގެ އަނބިމީހާ މުޅިން ރަނގަޅުވުމާ އެކު އެ މީހުންނަށް...\nMarch 20, 2020 63\nރާއްޖެ އިން ކޮވިޑް 19 އަށް ޕޮޒިޓިވްވި 13 މީހުންގެ ތެރެއިން، މި ބައްޔަށް ފަރުވާ ދިން ފުރަތަމަ ދެ މީހުން ރަނގަޅުވެއްޖެ އެވެ.\nކޮވިޑް ފެތުރިދާނެ ގޮތުގެ ގްރާފަކީ ރަނގަޅު މެސެޖެއް!\nމުޅި ދުނިޔޭގައި ހަލުވިކަމާ އެކު ފެތުރެމުން ދާ ކޮވިޑް-19 ގެ ހާލަތު ބުނެ ދެއްވުމަށް، ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ މެޑިކަލް އޮފިސަރު ޑރ. ނަޒްލާ ރަފީގް ރޭ ދެއްކެވި ގްރާފުން، ކަމުގެ ހަގީގަތް ލަފާކުރެވި، އާންމުންނަށް ރަނގަޅު މެސެޖެއް ލިބޭނެ އެވެ.\nMarch 18, 2020 57\nފެންނަނީ ހިތްހަމަޖެހޭ މަންޒަރެއް ނޫން: ޑރ. މުރާދު\nކޮވިޑް-19 ރޯގާ ކޮންޓްރޯލްކުރަން ރައްކާތެރިކަމުގެ ފިޔަވަޅެއްގެ ގޮތުން، ޒަރޫރީ ކަމެއްގައި ނޫނީ ގެއިން ނުނިކުތުމަށް ލަފާ ދީފައި ވިޔަސް މާލޭ މަގުމަތިން ފެންނަ މަންޒަރާ މެދު ހިތްހަމަޖެހިވަޑައިނުގަންނަވާ ކަމަށް ޑރ. މޫސާ މުރާދު މިއަދު ވިދާޅުވެއްޖެ އެވެ.\nޝައްކުވާނަމަ ހޮސްޕިޓަލަށް ނުގޮސް ހޮޓްލައިނަށް ގުޅާ!\nރޯގާ ޖެހި ބަލިވެ އުޅޭ މީހަކު ކޮރޯނާ ވައިރަސް ޖެހިދާނެ ކަމަށް ޝައްކު ކުރެވޭ ހާލަތެއްގައި ހުރި ނަމަ ހޮސްޕިޓަލަށް ދިއުމުގެ ބަދަލުގައި، މިކަމަށް ހާއްސަ ހޮޓްލައިނަށް ގުޅައިގެން ސިއްހީ އެހީތެރިކަން ހޯދުމަށް ސިއްހީ މާހިރުން އެދިވަޑައިގެންފި އެވެ.\nގޭގައި ތިބި ސިއްހީ ފަންނުވެރިން ނުކުންނަވާ: އަފްއާލް\nރާއްޖޭގައި ފުރަތަމަ ފަހަރަށް ސިއްހީ ކުއްލި ނުރައްކަލުގެ ހާލަތު އިއުލާނުކޮށްފައިވާ މި ދަނޑިވަޅުގައި، ވަޒީފާ އަދާނުކޮށް ގޭގައި ތިބި ސިއްހީ ފަންނުވެރިން، ދަރުމަވެރިންގެ ގޮތުގައި ނުކުމެ ޚިދުމަތްކުރުން ވަރަށް މުހިއްމު ކަމަށް އޭޑީކޭ ހޮސްޕިޓަލްގެ މެނޭޖިން ޑިރެކްޓަރު އަހުމަދު އަފްއާލް ވިދާޅުވެއްޖެ އެވެ.


އިދާރާތަކުގެ މުވައްޒަފުން ތަމްރީނުކުރުން – އަތޮޅުތައް | އެންޓި-ކޮރަޕްޝަން ކޮމިޝަން\nއިދާރާތަކުގެ މުވައްޒަފުން ތަމްރީނުކުރުން – އަތޮޅުތައް\nމިޕްރޮގްރާމްތަކަކީ ކޮރަޕްޝަނާ ދެކޮޅަށް އާންމު ހޭލުންތެރިކަން އިތުރު ކުރުމަށާއި ދައުލަތުގެ މުވައްޒަފުން ނަޒާހަތްތެރިކަމާއެކު އެ މުވައްޒަފުންގެ ޒިންމާތައް އަދާކުރުމަށް ބާރު އެޅުމުގެގޮތުން އެންޓި-ކޮރަޕްޝަނުން ކޮމިޝަނުން ހިންގާ ޓްރެއިނިންގތަކެކެވެ. ދައުލަތުގެ އިދާރާތަކުގެ މުއައްޒަފުންނަށް ހިންގަނީ2ޕްރޮގްރާމެކެވެ. ފުރަތަމަ ޕްރޮގްރާމަކީ ‘އެންޓި-ކޮރަޕްޝަން ޓްރޭނިންގ ޕްރޮގްރާމް” އެވެ. ދެވަނަ ޕްރޮގްރާމަކީ ‘ޕްރޮކިއުމަންޓް ޕްރޮގްރާމް’ އެވެ. މިގޮތުން އެންޓި-ކޮރަޕްޝަން ޓެރެއިނިންގ ޕްރޮގްރާމްގައި އަލިއަޅުވާލެވެނީ ނަޒާހަތްތެރިކަމާއި، އެންޓި-ކޮރަޕްޝަނާއި، ކޮރަޕްޝަނާއި ދެކޮޅަށް މަސައްކަތްކުރުމަށް ރާއްޖޭގައި އުފެދިފައިވާ ޤާނޫނުތަކަށާއި ގަވައިދުތަކުގެ މުހިއްމުބައިތަކުގެ މައްޗަށެވެ. ޕްރޮކިއުމަންޓް ޓްރެއިނިންގގައި ބައިވެރިން ދައުލަތުގެ މާލިއްޔަތު ގަވައިދުގެ ޕްރޮކިއުމަންޓްގެ ބާބަށް އަހުލުވެރިކުރެވެއެވެ.\nއައްޑޫ ސިޓީގައި އެންޓި-ކޮރަޕްޝަން ކޮމިޝަނުން ހޭލުންތެރިކުރުމުގެ ޕްރޮގްރާމްތަކެއް ހިންގަނީ\nޒިންމާދާރުވެރިން ތަމްރީނުކުރުމުގެ ގޮތުން ހިންގި ޕްރޮގްރާމް


Dhidhdhoo Council In Kuni Ukaalumuge Hidhumai Fashanee - Vaguthu\nހއ. ދިއްދޫ ކައުންސިލުން އެރަށުގެ ގެތަކުން ނެރޭ ކުނި އުކާލުމުގެ ހިދުމަތް ފެށުމަށް ތައްޔާރުވެއްޖެއެވެ.\nދިއްދޫ ކައުންސިލްގެ ރައީސް އަބްދުﷲ ރަޝީދު "ވަގުތަށް" ވިދާޅުވީ، އެރަށުގެ ގެތަކުން ކުނި އުކާލުމުގެ ކަންކަން ކައުންސިލުން ކުރުމަށް ނިންމާފައިވަނީ މިހާރު ގެތަކުން ކުނި ނަގަމުން އަންނަ ފެނަކަ ކުންފުނިން އެ ހިދުމަތް ހުއްޓާލަން ނިންމާފައިވާތީ ކަމަށެވެ. ރަޝީދު ވިދާޅުވި ގޮތުގައި އެ ހިދުމަތް ފެނަކާއިން ހުއްޓާލާނީ އަންނަ ފެބްރުއަރީ މަސް ނިމުމުންނެވެ.\nއެކަން ކުރުމަށް ނިންމާފައިވަނީ ކުނީގެ މައްސަލަ ހައްލު ކުރުމަކީ ކައުންސިލްގެ މައްޗަށް ލާޒިމު ކަމަކަށްވާތީ ރައްޔިތުންނަށް ފަސޭހަ ކޮށްދިނުމުގެ ގޮތުން ކަމަށެވެ.\nއެގޮތުން ކޮންމެ މަހަކު ގޭބިސީތަކުން 150 ރުފިޔާ ނަގާއިރު، ސަރުކާރު އޮފީސްތަކުން 200 ރުފިޔާ ވިޔަފާރިތަކުން 300 ރުފިޔާ ނަގާނެ ކަމަށް އަބްދުﷲ ރަޝީދު ވަނީ ވިދާޅުވެފައެވެ.\n"ގޭގައި އުފެދޭ ކުނި އަދި ކުނިވާ ޒާތުގެ ކުނިތައް ވެސް ކައުންސިލުން ދެން ނަގާނެ" އަބްދުﷲ ރަޝީދު ވިދާޅުވިއެވެ.\nދިއްދޫގައި 1200 ވަރަކަށް ގެ އުޅޭއިރު، މީހުން ދިރިއުޅޭ 800 ވަރަކަށް ގެ ހުރެއެވެ. އެހެން ކަމުން އަހަރެއްގެ މައްޗަށް ކުނި އުކާލައިގެން2މިލިއަނަށްް ވުރެން ގިނަ ރުފިޔާ ލިބޭނެއެވެ..\nއަބްދުﷲ ރަޝީދު ވިދާޅުވީ، މިކަމަށް ބޭނުންވާ ވެހިކަލްތައް ލިބިފައިވާ ކަމަށާއި މާދަމާ ނޫން އަނެއް ދުވަހު ވެހިކަލްތައް ރަށާއި ހަމައަށް އަންނާނެ ކަމަށެވެ. އަދި ކުނި ގޮނޑަށް ބޭނުންވާ ހައިމާކަރު ވެސް ކުރިއަށް އޮތް ހަ މަހެއްހާ ދުވަހުގެ ތެރޭގައި ލިބޭނެ ކަމަށް އޭނާ ވިދާޅުވިއެވެ. މިކަމަށް ހަރަދު ކޮށްފައިވަނީ ކައުންސިލުން ކަމަށް އޭނާ ފާހަގަ ކުރެއްވިއެވެ.\nއޭނާ އިތުރަށް ވިދާޅުވީ، ކައުންސިލުން ކުނި ނެގުމުގެ ކަންކަން ކުރުމަށް ފާސްކޮށްފައިވާ ކަމަށާއި އެއާއި އެކީ މިއަދުން ފެށިގެން މޫދުގެ އިތުރުން ރަށުގެ އެއްވެސް ސަރަހައްދަކަށް ކުނި އެޅުން މަނާ ވާނެ ކަމަށެވެ. އަދި އެގޮތަށް ކުނި އަޅާ ފަރާތްތަކުން ކައުންސިލުން ޖޫރިމަނާ ކުރާނެ ކަމަށް އޭނާ ވިދާޅުވިއެވެ.\nހުޅުމާލެ މަގުތައް ކުނި ކަހަން މުވައްޒަފުން ހޯދަނީ، ރަނގަޅު މުސާރައެއް ލިބޭނެ\nއިކޮނޮމިކް މިނިސްޓްރީން ތިން ކުންފުންޏަކާ ގުޅިގެން އެޕްރެންޓެސްޝިޕް ޕްރޮގްރާމެއް ހިންގަނީ\nމެއި މަހުން ފެށިގެން ހިޔާ ފްލެޓްތަކުން ކުނި ބިލް ކުރަން ފަށަނީ


Thowheed himeney gothah Dheenee thin jamaa-aiy Lankagai manaa kohfi\nދުނިޔެ - ސްރީލަންކާ\nތައުހީދު ހިމެނޭގޮތަށް ދީނީ ތިން ޖަމާއަތް ލަންކާގައި މަނާކޮށްފި\nލަންކާއަށް ދިން ހަމަލާތަކުގައި 250އަށް ވުރެ ގިނަ މީހުން މަރުވި\nކ. މާލެ 14 މެއި 2019 | އަންގާރަ 21:05 4,889\nލަންކާގެ ރައީސް ސިރިސޭނާ. ތައުހީދު ހިމެނޭގޮތަށް ދީނީ ތިން ޖަމާއަތް ލަންކާގައި ވަނީ މަނާ ކޮށްފައި - ހިންދުސްތާނީ ޓައިމްސް\nނެޝަނަލް ތައުހީދު ޖަމާއަތް(އެންޓީޖޭ) ހިމެނޭގޮތަށް ލަންކާގައި ތިން ޖަމާއަތް މަނާ ކޮށްފިއެވެ.\nލަންކާގައި މަނާކުރި ތިން ޖަމާއަތަކީ ތައުހީދު ޖަމާއަތުގެ އިތުރުން ޖަމާއައްތެ މިއްލާތެ އިބްރާހީމް އަދި ވިލާޔަތު އަސް ސޭލާނި އެވެ.\nއެ ތިން ޖަމާއަތް ލަންކާގައި މަނާ ކޮށްފައި ވަނީ މިދިޔަ އެޕްރީލް މަހުގެ 21 ވަނަ ދުވަހު ދިން ބޮމުގެ ހަމަލާތަކާއި ގުޅިގެންނެވެ. ލަންކާ ސަރުކާރުން ބުނެފައިވަނީ ބޮމުގެ ހަމަލާތައް ދީފައިވަނީ ނެޝަނަލް ތައުހީދު ޖަމާއަތުން ކަން ތަހުގީގުން ހާމަ ވާކަމަށެވެ. ދެން މަނާ ކުރި ދެ ޖަމާއަތް އެ ހަމަލާތަކުގައި ބައިވެރިވި ކަމެއް ނުވަތަ ބައިވެރިވެފައިވަނީ ކިހާ މިންވަރަކަށް ކަމެއް ހާމަކޮށްފައެއް ނުވެއެވެ.\nލަންކާއަށް ދިން ހަމަލާތަކުގައި 250އަށް ވުރެ ގިނަ މީހުން މަރުވެފައިވާއިރު އެހަމަލާ ތަކުގައި އެތައް ބަޔަކު ޒަޚަމްވިއެވެ. އެހަމަލާތަކާއި ގުޅިގެން ލަންކާއިން ބޭރުގެ ގައުމުތަކުގެ 600 މީހުން ވަނީ އެގައުމުން ބޭރުކޮށްފައެވެ.\nމިދިޔަ މަހު ދިން ބޮން ގޮއްވުމުގެ ހަމަލާތަކާއެކު ލަންކާގައި ވަނީ ދީނީ ހަމަނުޖެހުންތައް ބޮޑުވެފައެވެ. އެގޮތުން ދީނީ ހަމަނުޖެހުންތައް ބޮޑުވެ ލަންކާގެ ނޯތު ވެސްޓަން ޕްރޮވިންސްގެ މުސްލިމު ހިސާބުތަކުގައި އުޅޭ މީހުންގެ ފިހާރަތަކަށް ވަނީ ގެއްލުން ދީފައެވެ.އެގޮތުން އެސަރަހައްދުގައި އުޅޭ މުސްލިމުންގެ ކާރުތަކަށާއި ސައިކަލްތަކުގައި ވަނީ ރޯކޮށްލާފައެވެ. މީގެ އިތުރުން މުސްލިމުންގެ މިސްކިތްތަކަށް ވަނީ ހަމަލާ ދީފައެވެ. މި ހަމަނުޖެހުންތަކުގައި 45 އަހަރުގެ މުސްލިމު ފިރިހެނަކު ވަނީ ހޮސްޕިޓަލުގައި ފަރުވާ ދެމުން ދަނިކޮށް މަރުވެފައެވެ.\nލަންކާގައ ހޯމަދުވަހުގެ ރޭ އިއުލާންކުރި ކާފިއު އެރޭ ފަތިހު އުވާލި ނަމަވެސް އަންގާރަ ދުވަހުގެ ރޭ ވެސް ވަނީ ރޭގަނޑު9އިން ފަތިހު4އަށް ކާފިއު އިއުލާން ކޮށްފައެވެ.\nއެންމެ ފަހުން އަޕްޑޭޓް ކުރީ:3މަސް ކުރިން | ރިވިއު ކުރީ: އައިޝަތު ޝާނީ


ޔަތީމު ކުއްޖެއް އަމިއްލަކޮށް އާޒިމްގެ ދެމަފަރިން ދެއްކި ނަމޫނާ\n25 އަހަރު ފަހުން ޔަތީމު ކުއްޖެއް އަމިއްލަކޮށް އާޒިމްގެ ދެމަފަރިން ދެއްކި ނަމޫނާ\n16 ޖޫން 2022 - 09:51 0\n"އެންމެ ފުރަތަމަ ބޭބީ ގެއަށް ގެނައި ދުވަހުން ފެށިގެން އަމިއްލަ ދަރިއެއް ލިބުނު ކަމުގެ އިހުސާސް ކުރެވުނު. ބުނެދޭން ނޭންގޭހާވެސް އުފާވި. މިހާ ގިނަ ދުވަސްކޮށްފަ ދަރިއަކު އަމިއްލަ ކުރަން، މައިން ބަފައިންގެ ލޯބި ދޭނެ ކުއްޖަކު ލިބުނީމަ،"\nދަރިއަކު ހޯދުމަށް އުތުރުގެ ރަށަކަށް ނިސްބަތްވާ، އަހުމަދު އާޒިމްގެ ދެމަފިރިން ކުރި 25 އަހަރުގެ ދިގު އިންތިޒާރުގައި ކުލަ ޖެހި ދިރިއުޅުމަށް އުފާވެރިކަން ގެނެސްދިން ގޮތުގެ ވާހަކަ އޭނާ ފެށީ ހިނިތުންވުމާ އެކު އެވެ.\nދެ އަހަރުގެ މަސައްކަތުން ދައުލަތުން ޔަތީމު ކުއްޖަކު ބަލަން އެ ދެމަފިރިން ހަވާލުވީ އެވެ. އެއީ ކިހާ ބޮޑު ޒިންމާއެއްކަން މީގެ ކުރިން ތަޖުރިބާ ކުރެވިފައި ނުވި ނަމަވެސް އެ ދެމަފިރިންނަށް ދަރިއެއްގެ ލޯބި ދެވޭނެކަން ޔަގީންވާތީ އެވެ.\nއަހަރު ނުވާ އާލާ ގެނެސް ބަލަން ފެށުމަކީ އެ ދެމަފިރިންގެ އިތުރުން އާއިލާއަށްވެސް ލިބުނު އުފާވެރިކަމެކެވެ.\n"އާއިލާ މީހުންވެސް ނުފެނި، އެހެން ދުވަހެއް ދިޔަސް، ގުޅާނެ. ހާލު ބަލާނެ. ވަރަށް ލޯބިވޭ ހަމަ އެންމެންވެސް. އަމިއްލަ ދަރިއެއްހެން ލޯބިދޭ،" އާޒިމް ކިޔައިދިނެވެ.\nދީނުގައި ޔަތީމު ކުދިން ބެލުން\nޔަތީމު, ފަގީރު އަޅާލާނެ މީހަކު ނެތިފައި ތިބި ކުޑަކުދިން އެމީހެއްގެ އަމިއްލަ ދަރިއެއް ފަދައިން ތަރުބިއްޔަތުކޮށް މުޖްތަމައު ތެރެއަށް ނެރެދިނުމަކީ އިސްލާމް ދީން އެކަމަކަށް ވަރަށް ބޮޑަށް ބާރު އަޅާ ކަމެކެވެ.\nހާއްސަގޮތެއްގައި އާއިލާ ގެއްލި ގޮސްފައިވާ ކުދީން، ނުވަތަ ހާދިސާ އެއް މެދުވެރިވެގެން އާއިލާ އެއް ނެތް ކުދީންނެވެ. ނުވަތަ އެނޫންވެސް ގޮތަކުން އަޅާލާނެ މީހަކު ނެތިފައިވާ ތުއްތު ކުދިންނެވެ. ނަމަވެސް، އެކަން ކުރަން އޮންނަނީ ކުއްޖާގެ ނަސަބު ބަދަލުކުރުމަކާ ނުލާ އެވެ.\nކުޑަކުދިންގެ ހިޔާ ނުވަތަ ދައުލަތުގެ ބެލުމުގެ ދަށުގައި ވެސް ތިބެނީ މިފަދަ ކުދީންނެވެ. ޔަތީމު ވެފައި ތިބޭ ކުދީންނެވެ. މައިންބަފައިންގެ އަޅާލުން ނުލިބޭ ނުވަތަ އެކުދިން ބެލުމަށް މައިންބަފައިން ނުކުޅެދިފައި ތިބޭ ކުދީންނެވެ. ޖިންސީ ގޯނާގެ ޝިކާރައަކަށްވެފައިވާ ކުދީންނެވެ.\nއެ ކުދިން އެދިއެދި ތިބެނީ އަޅާލުމާއި އޯގާތެރިކަމެވެ. އާއިލާއެއްގެ ފުރިހަމަ ލޯތްބެވެ.\nއެކަމަކު އެ އެދުމުން މަހުރޫމްވެފައިވާ އެތަކެއް ކުދީންނެއް ކުޑަކުޑަ ރާއްޖޭގައި ވެސް އެބަތިއްބެވެ.\nހިޔާ އާއި އަމާންވެށި؛ އަދަދުތަކުން\nދަ ކްރައުން ކޮމްޕެނީ އިން ސަރުކާރަށް ދިން ހިލޭ އެހީއެއްގެ ދަށުން އިމާރާތްކޮށް، 2006 ވަނަ އަހަރު ހުޅުވި "ކުޑަކުދިންގެ ހިޔާ" އަކީ މައިންބަފައިން ނުވަތަ ޝަރުއީ ބަލަދުވެރިން ނެތް އަދި އެ ކުދިން ބަލާނެ އެއްވެސް މީހަކު ނެތިގެން ނުވަތަ އެކިއެކި މައްސަލަތަކުގައި މައިންބަފައިން ބަންދުވެގެން ބެލޭނެ އެހެން ގޮތެއް ނެތިފައިވާ ކުދިން ބޭތިއްބުމަށް ދައުލަތުން ގާއިމް ކުރި ތަނެކެވެ. އަދި އެ ފަހުން، 13 އަހަރުން ދަށުގެ ކުދިން ބައިތިއްބާނެ ތަނެއް ކަމަށް ހުޅުމާލެ "ފިޔަވަތި" ހަމަޖެއްސި އެވެ.\nއެކި އެކި ސަބަބުތަކާ ގުޅިގެން ދައުލަތުގެ ބެލުމުގެ ދަށަށް ނެގޭ ކުޑަކުދިން އިޖުތިމާއީ އަދި އާއިލީ ގުޅުމުގެ ތެރެއިން ބޮޑުވުމުގެ ފުރުސަތު ފަހިކޮށްދިނުމުގެ ގޮތުން ރާއްޖޭގެ އެކި ސަރަހައްދުތަކުގައި ވަނީ މަރުކަޒުތައް ގާއިމްކޮށް ކުދިން ބަދަލުކުރުމަށް "އަމާންވެށި" ނަމުގައި ޕްރޮގްރާމެއް ފަށާފަ އެވެ.\nމި އަހަރުގެ މިހާތަނަށް 203 ކުދިން ދައުލަތުގެ ބެލުމުގެ ދަށުގައި އެބަ ތިއްބެވެ. އެއީ 89 އަންހެން ކުދިނަނާއި 114 ފިރިހެން ކުދިންނެވެ. އޭގެ ތެރެއިން 89 ކުއްޖަކު ދިރިއުޅެމުންދަނީ ފިޔަވަތީގަ އެވެ. އަދި 107 ކުއްޖަކު ދިރިއުޅެމުންދަނީ އަމާން ވެށީގަ އެވެ.\nމި އަހަރުގެ މިހާތަނަށް ހަތަރު ކުދިން ބެލުމަށް އާއިލާތަކަށް ހަވާލުކޮށްފައިވާއިރު، 17 ކުއްޖަކު ވަނީ އެ ކުދިންގެ އައިލާއާ ހަވާލުކޮށްފަ އެވެ. އޭގެ ތެރެއިން 18 އަހަރު ފުރިފައިވާ ހަތަރު ކުއްޖަކަށް ވަނީ ވަޒީފާގެ ފުރުސަތު ހޯދައިދީފަ އެވެ.\nދައުލަތުގެ ބެލުމުގެ ދަށުގައި ތިބި ކުދިންގެ ތެރެއިން ބަލަން ބޭނުން ވެގެން މި އަހަރު މިހާތަނަށް ފަސް އާއިލާއަކުން ހުށަހަޅާފައިވެ އެވެ. އާއިލާތަކާ ހަވާލު ކުރުމަށް ދެ ކުއްޖެއްގެ ކަންކަން އޮތީ ކޯޓު މަރުހަލާގަ އެވެ.\nފޮސްޓާ ކުރަންވީ ކީއްވެ؟\n"މިއީ ދީނީ ގޮތުން ބަލާއިރުވެސް ކޮށްދެވޭ ވަރަށް ބޮޑު ހެޔޮކަމެއް. އަދި ކުދިންނަށްވެސް އަޅުގަނޑުމެން އަޅާލުމުގައި މި ދެވޭ، އެހީތެރިކަން އެއީ އަސްލު އެންމެ ބޮޑު އެއް މަގްސަދަކީ. މިފަދަ ކުއްޖަކަށް އަޅުގަނޑުމެންގެ ފަރާތުން ލޯބި ލިބި އާއިލާއެއް ލިބުން،" އާޒިމް ބުންޏެވެ.\nދައުލަތުގެ ފަރާތުން ބެލެހެއްޓުމަށް ނަގާ ކުދިން ބަލަހައްޓާ ތަންތަނުގައި ދިރިއުޅޭ ކުދިންނަކީ ކުޑަކުދިންގެ ހިޔާއަށް ނަގާ ކުދިންގެ ގޮތުގައި ތިބެނީ "ލޭބަލް" ކޮށްފަ އެވެ. ކުޑަކުދިންގެ ހިޔާއިން ރަށްރަށުގެ އަމާންވެށި ތަކަށް ބަދަލު ކުރި ނަމަވެސް އެ ބޭއިންސާފު ލައްގަނޑުން ސަލާމަތެއް ނުވެ އެވެ.\n"އަމާންވެއްޓަށް" ބަދަލު ކުރިޔަސް އެކުދިންގެ "ކަޅު" މާޒީގެ ހިޔަނީގެ ބޭރަށް ނުކުމެވޭ ގޮތެއް ނުވެ އެވެ. ދެމެމުން، ފިރުކެމުން، މައްޗަށް އަރަން މަސައްކަތްކުރާ ކޮންމެ ފަހަރަކު، ފައިގައި ހިފައި ދަމާ ގެނެސް ހަމަ އެ ވަޅުގަނޑުގެ އަޑިއަށް ގަންބާލަ އެވެ.\nނޭނގި ވިޔަސް އަދި އެނގިގެން ވިޔަސް އެކަން ކުރަނީ މުޖުތަމައުގައި ތިބި އެކުދިންނަށްވުރެ "ގަދަރުވެރި" އެތައް ގޮތަކުން "ނަސީބު ރަނގަޅު" މީހުންނެވެ. އެ މީހުން، އެ ކުދިންގެ ހިތުގައި ލާފައިވާ ފާރުތައް ފަސޭހަވާން ފުރުސަތެއް ނުދެ އެވެ. ކުޑަކުދިންގެ ހިޔާގައި އުޅެ، އެ ތަނުން ޖެހުނު "ޔަތީމު" ލައްގަނޑު ހަޔާތުން ފިލުވާނެ ޖާގައެއް ނުދެ އެވެ. އަމުދުން، ރަނގަޅު އަހުލާގާއި ހުލްގު ދައްކައިގެން އެ މީހުންގެ މެދުން ހަމަހަމަ މަގާމެއް ހޯދާނެ ތަނެއް ނުދެ އެވެ.\nއެފަދަ ކުދިންގެ އެ ހާލަތާ މެދު ހަމްދަރުދީވެ އެ ކުދިންނަށްވެސް ރަނގަޅު މުސްތަގުބަލެއް ހޯދައި ދިނުމަށްޓަކައި އެ ކުދިން ބަލަން ބޭނުން މީހުންނާ ހަވާލު ކުރަން ޖެހޭ ކަމަށް ބައެއް މީހުން ދެކެ އެވެ.\n"ދަރިން ނުލިބޭ މީހުންނާއި، ދަރިން ހުއްޓަސް ތަނަވަސްކަން ހުރި މީހުން އެފަދަ ޔަތީމު ކުދިންނަށް ހަރަދުކުރަން ނުވަތަ ބަލަން ބޭނުންވާ މީހުންނަށް އެއީ ހަމަ ނަސީބެއް،" ދައުލަތުގެ ބެލުމުގެ ދަށުން ކުއްޖަކު ބަލަން ބޭނުންވެ އަދި އެ ފުރުސަތު ނުލިބި ހުރި މުހައްމަދު ބުންޏެވެ.\nވާހަކަ ދައްކާލި ގިނަ މީހުން ގަބޫލުކުރާ ގޮތުގައި ޖެންޑާއަށް ގެންދާ ކުދިން ބަލަން ތިބީ ތައްޔާރަށެވެ. ނަމަވެސް ރާއްޖޭގައި އެފަދަ ކުއްޖަކު ހޯދުމަށް ކުރަން ޖެހޭ މަސައްކަތް ގިނަ ކަން ފާހަގަ ކުރި އެވެ.\nފޮސްޓާ ކުރާނެ ގޮތް\n"ކުއްޖަކު ބަލަން ގެންނަން ބޭނުން. އެކަމަކު ކިހިނެތް ކަމެއް ނޭނގޭ ކުއްޖަކު ބަލަން ގެންނާނީ. ބައެއް މީހުން ހުރޭ ގެނެސްގެން ބަލާ. އެކަމަކު އަދި އެ ނަސީބުވެސް ނުލިބިފަ،" ޖެންޑާއިން ކުއްޖަކު ބަލަން ބޭނުންވާ މީހަކު ބުންޏެވެ.\nކުދިން ބަލަހައްޓައިދިނުމަށް އެދި ހުށަހަޅާނީ، މިނިސްޓްރީން އެކުލަވައިލައިފައިވާ "ދައުލަތުގެ ބެލުމުގެ ދަށުގައި ތިބޭ ކުދިން ބަލަހައްޓައިދިނުމަށް އެދި ހުށަހަޅާ ފޯމު" އިންނެވެ. އެ މީހަކު ދިވެއްސަކަށް ވުމުގެ އިތުރުން އުމުރުން 25 އަހަރާއި 65 އަހަރާ ދެމެދުގެ މީހަކަށް ވާން ޖެހެ އެވެ.\nކުއްޖަކު ބެލުމަށް ޝައުގުވެރިކަން ފާޅުކުރާ މިހަކީ ހައްދެއް ކަނޑައެޅިފައިވާ ކުށެއް ކޮށްފައި ނުވާ މީހަކަށްވެސް ވާން ޖެހެ އެވެ.\nދައުލަތުގެ ބެލުމުގެ ދަށުގައި ތިބ ކުދިން ބެލެހެއްޓުން ހަވާލުކުރުމާ ބެހޭ އުސޫލުގެ ދަށުން ބެލުމުގެ ފުރުސަތު ދޭނީ، ދައުލަތުގެ ބެލުމުގެދަށުގައިވާ ކުދިންގެ ތެރެއިންވެސް ވަކި ޝަރުތު ތަކެއް ހަމަވާ ކުދިންނަށެވެ.\nދައުލަތުގެ ބެލުމުގެ ދަށަށް ގެނެވޭ ކުދިންގެ ތެރެއިން، އެ ކުދިންގެ މައިންބަފައިން ނުވަތަ ޝަރުއީ ބަލަދުވެރިން ދުނިޔޭގައި ތިބެމެ ނުބަލާ ދޫކޮށްލާ ކުދިން ނުވަތަ ބެލުމަށް އިންކާރުކޮށްފައިވާ ކުދިން.\nދައުލަތުގެ ބެލުމުގެ ދަށަށް ގެނެވޭ ކުދިންގެ ތެރެއިން އެއްވެސް ސަބަބަކާހުރެ އެ ކުދިންގެ އާއިލާއާއެކު ދިރިއުޅެވެން ނެތް ކުދިން.\nދައުލަތުގެ ބެލުމުގެ ދަށުގައި ކުދިން އުޅެފައިވާ މުއްދަތުގައި އާއިލާގެ ފަރާތުން ކުދިންނާ ބައްދަލުނުކޮށް، ހާލު ވެސް ބަލައިނުލާ އަދި އާއިލާގެ ފަރާތުން ކުދިންނާ ގުޅުމެއް ނުބާއްވާ ކުދިންކަމަށް ރެކޯޑުތަކުން ފެންނަ ކުދިން.\nދައުލަތުގެ ބެލުމުގެ ދަށުގައި ކުދިން އުޅެފައިވާ މުއްދަތުގެ ތެރޭގައި އާއިލާގެ ފަރާތުން ކުދިންނާ ބައްދަލުކޮށް، ހާލު ބަލައި އަދި އާއިލާގެ ފަރާތުން ކުދިންނާ ގުޅުން ބޭއްވި ނަމަވެސް، ކުދިން ބެލުމަށް ނުވަތަ ކުދިންނާ ހަވާލުވުމަށް އާއިލާގެ ހާލަތު ހުރި ގޮތުން އުޒުރުވެރިވާ އާއިލާތަކުގެ ކުދިން.\nކުދިން ބެލުމަށް ޝައުގުވެރިކަން ފާޅުކޮށްފައިވާ ފަރާތްތަކުގެ ތެރެއިން ކުއްޖާ ބެލެހެއްޓުމަށް ހަވާލުކުރާނީ ކުއްޖާ ހަވާލުކުރެވޭ ފަރާތުގެ ހާލަތު ދެނެގަތުމަށް ހަދާ އެސެސްމެންޓު ގައި ހުރި މައުލޫމާތަށް ބަލާ ފޮސްޓާ ޕެނަލުން ނިންމާ އާއިލާއަކަށް ނުވަތަ މީހަކަށެވެ.\nކުއްޖާ ބެލެހެއްޓުމާއި ތަރުބިއްޔަތުކުރުމާ ގުޅޭ ގޮތުން، އާންމުކޮށް މައިންބަފައިންގެ މައްޗަށް ދަރިން ބެލެހެއްޓުމާއި ތަރުބިއްޔަތު ކުރުމުގައި މަތިކޮށްފައިވާ އެންމެހައި ޒިންމާތައް، ކުއްޖާ ބަލަހައްޓާ ފަރާތުގެ މައްޗަށް ވެސް ހިނގާނެ އެވެ.\nދައުލަތުގެ ބެލުމުގެ ދަށުގައި އާއިލާގެ އަޅާލުމާއި އޯގާތެރި ލޯބި ނުލިބޭ ހާލު އާއިލާގެ މެމްބަރެއްގެ އަޑު އަހާލަން ލިބުމުގެ ނަސީބު ނުލިބެނީ ކިތައް ކުދިންނަށްތޯ މުޅި މުޖުތަމައު އަމިއްލަ ނަފްސާ ސުވާލުކުރަންޖެހެ އެވެ.\nދައުލަތުގެ ބެލުމުގެ ދަށަށް ނަގާ ކުދިންނަކީ އެއްވެސް ހާލެއްގައި ކުށްވެރިވެގެން ނަގާ ކުދީންނެއް ނޫނެވެ. އެކަމަކު އެ ކުދިން އެ ބޭނުންވާ ރައްކާތެރިކަން ފޯރުކޮށްދޭނެ ފަރާތެއް ނެތުމުގެ ސަބަބުން އެ ކުދިން ދައުލަތަށް ނެގޭ ހިސާބުން އެ ކުދިންނާ މެދު މީހުން ދެކޭ ގޮތް ބަދަލުވެގެންދެ އެވެ. އެ ކުދިންނަކީ ގޯސް އާދަތަކަށް ހުށަހެޅިފައިވާ، މުޖުތަމައުއަށް ހުރި ނުރައްކަލެއްގެ ގޮތުގައި ބަލަންފަށަ އެވެ.\nހަމަޖެހުމުގެ ނޭވާއެއް ދޫކޮށްލުމަށް ފަހު އެ ކުދިންގެ އިހުސާސްތަކާއި ވާހަކަތަކާމެދު ވިސްނާލަންޖެހެ އެވެ. އެ ކުދިން ހަމައެކަނި ބޭނުން އެވަނީ މުޖުތަމައުގެ ބަލައިގަތުމެވެ. މަންމަ އާއި ބައްޕައެއްގެ އޯގާތެރިކަމާއި ލޯތްބެވެ. އާއިލާއެއްގެ އަޅާލުމާ އެއްބާރުލުމެވެ.\nމިއީ މިކަމުގެ ވިސްނުން ބަދަލުކުރަންޖެހޭ ސަބަބެވެ. މުޖުތަމައުއިން އެ ކުދިން ބަލައިގަންނަން ޖެހެ އެވެ. ނުވިސްނޭ ކަންކަމުގެ ހެޔޮ ނުބައި ވަކިކުރަން ނޭނގޭ އުމުރުގައި ގެންގޮސް ގޮތްނޭނގޭ ބައެއްގެ އަތްމައްޗަށް ދާން މަޖުބޫރުވީ ނަމަވެސް އެއީ އެކުދިންގެ ކުށެއް ނޫންކަން އެހެން މީހުންނަށް އެނގި، ވިސްނެންވެއްޖެ އެވެ.\nއެ ކުދިންނަކީ މުޅި ދިވެހި މުޖުތަމައުގެ ލޯތްބާއި އަޅާލުން ބޭނުންވާ ކުދިން ތަކެއްކަން އެނގި އެ ކުދިން ބެލުމަށް އެހެން މީހުން ހޭލުންތެރިވެސް ވާން ޖެހެ އެވެ.\nޖެންޑާ މިނިސްޓަރު އައިޝާ ދީދީ\nނިކަމެތި ކުއްޖެއްގެ ބެލެނިވެރިކަމުގެ ޒިންމާގެ މިސާލެއް\n160 މިލިއަނަށްވުރެ ގިނަ ކުޑަކުދިންނަށް މަސައްކަތްކުރަން މަޖުބޫރު\nވާގޮތް: ކުޑަކުދިން އިނގިލި ބޯ ސަބަބުތަކާއި ހުއްޓުވާނެ ގޮތް


SunOnline: Muassasaa thakun jinaaee massalathah balan amuru kuraanan: PG\nމުއައްސަސާތަކުން ޖިނާއީ މައްސަލަތައް ބަލަން އަމުރުކުރާނަން: ޕީޖީ\nޕްރޮސެކިއުޓަރ ޖެނެރަލް ހުސައިން ޝަމީމް --- ސަން ފޮޓޯ/ ފަޔާޒު މޫސާ\nދައުލަތުގެ އިދާރާތަކަށް ހުށަހަޅާ ޖިނާއީ މައްސަލަތައް ނުބަލާކަމުގެ ޝަކުވާ ލިބިއްޖެނަމަ އެކަންކަން ބެލުމަށް އަމުރު ކުރައްވާނެކަމަށް ޕްރޮސެކިއުޓާ ޖެނެރަލް ހުސައިން ޝަމީމް ވިދާޅުވެއްޖެއެވެ.\nމިއަދު އޮތް ނޫސްވެރިންގެ ބައްދަލުވުމެއްގައި ޕްރޮސެކިއުޓަރ ޖެނެރަލް ހުސައިން ޝަމީމް ވިދާޅުވީ އެކިއެކި ފަރާތްތަކުން ދައުލަތުގެ މުއައްސަސާތަކަށް ހުށަހަޅާ މައްސަލަތައް ނުބަލާކަމުގެ ޝަކުވާގެ އަޑުތައް ގަދަ ކަމަށެވެ.\n"އަޅުގަނޑުމެން އަބަދުވެސް ކަންބޮޑުވާ ކަމެއް މިއީ ޝަރީއަތް ނިމެންދެން ބަންދުގައި ތިބޭ މީހުންގެ ވާހަކައާއި މައްސަލަތަކުގެ ޝަރީއަތް ނުހިނގާ މައްސަލަ،" އޭނާ ވިދާޅިވިއެެވެ.\nއެކަމާ ގުޅިގެން މިއަހަރުގެ ކުރީކޮޅުގައި ވަނީ އެ މައްސަލަތައް އަވަހަށް ބެލުމަށް ގޮތްތަކެއް ނިންމުމަށް މަޝްވަރާ ކުރި ކަމަށް ޝަމީމް ވިދާޅުވިއެވެ. އެހެންނަމަވެސް ކޮވިޑް-19 އާ ގުޅިގެން އެ މަސައްކަތްތައް ކޮންމެވެސް ވަރަކަށް މަޑުޖެހިފައިވާ ކަމަށް އޭނާ ފާހަގަކުރެއްވިއެވެ.\nޝަމީމް ވިދާޅުވީ ދައުލަތުގެ މުއައްސަސާއަކަށް ހުށަހަޅާ ޖިނާއީ މައްސަލައެއް ނުބަލައިފި ނަމަ، އެ މައްސަލަ ބަލަން އަމުރުކުރުމުގެ ބާރު ޕްރޮސެކިއުޓަރ ޖެނެރަލަށް ލިބިގެންވާ ކަމަށެވެ.\n"އަޅުގަނޑު އެ ބާރުގެ ބޭނުންކުރާނަން، [މައްސަލައެއް] ސަމާލުކަމަށް އައިސްފިއްޔާ،" ޝަމީމް ވިދަޅުވިއެވެ.\n"މައްސަލައެއް ހުށަހަޅައިގެން ނުބެލިގެން އެކަމުގެ ޝަކުވާއެއް އޮތިއްޔާ ޕީޖީ އޮފީހުން އެ މައްސަލަ ބެލޭނެ ނިޒާމުތައް މިހާރުވެސް އޮތީ ހަމަޖެހިފައި. އެއީ ގާނޫނުން ހުއްދަ ނިޒާމެއް. ގާނޫނު ދަންނަ ނިޒާމެއް،"\nޝަމީމް ވިދާޅުވީ މުއައްސަސާއަކަށް މީހަކު ހުށަހަޅާ މައްސަލައެއް އެ އިދާރާއަކުން ހައްލު ކުރަންޖެހޭނެކަމަށް ގަބޫލުކުރައްވާ ކަމަށެވެ. އަދި މައްސަލައެއް ނުބަލައިގެން އެކަމުގެ ޝަކުވާއެއް އޮތްނަމަ އެ ޝަކުވާއެއް ޕީޖީ އޮފީހަށް ހުށަހެޅުމަށް އެދިވަޑައިގަންނަވާ ކަމަށެވެ.


"Dheenaa dhekolhu meeheh kamugaiviyas, adhaavaaitheriehge gothugai balaigen nuvaane, emeehakee hidhaayathu dhevidhaane meeheh" | Thiladhun\n"ދީނާ ދެކޮޅު މީހެއް ކަމުގައިވިޔަސް، އަދާވާތްތެރިއެއްގެ ގޮތުގައި ބަލައިގެން ނުވާނެ، އެމީހަކީ ހިދާޔަތު ދެވިދާނެ މީހެއް"\nއަލީ އާދިލް ޖެނުއަރީ 15, 2020\nދީނާ ދެކޮޅު މީހެއް ކަމުގައިވިޔަސް، އެމީހަކީ ހިދާޔަތު ދެވިދާނެ މީހެއްގެ ގޮތުގައި ބަލަން ޖެހޭ ކަމަށާއި އެއީ އަދާވާތްތެރިއެއްގެ ގޮތުގައި ބަލައިގެން ނުވާނެ ކަމަށް ޒިންބާބުވޭގެ މަޝްހޫރު ދީނީ އިލްމުވެރިޔާ މުފްތީ މެންކު ވިދާޅުވެއްޖެއެވެ.\nމުފްތީ މެންކު ރާއްޖެއަށް ކުރައްވާ ދަތުރުގެ ތެރެއިން މާލެ ސިޓީގެ ކާނިވާ ސަރަހައްދުގައި މިރޭ ބޭއްވި ދަރުސްގައި ވާހަކަދައްކަވަމުން ވިދާޅުވީ ދީން ދޭހަވުމުގައި އަދި ދީނަށް އަމަލުކުރުމުގައި ބޭނުންކުރަން ޖެހޭނީ ހަރުކަށި ގޮތްތައް ނޫން ކަމަށާއި އެއީ އަގީދާގެ ގޮތުން އިސްލާމްދީނާ ދެކޮޅު މީހެއް ކަމުގައިވީ ނަމަވެސް، އެމީހަކާ ދޭތެރޭގައި މުއާމަލާތްކުރަން ޖެހޭނީ އޯގާތެރިކަމާއެކު ކަމަށް މެންކު ވިދާޅުވިއެވެ.\nމުފްތީ މެންކު އިތުރަށް ވިދާޅުވީ ބައެއް ފަހަރަށް ދީނާ ދުރުވެގެން ގޮސް، ދީނުގައި ކުރަން އަންގަވާފައިވާ ކަންތައްތައް ނުކުރެވިގެންދާ ކަމަށާއި އަނެއްބައި ފަހަރަށް ދީނުގައި ކަންތައްތައް ކުރަން އޮތް ގޮތް ނޫން އެހެން ގޮތަކަށް ދީން ދޭހަކޮށްގެން، ހަރުކަށިކަމާއެކު މީހުންނާ ދޭތެރޭގައި މުއާމަލާތުކުރަމުންދާ ކަމަށެވެ.\n"ދީން ދޭހަވުމުގައި އަދި ދީނަށް އަމަލުކުރުމުގައި އަޅުގަނޑުމެން ހަރުކަށި ގޮތްތަކެއް ނޫން ބޭނުންކުރަން ޖެހޭނީ. އެއީ އަގީދާގެ ގޮތުން އަޅުގަނޑުމެންނާ ދެކޮޅު މީހެއް ކަމުގައިވީ ނަމަވެސް، އެމީހަކާ ދޭތެރޭގައި މުއާމަލާތުކުރަން ޖެހޭނީ އޯގާތެރިކަމާއެކުގައި. މާތްﷲ ކޮންމެވެސް ދުވަހަކުން އެމީހަކަށް ރަހުމަތްލައްވައި، އެމީހަކު އިސްލާމްދީނަށް އަތުވެދާނެ. އެހެންވީމާ އަޅުގަނޑުމެން އަދާވާތްތެރިއެއްގެ ގޮތުގައެއް ނޫން ބަލަންޖެހޭނީ. އަޅުގަނޑުމެން ބަލަންޖެހޭނީ އަޅުގަނޑުމެންގެ ފަރާތުން އެމީހަކަށް ހިދާޔަތު ދެވިދާނެ މީހެއްގެ ގޮތުގައި،"\nމުފްތީ މެންކު ވިދާޅުވީ މޫސާގެފާނާއި ހާރޫނުގެފާނަށް ވެސް މާތްﷲ އެންގެވީ ފިރުއައުނާ ބައްދަލުކޮށް މަޑުމައިތިރިމާއެކު ވާހަކަދެއްކުމަށް ކަމަށާއި މާތް ނަބިއްޔާގެ އަސްހާބުންނަށް ހަރުކަށި ގޮތް ބޭނުންކުރާ ކަމަށްވާނަމަ، އެބޭކަލުން ދުރަށްޖެހިވަޑައިގަންނަވާނެ ކަމަށް މާތް ނަބިއްޔާއަށް މާތްﷲ އިރުޝާދުދެއްވި ކަމަށެވެ.\nއެހެންވެގެން ރަސޫލާއަށް އެންގެވީ އޯގާތެރިވުމަށް. ނޫހުގެފާނު 950 އަހަރުވަންދެން މާތްﷲގެ ދީނަށް ގޮވާލެއްވުމުގައި އުޅުއްވި އިރުވެސް އެ ދިގު މުއްދަތުގައި ނޫހުގެފާނު މީހަކަށް ގޯނާއެއްދީ، މީހަކު މަރާލައި، މީހަކަށް އަނިޔާއެއް ދީފައެއް ނުވޭ،\nމުފްތީ މެންކުގެ ދަތުރުގައި ބުރާސްފަތި ދުވަހު ދަރުސް ދެއްވުމަށް ހަމަޖައްސާފައިވަނީ ކުޅުދުއްފުށީ ސިޓީގައެވެ. އެ ދަރުސްގައި އިސްލާމްދީން މާނަކުރާއިރު މާނަކުރަން ޖެހޭ އަސްލު ގޮތާ ބެހޭގޮތުން ދަރުސް ދެއްވުމަށް ވަނީ ހަމަޖެހިފައެވެ.\nއަންނަ ހުކުރު ދުވަހު އިސްލާމީ މަރުކަޒުގައި ހުކުރު ހުތުބާ ދެއްވާނީވެސް މުފްތީ މެންކު ކަމަށް އިސްލާމިކް މިނިސްޓްރީން މައުލޫމާތު ދެއެވެ. ހުތުބާގެ މައުލޫއަކަށް ކަނޑައަޅާފައިވަނީ ހަލާލު ގޮތުގައި ފައިސާ އާއި މުދާ ހޯދައި ހަރަދު ކުރުން ކަމަށް އިސްލާމިކް މިނިސްޓްރީން ބުނެއެވެ.\nޙަސަން ޒަރީރު :\n15 ޖެނުއަރީ, 2020 | 1:00\nއިސްލާމްދީން ނޫން އެހެންދީނެއްގެ މީހަކަށްވުމަކީ އެއްވެސް މައްސަލައެއްނޫން މައްސަލައަކަށްވަނީ މަލާމާތްކޮށް ފުރައްސާރަކޮށް ވީޑިއޯހަދައި ބަޔާންތައްނެރެ އާއްމުކުރީމަ\nޟިރާއްޖޭގަ އެބައުޅޭ ހިންދޫން ބުޑިސްޠުން ކްރިސްޓިއަނުން އިރަށް އަޅުކަންކުރާމީހުން އެކަމު މީންމީހެއްގެ މައްސަލައެއްނެއް ހަމައެާއިއެކު އަހަރެމެންވެސް އެމީހުންގެ ދީނަށް ފުރައްސާރަކޮށް މަލާމާތްކޮށް ހަޖުލެއްނުޖަހަން އެހެންނަމަ ބުނެވިދާނެ އަހަރެމެން އެހެންހަދާތީ ކުރާކަމެކޭ\nއައު ދިރާސީ އަހަރު ފެށޭނީ އަންނަ އަހަރުގެ އޮގަސްޓުގައި


ފީފާ ވޯލްޑް ކަޕް 2018ގެ ގުރުނެގުން ރޭ ބާއްވައިފި | Atoll News\nފީފާ ވޯލްޑް ކަޕް 2018ގެ ގުރުނެގުން ރޭ ބާއްވައިފި\nޝާއިޢު ކުރީ: ޢަބްދުލް ޙަންނާން ޑިސެމްބަރ 2, 2017, 11:12\n2018 ވަނަ އަހަރު ރަޝިއާގައި ބާއްވާ ދުނިޔޭގެ 21 ވަނަ ފުޓްބޯޅަ މުބާރާތަށް ކޮލިފައިވި 32 ޓީމުގެ މެދުގައި ގުރުއަތުލުން ރޭ ބާއްވައިފިއެވެ. މުބާރާތް ބާއްވާ ގައުމު ރަޝިއާގެ މޮސްކޯގެ ސްޓޭޓް ކްރެމްލިން ޕެލެސްގައި ގުރުނެގުމުގެ ރަސްމިއްޔާތު ކުލަގަދަކޮށް ބޭއްވުނު އިރު، މި ރަސްމިއްޔާތުގައި ކުރީގެ މަސްހުރު ބައެއް ފުޓްބޯޅަ ތަރިން ވަނީ ބައިވެރިވެފައެވެ. އެގޮތުން ސްޕެއިންއާއި ބާސާގެ ކުރީގެ ލެޖެންޑް ކާލޮސް ޕުޔޯލް، އިޓަލީގެ ގައުމީޓީމުގެ ކުރީގެ ކެޕްޓަން ކަނަވާރޯ، އަދި ވޯލްޑް ކަޕްގެ ލަނޑު ޖެހުމުގެ ރެކޯޑް އޮތް ޖަރުމަނުގެ ކުރީގެ ތަރި މިރްސްލޯފް ކްލޯސާ، އަދި އާޖެންޓީނާގެ މަސްހޫރު ލެޖެންޑް ޑީއޭގޯ މަރަޑޯނާ އަދި ބްރެޒިލްގެ ކުރީގެ ތަރި ޕެލޭ ހިމެނެއެވެ.\nކުލަގަދަ ރަސްމިއްޔާތަކަށްފަހު ވޯލްޑްކަޕްގައިވާދަކުރާ 32 ޓީމު ޖުމްލަ 8 ގުރޫޕަކަށް ބަހާލެވިގެން ދިޔައިރު ދުނިޔޭގެ އެންމެ ގިނަ ބަޔަކު ނަޒަރު ހުއްޓީގެން ދިޔައީ ޔޫރަޕްގެ ފަހުގެ ދެ ޗެމްޕިއަނުންކަމަށްވާ ސްޕެއިންއާއި ޕޯޗުގަލް އެއް ގްރޫޕެއްގައި ލައްވާލުމުންނެވެ. އެގޮތުން މިފަހަރުގެ ވޯލްޑްކަޕްގައި މަރުގެ ގުރޫޕުގެ ގޮތުގައި ޕޯޗުގަލް އަދި ސްޕެއިން ހިމެނޭގްރޫޕް ”ބީ“ ވަނީ ވެގެން ގޮސްފައެވެ. ގްރޫޕް ”ބީ“ގައި މި ދެޓީމުގެ އިތުރުން ދެން ހިމެނެނީ އެފްރިކާ ބައްރުގެ މޮރޮކޯއާއި އޭސިއާ ބައްރުގެ އިރާންއެވެ.\nއަންނަ އަހަރުގެ ވޯލްޑްކަޕްގެ ގްރޫޕްތަކަށް ޓީމުތައް ބެހިފައްވާ ގޮތަށް ބަލާއިރު:\nގްރޫޕް އޭ: ރަޝިއާ، ސައުދި އަރަބިއާ، މިޞްރު، އުރުގުއާއީ\nގްރޫޕް ބީ: ޕޯޗުގަލް، ސްޕެއިން، މޮރޮކޯ، އިރާން\nގްރޫޕް ސީ: ފްރާންސް، އޮސްޓްރޭލިއާ، ޕެރޫ، ޑެންމާކް\nގްރޫޕް ޑީ: އާޖެންޓީނާ، އައިސްލެންޑް، ކްރޮއޭޝިއާ، ނައިޖީރިއާ\nގްރޫޕް އީ: ބްރެޒިލް، ސްވިޒަލެންޑް، ކޮސްޓަ ރިކާ، ސާރބިއާ\nގްރޫޕް އެފް: ޖަރުމަނު، ސްވިޑަން، ދެކުނު ކޮރެއާ، މެކްސިކޯ\nގްރޫޕް ޖީ: ބެލްޖިއަމް، ޕެނަމާ، އިންގްލެންޑް، ޓިއުނީޝިއާ\nގްރޫޕް އެޗް: ޕޮލެންޑް، ސެނެގަލް، ކޮލޮމްބިއާ، ޖަޕާން\nއަންނަ އަހަރު ރަޝިއާގައި ބާއްވާ ވޯލްޑްކަޕް ފުޓްބޯޅަ މުބާރާތުން ފުރުސަތު ނުލިބުނު މަސްހޫރު ގައުމުތަކުގެ ތެރޭގައި ވަރލްޑް ކަޕް4ފަހަރު ހޯދާފައިވާ އިޓަލީ އާއި ނެދަލެންޑްސްގެ އިތުރުން ޗިލީ ހިމެނެއެވެ.\n2018 ވަނަ އަހަރުގެ ޖޫން 14 ވަނަ ދުވަހު ވޯލްޑްކަޕް ފުޓްބޯޅަ މުބާރާތުގެ ކުޅުން ފެށިގެން ދާއިރު، މި މުބާރާތުގެ ފުރަތަމަ މެޗުގައި ބައްދަލުކުރާނީ ގްރޫޕް އޭގައި ހިމެނޭ މުބާރާތް ބާއްވާ ޤައުމުކަމަށްވާ ރަޝިއާއާއި ސައުދީ އަރަބިއާއެވެ. އެ މެޗު އޮންނާނީ މޮސްކޯގެ އެންމެ ދުވަސްވީ އެންމެ ބޮޑު ސްޓޭޑިއަމް ކަމަށްވާ ލުޒްނިކީ ސްޓޭޑިއަމްގައެވެ.\n-ޚިޔާލު ފާޅުކުރައްވާ!- "ފީފާ ވޯލްޑް ކަޕް 2018ގެ ގުރުނެގުން ރޭ ބާއްވައިފި"


Maruvi meehaa ge aailaa aa gulhijje: ADK | Mihaaru\nޚަބަރު / އާޓިފިޝަލް ބީޗް\nމަރުވި މީހާގެ އާއިލާއާ ގުޅިއްޖެ: އޭޑީކޭ\nއާޓިފިޝަލް ބީޗް ތަރައްގީ ކުރަނީ: ރޯދަޔަށް ޕާކަކަށް ހަދައި އެ ތަން ހުޅުވުމަށް ވަނީ ނިންމާފައި-- ފޮޓޯ: ހުސައިން ވަހީދު/މިހާރު\n22 އޮކްޓޯބަރ 2019 - 09:09\nއާޓިފިޝަލް ބީޗުގައި އިންދާ ވެއްޓިގެން ހޮސްޕިޓަލަށް ގެންދިޔަ އިރު މަރުވެފައި އޮތް މީހާގެ އާއިލާއާ މިހާރު ގުޅިއްޖެ ކަމަށް، އޭޑީކޭ އިން ދާދި ދެންމެއަކު ބުނެފި އެވެ.\n"އާއިލާ އިން މިހާރު އެބަ އާދޭ ހޮސްޕިޓަލަށް،" އޭޑީކޭގެ އޮފިޝަލަކު ވިދާޅުވި އެވެ.\nކާކުކަން އެނގޭނެ ގޮތެއް ނެތުމުން އޭޑީކޭ އިން ވަނީ ޓްވިޓާ މެދުވެރިކޮށް، އާންމުންގެ އެހީއަށް އެދިފަ އެވެ. އޭޑީކޭގެ ޓްވީޓެއްގައި ބުނީ އުމުރުން 50-60 އަހަރާ ދެމެދުގެ ފިރިހެނަކު މިއަދު ހެނދުނު އެމަޖެންސީއަށް ގެނައި އިރު ވެސް ދިރިއޮތްކަމުގެ ނިޝާނެއް ނެތް ކަމަށެވެ. އަދި އޭނާ ސަލާމަތްކުރެވޭތޯ ޑޮކްޓަރުން މަސައްކަތްކުރި ކަމަށް ވެސް ބުނެފައިވެ އެވެ.\nAn unidentified elderly (~50-60y), man, wearingablue short, was brought this morning to our ER from Artificial Beach with no signs of life. Unfortunately we have not been able to revive him. Please assist @PoliceMv to identify him.\n— ADK Hospital (@ADKHospital) October 22, 2019\n"މިހާރު"އަށް އެނގިފައިވާ ގޮތުގައި ފަތިހު މޫދަށް ގޮސް އުޅުނު އެ މީހާ ވެއްޓުނީ މޫދުން އެރި ތަނުންނެވެ. އެކަމަކު ފުލުހުން ބުނާ ގޮތުގައި ހާލު ދެރަ މީހާ ފެނުނީ އާޓިފިޝަލް ބީޗުގެ ގޮނޑިއެއްގައި އިށީނދެ އިންދަ އެވެ. ފުލުހުންނަށް ބަޔަކު އެންގީ، ވެއްޓުމުން އޭނާ ގެންގޮސް ގޮނޑިއެއްގައި ބައިންދާފައި އިންދާ ކަމެއް، ނުވަތަ އާންމުންނަށް އޭނާ ފެނުނީ ހާލުދެރަވެފައި އިންދާ ކަމެއް ސާފެއް ނުވެ އެވެ.\nމިހާރު އަލުން ތަރައްގީކުރަމުން އަންނަ އާޓިފިޝަލް ބީޗަށް ހެނދުނު ގަޑީގައި މީހުން މޫދަށް އެރެ އެވެ. އޭގެ ތެރޭގައި އުމުރުން ދުވަސްވީ މީހުން ވެސް ހިމެނެ އެވެ.\nއެކްސިޑެންޓް އޭޑީކޭ ހޮސްޕިޓަލް އާޓިފިޝަލް ބީޗް\n28 ކޮމެންޓް, 269 ރިއެކްޝަންސް\nމިހުންނަނީ ސަމާލުވާންޖެހޭ ކަންކަން ގެއިން ބޭރައް ނުކުންނަ ނަމަ އެމީހެއްގެ އައި.ޑީ.ކާޑް އަދި ފޯނަކީ ވަރައް މުހިއްމު އެއްޗެއް ވަރައް ގިނައިން ދުވަސްވީ އުމުރުފުރައުގެ މީހުން ބޭރައް ނިކުންނައް އިރު މިތަކެތި ހަމައެއްނުވާނެ ނުވަތަ ނުގެންދާނެ ކޮންމެ އާއިލާއަކުންވެސް މިކަހަލަ ކަންކަމައް ސަމާލިކަން އެބަދޭންޖެހޭ އަދި ހޭލުންތެރިވާން ޖެހޭ.. ނުރައްކާހަލަތެއްގައިވެސް މީހަކައް އެހީތެރިކަން ފޯރުކޮށްދެވޭނީ އޭރުން ނޫނީ ފުލުހުންވެސް ޖެހޭނީ ޓީވީގޮވަން..\nޕަޕްލިކް ބީޗް ތަކުގަ ކީއްވެތަ ލައިފް ގާޑުން ނުބައިތިއްބަނީ\n65 އަހަރު ވީމަ ޓެގެއް އަޅުވާ އޭރުން މަރުވެގެން ވެއްޓިފައޮތަސް އެއީ ކާކުކަން އެނގޭނެ\nކޮންމެކަމަކީ ބޮޑު ޖޯކަކަށް ހެދުން އެއީ ރަނގަޅު ކަމެއްނޫނެވެ.\n"ޒުވާނާ" ޖަހައިގެން ކޮމެންޓް ކުރާއިރު ހީވަނީ ތީ މުސްކުޅި ނުވާނެ މީހެއްހެން.\nކޮންމެހެން މާހާސަރު ދަންމަން ނުހަދާ އަވަހަށް ތިމީހާ ވަޅުލެވޭތޯ ބަލާ، އުމުރުން ދުވަސްވީ މީހަކު ރަނަކަށް ދާނަމަ އެމީހަކާއެކު އެހީރެރިޔަކު ދިޔުން ވަރައް މުހިންމު، ސަބަބަކީ ހާލު ދެރަވާނެ ވަގުތެއް ނޭންގޭތީ!!\nދެންވެސް އަވަހަށް ކަންކަން ނިންމާފަ ވަޅުލެވޭތޯއުޅޭ.\nއެމީހާއަށް ސުވަރުގެ މިންވަރު ކުރައްވާށި، މިހާގެ ފޮޓޯ އާއްމު ކުރާ ހިސާބަށް ކަންދިޔަ ހެނެއް ނިޔެއް ނުވެއެވެ. ކޮންމެއަސް މިހާ އެއޮތީ މަރުވެފައެވެ. އެހެން ކަމުން މަރުވެފައިވާ އޮތްވާ ފޮޓޯ ނަގައި އާއްމުކުރުމަކީ ރަނގަޅު ކަމެއް ނޫނެވެ. ފިންގަޕްރިންޓުން އެއީ ކާކުކަން ފަސޭހަ ކަމާއިއެކު ދެނެގަތުމަށް ހޮސްޕިޓަލުތަކާއި ފުލުހުންނާއި ގުޅިގެން މަސައްކަތް ކުރަން އެބަހެއެވެ. ކޮންމެ މީހަކަށް އައިޑީ ކާޑު ހަދާދޭއިރު އަދި ޕާސްޕޯޓް ހައްދާއިރު ފިންގަޕްރިންޓްނަގައެވެ.\nމަރުވިމީހާގެ މޫނުވެސް ނެތީތޮ މޫނު ގެ ފޮޓޮއެއް ފެނުނިއްޔާއިނގުދާނެ\nމީހަކު ފާހަގަ ކުރާއިރު ނޫސޯއްޓަކީ މާ މުހިންމު އެއްޗެއްތަ؟ ހައިރާންވެއްޖެ. ތިޔަބުނާ ނޫސޯއްޓެއް ލައްވާފާ އެމީހަކު ގެއިންބޭރަށް ލީބަޔަކު އުޅޭނަމަތާ ނޫސޯޓު މުހިންމުވާނީ. މިއުޅެނީ އެމީހަކު ގެއްލިގެންވެސް ބަޔަކު ނޫޅެގެން. މަރުވެފާވާ އެމީހާގެ ފޮޓޯއެއް އާންމު ނުކުރެވެންޏާ، އެމީހަކީ ކާކުތޯ ބަލާލަން އޭޑީކޭއަށް ގޮސް މޫނު ދެކިލުމަށް އެދުނިއްޔާވެސް މާ ރަނގަޅުވާނެ ކަމަށް ފެނޭ.\nފޮޓޯ ޖަހަން ބުނާ ފަރާތްތަކަށް: ޕޮލިސްއައްވެސް ފޮޓޯ ޖަހާލައިގެން ހޯދަން ފަސޭހަވާނެ. އެކަމަކު މައްޔިތާގެ އާއިލާއަށް އިހުތިރާމު ކުރުމުގެ ގޮތުންކަންނޭގެ ފޮޓޯ ނުޖަހަނީ. އާއިލާ މީހެއް ނިޔާވިކަން ނޫހުގަ ހުރި ފޮޓޮއަކުން އިނގެން ބޭނުމެއްނުވާނެ ދޯ. މިހެން އިއުލާނު ކުރުމުން ހުރިހާއެންމެންވެސް އާއިލާގެ މީހުން ކޮބައިތޯ ބަލާ މީހަކުގެ ހަބަރެއް ނުވެގެން އުޅެންޔާވެސް އޭޑީކޭއަށް ގޮސް މައްޔިތާ އައިޑެންޓިފައި ކުރެވޭތޯ ބަލާނެއެންނުން؟


ލ. ގަމު މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nލ. ގަމު ކައުންސިލް އިދާރާ / ލ. ގަމު މިސްކިތް\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 މެއި 15 ވާ ބުދަ ދުވަހުގެ 12:00 ގެ ކުރިން، ލ. ގަމު ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް އަދި ފެކްސް 6800028 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއުއާއި އިމްތިހާނު އޮންނާނީ، 2019 މެއި 20 އާއި 2019 ޖޫން 25 އާ ދެމެދު، ލ. ގަމު ކައުންސިލް އިދާރާގައެވެ. ވުމާއެކު، މި މަޤާމަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ޙާޟިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6800766 ނަންބަރަށެވެ. ފެކްސް ކުރާނެ ނަންބަރަކީ 6800028 އަށެވެ. އީ-މެއިލް ކުރާނީ [email protected] އަށެވެ.\nޕަބްލިޝްކުރި ގަޑި: 1840


America aa evves kameh ga mashvaraa kurumeh nei: Iran - vNews.mv\nސައިފް އަޒްހަރު 16 September 2019, 23:32\nއެމެރިކާއާ އެކު އެއްވެސް ކަމެއްގައި މަޝްވަރާ ނުކުރާނޭ ކަމަށް އީރާނުން ކަށަވަރު ކޮށްދީފިއެވެ.\nއީރާނު ސަރުކާރުގެ ތަރުޖަމާނު އަލީ ރާބިއީ ވިދާޅުވީ، އީރާނާ ދެކޮޅަށް އެމެރިކާއިން ދަތިކުރުމުގެ ފިޔަވަޅު އަޅާފައި އޮތް ހާލަތުގައި ދެ ގައުމުގެ ދެމެދުގައި އުފެދިފައިވާ މައްސަލަތަކާމެދު އެއްވެސް މަޝްވަރާއެއް ކުރަން ބޭނުން ނުވާ ކަމަށެވެ.\n"ދަތިކުރުމުގެ ފިޔަވަޅުތައް އަޅާފައި އޮއްވައި މިހާރު އަޅުގަނޑުމެން އެއްފަހަރު އެމެރިކާއާއެކު މަޝްވަރާތައް ކޮށްފިން. އެއީ، 2015 ވަނަ އަހަރު އެކަށައެޅި ނިއުކްލިއަރ އެއްބަސްވުމުގައި ސޮއިކުރުމަށްޓަކައި. އެހެންވެ، ދަތިކުރުމުގެ ފިޔަވަޅު އަޅާފައި އޮއްވައި ދެން އިތުރު މަޝްވަރާއެއް ނުކުރާނަން" އަލީ ރާބިއީ، ނޫސްވެރިން ގާތު ވިދާޅުވިއެވެ.\nރާބިއީ ވިދާޅުވީ، އެމެރިކާގެ ރައީސް ޑޮނަލްޑް ޓްރަމްޕަށް އީރާނުގެ އިތުބާރު ލިބިވަޑައިގެން އަދި ޓްރަމްޕް އީރާނަށް އިހްތިރާމް ކުރައްވާނަމަ، ޕީ5+1 ފްރޭމްވޯރކްގެ ދަށުން އީރާން މަޝްވަރާއަށް ގޮސްދާނެ ކަމަށެވެ.\nޕީ5+1 ފްރޭމްވޯރކަކީ، އދގެ ސަލާމަތީ މަޖިލީހުގެ ދާއިމީ5މެމްބަރު ގައުމާއި، ޖަރުމަނުވިލާތް ހިމެނޭ ގްރޫޕެވެ. އީރާނުގެ ނިއުކްލިއަރ ޕްރޮގްރާމްގެ މައްސަލާގައި މަޝްވަރާތައްކޮށް އެއްބަސްވުމެއް އެކުލަވާލީ މި ގްރޫޕުންނެވެ.\nނަމަވެސް، އެމެރިކާގެ ރައީސް ޓްރަމްޕް މިދިޔަ އަހަރުގެ މެއިމަހު ވަނީ އެމެރިކާ މިއެއްބަސްވުމުން ވަކިކޮށްފައެވެ. އެއްބަސްވުމުން ވަކިވި ސަބަބެއް ކަމަށް ޓްރަމްޕް ވިދާޅުވީ، އެއީ ކަމުދާ އެއްބަސްވުމަކަށް ނުވުމެވެ.\nއެއްބަސްވުމުން ވަކިވުމަށްފަހު، އެމެރިކާއިން ގެންދަނީ އީރާނާ ދެކޮޅަށް އިހުނަށްވުރެ ގިނަގުނަ ދަތިކުރުމުގެ ފިޔަވަޅުތައް އަޅައި، އީރާނަށް އެތައް ގޮތަކުން ދަތިކުރަމުންނެވެ. ޓްރަމްޕް އަމާޒު ހިފާފައިހުރީ، އީރާނުގެ އިގްތިސާދު އިނދަ ޖައްސާލުމަށްޓަކައި އީރާނުގެ ތެލުގެ އެކްސްޕޯޓް ހުއްޓުވުމަށެވެ.\nއެމެރިކާއާ އެކު އީރާނުން އެއްވެސް މަޝްވަރާއެއް ނުކުރާނޭ ކަމަށް އީރާނުން މި ހާމަކުރީ، އަންނަމަހު ބާއްވާ އދގެ އާންމު މަޖިލީހުގެ ޖަލްސާގެ އަރިމަތިން، އެމެރިކާގެ ރައީސް ޓްރަމްޕާއި، އީރާނުގެ ރައީސް ހަސަން ރޫހާނީ ބައްދަލު ކުރައްވަފާނެ ކަމަށް ހީވެފައި ވަނިކޮށެވެ.\nއެއްވެސް ޝަރުތެއްނެތި އީރާނުގެ ރައީސާ ބައްދަލު ކުރައްވަން ބޭނުންފުޅުވާ ކަމަށް ޓްރަމްޕް ވިދާޅުވެފައި ވާއިރު، އީރާނުގެ ރައީސް ވިދާޅުވަމުން ގެންދަވަނީ ދަތިކުރުމުގެ ފިޔަވަޅުތައް އުވާލުމުން އެކަން ވެދާނޭ ކަމަށެވެ. ހަމައެކަނި ފޮޓޯ ސެޝަންއަކަށް ޓްރަމްޕާ ބައްދަލު ކުރެއްވުމުގެ ޝައުގުވެރިކަމެއް ނެތް ކަމަށް ރޫހާނީ ކުރިން ހާމަކުރައްވާފައި ވެއެވެ.


"Maldives Open Beach Volleyball 2021" Gai Baiveri Vumuge Furusathu Hulhuvalaifi - Vaguthu\n"މޯލްޑިވްސް އޯޕަން ބީޗް ވޮލީބޯލް 2021" ގައި ބައިވެރިވުމުގެ ފުރުސަތު ހުޅުވާލައިފި\nހުޅުމާލޭގައި މިހާރު ކުރިޔަށްދާ އެޗްޑީސީ ބީޗް ވޮލީ މުބާރާތުގެ ތެރެއިން\nވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް) އިން އިންތިޒާމުކޮށްގެން ފުރަތަމަ ފަހަރަށް ބޭއްވުމަށް ހަމަޖެހިފައިވާ "މޯލްޑިވްސް އޯޕަން ބީޗް ވޮލީބޯލް 2021" ގައި ބައިވެރިވުމުގެ ފުރުސަތު ހުޅުވާލައިފިއެވެ.\nވީއޭއެމްގެ އައު ސްޓްރަކްޗާގެ ދަށުން މޯލްޑިވްސް އޯޕަން ބީޗް ވޮލީބޯޅަ މުބާރާތާއެކު މޯލްޑިވްސް ބީޗް ވޮލީބޯޅަ ލީގާއި ނެޝަނަލް ޗެމްޕިއަންޝިޕުވެސް ބޭއްވުމަށް ވަނީ ހަމަޖެހިފައެވެ.\nވީއޭއެމްއިން ނެރެފައިވާ ބަޔާނެއްގައި ބުނީ މި މުބާރާތްތައް ބޭއްވުމަށް ހަމަޖެހިފައިވަނީ އަންނަ ފެބްރުއަރީ މަހުގެ 10 ވަނަ ދުވަހުން ފެށިގެން އޭޕްރީލް މަހުގެ 10 ވަނަ ދުވަހުގެ ނިޔަލަށް ކަމަށެވެ. އަދި މުބާރާތްތައް ކުރިއަށްދާނީ ހުޅުމާލެ ރެޑްބުލް ބީޗް ވޮލީބޯޅަ ކޯޓާއި މާލެ ބީޗް ވޮލީބޯޅަ ކޯޓުގައި ކަމަށްވެސް ވަނީ ބުނެފައެވެ. މުބާރާތްތަކުގައި އަންހެން އަދި ފިރިހެން ޑިވިޝަންވެސް ހިމެނޭއިރު، ދޭސީންނާއި ބިދޭސީ ކުޅުންތެރިންނަށްވެސް މޯލްޑިވްސް އޯޕަން ބީޗް ވޮލީބޯޅަ މުބާރާތުގައި ބައިވެރިވުމުގެ ފުރުސަތު ވަނީ ހުޅުވާލާފައެވެ.\nނަމަވެސް މޯލްޑިވްސް ބީޗް ވޮލީބޯޅަ ލީގާއި ނެޝަނަލް ޗެމްޕިއަންޝިޕުގައި ބިދޭސީ ކުޅުންތެރިންނަށް ވާދަނުކުރެވޭނެ ކަމަށް ވީއޭއެމްއިން މައުލޫމާތުދެއެވެ. މޯލްޑިވްސް އޯޕަން ބީޗް ވޮލީބޯޅަ މުބާރާތުގައި ރާއްޖޭގެ އިތުރުން ބިދޭސީ ޓީމުތަކަށްވެސް ވާދަކުރެވޭއިރު، މޯލްޑިވްސް ބީޗް ވޮލީބޯޅަ ލީގުގައި ވާދަކުރާނީ އޯޕަން މުބާރާތުގެ ގަދަ އަށް ޓީމެވެ. އަދި ނެޝަނަލް ޗެމްޕިއަންޝިޕަށް ދަތުރުކުރާނީ ލީގުގެ ގަދަ ހަ ޓީމު ކަމަށްވެސް ވީއޭއެމްއިން ވަނީ މައުލޫމާތުދީފައެވެ.\nވީއޭއެމްއިން ނެރެފައިވާ ބަޔާނުގައިވާ ގޮތުން މުބާރާތުގައި ބައިވެރިވުމުގެ އެންމެ ފަހު ތާރީޚަކީ ފެބްރުއަރީ މަހުގެ ހަތަރެއް ވާ ބުރާސްފަތި ދުވަހުގެ 12:00 އެވެ. އަދި ހަމަ އެ ތާރީޚުގެ ކުރިން ޓީމު ލިސްޓުވެސް ހުށަހަޅަންޖެހޭނެ ކަމަށް ވީއޭއެމްއިން ވަނީ ބުނެފައެވެ.